މި ކުންފުނީގެ ހުޅުމާލެ ބައު އިންޖީނުގޭގައި3ފާހަނާއާއި ފެންވަރާތަނެއް ހަދައިދޭނެ ފަރާތެއް ހޯދުމައް\nމި ކުންފުނީގެ ހުޅުމާލެ ބައު އިންޖީނުގޭގައި3ފާހަނާއާއި ފެންވަރާތަނެއް ހަދައިދޭނެ ފަރާތެއް ހޯދުމައް ބޭނުންވެއެވެ.\nވީމާ، މި މަސައްކަތް ކޮށްދެއްވަން އެދިވަޑައިގަންނަވާ ފަރާތްތަކުން 2021 އޮގަސްޓް 02 ވާ ހޯމަ ދުވަހުގެ 11:30 އަށް މިކުންފުންޏަށް ވަޑައިގެން މަޢުލޫމާތު އޮޅުންފިލުއްވުން އެދެމެވެ.\nމި މަސައްކަތަށް އަންދާސީހިސާބު ހުށަހެޅޭނީ މަޢުލޫމާތު ދިނުމުގެ ބައްދަލުވުމުގައި ބައިވެރިވާ ފަރާތްތަކަށް އެކަނި ކަމުގައި ދަންނަވަމެވެ. އަދި މިފަރާތްތަކަކީ މިފަދަ މަސައްކަތްކޮށް3އަހަރުގެ ތަޖުރިބާ ލިބިފައިވާ ފަރާތްތަކަށް ވާންވާނެއެވެ.\nއިޢުލާން ނަންބަރު: H/IUL/2021/92\nބިޑް ހުޅުވުމަށް ހަމަޖެހިފައިވަނީ 2021 އޮގަސްޓް 08 ވާ އާދިއްތަ ދުވަހުގެ 11:30 ގައި ސްޓެލްކޯ ހެޑްއޮފީހުގެ ދެވަނަ ފަންގިފިލާގެ ބައްދަލުކުރާ ކޮޓަރީގައި މި މަސައްކަތައް އަންދާސީހިސާބު ހުށަހަޅުއްވާފަރާތްތަކުގެ ހާޒިރުގައެވެ.\n05 ޒުލްހިއްޖަ 1442\nމި އިޢުލާނާއި ގުޅިގެން އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3338121 / 3338124 ނަންބަރު ފޯނާއެވެ. މި އިޢުލާނާއި ގުޅިގެން އިތުރު މަޢުލޫމާތު ސާފުކުރެއްވުމަށް[email protected] އަށް އީމެއިލް ކުރެއްވުން އެދެމެވެ.\nސުންގަޑި: 08 އޮގަސްޓް 2021 1129


Lara ge story: Beynunvanee yaaraa\n(21 އޯގަސްޓް 2019 އާ ގުޅޭ)\nޒައުލްއަށް ޝަފާގެ ލާނެތް ހިނިތުންވުން ފެނުމުން ހީލާފައި ބޮލުގެ ފުއްކިބައިގައި އަތްހާކާލިއެވެ. އަދި މަންހާ ހުރިތަނަކަށް ދިއުމަށް އޭނަވެސް ހިނގައިގަތީއެވެ.\nމެންދުރުފަހު ތިނެއްޖަހަން އުޅެނިކޮށް މަންހާގެ އާއިލާގެ ހުރިހާ މެންބަރުން ގުރައިދޫގައި ބަލިމީހުން ބައިތިއްބާ މަރުކަޒަށް އައިސްތިއްބެވެ. އެތަނުގެ ގޯތިތެރޭގައި މަންހާގެ އިންތިޒާރުގައި އެމީހުން އެތަށް އިރަކު ތިއްބެވެ. އެހެންނަމަވެސް މަންހާއެއް އެމީހުންނާ ބައްދަލުކުރާކަށް ނުނިކުތެވެ. ޒައުލް އާއި ޝަފާ މާވަރަށް ކިޔަންފެށުމުން އޭނަ ފެށީ ރޯށެވެ. ދެން އެމީހުންނަށްވެސް އިތުރަށް މަޖުބޫރު ކުރާކަށް ނުކެރުނެވެ. އަދި މަންހާ އެކަކާވެސް ބައްދަލު ކުރަން ބޭނުންނުވާ ވާހަކަ އާއިލާއަށް އެންގިއެވެ. މަންހާ ގަބޫލު ނުވާހާ ހިނދަކު އޭނަ ހުރި ހިސާބަށް ގެންދިއުމީ ވާނެކަމެއްނޫންކަމެވެ.\n"ޑޮކްޓަރ، އަޅުގަނޑު މީ މަންހާގެ މަންމަ، ހަމަ އެންމެ ފަހަރަކު މަންހާ ދެކިލަން އަޅުގަނޑު ބޭނުން، މަންހާ ގާތު އޭނަގެ މަންމަ އޭނަ ބަލާ އައިސް ހުރި ވާހަކަ ބުނެދީބަލަ..........." ވަސީމާ ކުރިއަށް ނުކުމެ ޑޮކްޓަރ ޝަފާގެ ކުރިމަތީ ދެއަތްޖޯޑު ކުރަމުން ވާހަކަދެއްކިއެވެ.\n"އަޅުގަނޑަށް ކުރެވޭނެ ކަމެއްނެތް، މަންހާގެ ހާލު ފަހަރެއްގަ ގޯސްވެދާނެ އޭނަ ނުރުހޭ ކަންތައްތައް ކުރުވަން އަޅުގަނޑުމެން މަސައްކަތް ކުރަންފަށައިފިނަމަ، އެހެންވެ ތަކުރާރުކޮށް މި އިލްތިމާސް ކުރައްވަނީ ތިބޭފުޅުންނަށް، އަޅުގަނޑަށްވެސް ވިސްނޭ ދަރިއަކު މިތަނުގައި ހުރުމަށް އެއްވެސް މަޔަކު ނޭދޭނެކަން، އެކަމަކު އެހަށް އަޅުގަނޑުމެންނަށް މަންހާ ހަމައަކަށް އަޅުވާ އޭނައަށް ފަރުވާދިނުމަށް ފުރުޞަތުދެއްވާ..........މި މާހައުލަށް ހޭނެންވެސް ދުވަސްކޮޅެއް ނަގާނެ، މަންހާ ކުޑަކޮށް ރަނގަޅުވެލާއިރަށް ތިބޭފުޅުންނަށް އަޅުގަނޑުމެން އަންގާނަން، އަޅުގަނޑަށް ފެންނަނީ ދެން ގެއަށް ދުރުވަން" ޝަފާ ވަސީމާ އަށާއި އާއިލާގެ ހުރިހާ މެންބަރުންނާހެން ވާހަކަދެއްކީ އެއްކޮށެވެ.\nނާއުއްމީދުވެގެން ސަޢީދު އާއި އޭނަގެ އާއިލާ އެނބުރި މާލެދިޔައީއެވެ. ވަސީމާ ރޯތަން ފެނުމުން ޖޫންގެ ލޮލަށް ޖަމާވަމުންދިޔަ ކަރުނަތަށްވެސް ނުހިފެއްޓުނެވެ. އޭނަ ހަނދާންވަމުން ދިޔައީ މަންހާ އާއި ދާއިންގެ ކައިވެންޏަށް ވަސީމާ ގަބޫލު ނުވެގެން މަންހާ އުޅުނު ގޮތެވެ. ޖޫންގެ ކައިރީ އެތަށް ފަހަރަކު މަންހާ ދާއިންދެކެ ލޯބިވާވަރުވަނީ ބުނެދީފައެވެ. އަދި މިހާރު މަންހާ އެހުރީ އޭނަ އެންމެ ލޯބިވާ މީހާ އާއި ކައިވެނިކޮށް ދިރިއުޅުމުގައި ދާއިން އާއިއެކު ދެވޭނެ އެންމެ މަތީ ހަރުފަތަށް ދެވިފައެވެ. ވީއިރު މިފަދަ ގޮތެއް މަންހާއަށް ދިމާވާންވީ ސަބަބެއް އޭނައަކަށްވެސް ނުވިސްނުނެވެ.\nދާއިން އިށީނދެ އިން ސީޓާއި ޖެހިގެން އިން ކުރީ ސީޓުގައި ހަރުކޮށްފައި އިން ބޭބީ ކެރިއޭޖްގެ ތެރޭގައި ދަރިފުޅު ނެހާ އޮތެވެ. އޭނަ ބޭނުންވީ ދަރިފުޅާއިއެކު އެކަނި ވަގުތުކޮޅެއް ހޭދަކޮއްލާށެވެ. ކާރުގައި ދުއްވަމުން ދިޔައީ ވަކި މަންޒިލެއްނެތިއެވެ. ސިކުނޑީގައިވަނީ މަންހާގެ ހިޔާލެވެ. ކާރު ޕާކުކުރާ ޒޯނެއްގައި މަޑުކޮއްލަމުން ޒައުލްއަށް ގުޅިއެވެ.\n"ހެލޯ.......ޒައުލް، އަހަރެން ކިހާ ވަރަކަށްތަ މިގުޅަނީ، އެޓްލީސްޓް ވެގެން އުޅޭގޮތެއް ބުނެދީބަލަ.........ހަމަރަނގަޅަށް އެނގޭނެ އަހަރެން މަންހާގެ ކަންތަކުގަ މިހުންނަނީ ނުލާހިކު ކަންބޮޑުވެފަކަން.........އަހަންނާ މަންހާ އާއި ބައްދަލު ކުރެވޭނޭ ގޮތް ހަދާދީބަލަ..........ޕްލީޒް ޒައުލް، އާދޭސްކޮށްފަ މިބުނަނީ............" އެއްފަހަރާ ނޭވާއަކަށްވެސް ނުހުއްޓި ދާއިން ވާހަކަދެއްކިއެވެ.\n"ދާއިން ހަމަޖެހިބަލަ، އަހަރެންވެސް ބޭނުންވަނީ ދާއިން މަންހާ އާއި ބައްދަލު ކުރާށޭ، އެކަމަކު ބުނަން، އޭނަ އެކަކާވެސް ބައްދަލު ކުރާކަށް ބޭނުމެއްނުވޭ، އަހަންނަށްވެސް މަންހާއަށް މަޖުބޫރެއް ނުކުރެވޭނެ ދާއިން އާއި ބައްދަލު ކުރާށޭ ކިޔާ............." ޒައުލް ބުނެލިއެވެ.\n"މަންހާ އަހަންނާ ދަރިފުޅާ ދުރަށްދާން ބޭނުންވަނީ ކީއްވެ ކަމެއް އަހަންނަކަށް ނޭގެ، އެކަމަކު އަހަރެން ބޭނުމެއްނޫން މަންހާ އާއި ވަކިވާކަށް، މައްސަލައެއްނެތް މަންހާ އަހަންނާ ބައްދަލު ނުކުރިޔަސް، އަހަރެން އޭނަ އާއި ބައްދަލު ކުރަން ގޮސްފާނަމޭ...........ޒައުލް ގަޑިއެއް ބުނެބަލަ" ދާއިން ކެތްތެރިކަން ކުޑަގޮތަކަށް ބުނެލިއެވެ.\n"އާދޭ ދުވާލު ދާއިންއަށް ފަސޭހަ ގަޑިއެއްގަ" ޒައުލް ވަރަށް ފަސޭހައިން ބުނެލިއެވެ. އޭނަ ދެކުނުގޮތުގައި މަންހާގެ ހިޔާލު ބަދަލުވިޔަސް ބަދަލުވާނީ ދާއިންގެ ފަރާތުންނެވެ. ވީމާ އެދެމީހުން ގިނަ ގިނައިން ބައްދަލު ކުރުވުމަކީ މަންހާގެ ނިންމުން ބަދަލު ކުރުމަށް އިތުރަށް ލިބޭ ބާރެއްކަމުގައި ވާނެތީއެވެ.\n"ޒައުލް، އަހަރެންގެ މަންމަވެސް އެބައާދޭ، އަހަންނަށް ނޭގެ މިކަން ކިޔާދޭނެ ގޮތެއްވެސް، ޕްލީޒް ޒައުލް، އަހަންނަށް މިކަމުގަ އެހީވެދީ.........ޒައުލް ހުރިއްޔާ އަހަންނަށް ކޮންމެވެސް ވަރެއްގެ ހިތްވަރެއް ލިބޭނެ.........އަދި ބުނަންތަ..............މިހާރު އެއްވެސް ކަމެއް ކުރާހިތެއްނުވޭ، އޮފީހަށް ނުކުންނަ ހިތެއްނުވޭ، ޒާރާ އާއި ވާހަކަދައްކާ ހިތެއްނުވޭ، ދެންނޭގެ، އަހަންނަށް އެއްގޮތަކަށްވެސް ޒާރާ ނެހާ ގެންގުޅޭ ގޮތެއް ހިތްހަމައެއްނުޖެހޭ.............އެކަމަކު އަހަންނަށް އެނގޭ ޒާރާވެސް ވަރަށް ލޯބިންކަން ނެހާ ގެންގުޅެނީ..........." ދާއިންގެ މާޔޫސްކަން ޒައުލްއަށް ވިސްނުނެވެ.\n"ދާއިން......ނިކަން މީހާ ހަމަޖެހިބަލަ...........އިރާދަކުރެއްވިއްޔާ މަޑުމަޑުން ހުރިހާކަމެއްވެސް ވާނީ ރަނގަޅޭ، އަހަރެން ދާނަން މަންމަމެން އަންނަ ދުވަހު، އޭރުން ދާއިން މާގިނަ ވާހަކަތަކެއް ދައްކާކަށް ނުޖެހޭނެއެއްނު ދޯ، އެކަމަކު ބުނަން، އަހަރެން ހަމަ ހައިރާންވެއްޖެ ދާއިން ތިހެން އުޅޭތީ، މީގެ ކުރިންވެސް ހަމަ މިފަދަ ކޭސްއެއްނު ޒާރާއަކީވެސް، އޭރު ދާއިންގެ އަމިއްލަ ނަފްސު ކޮންޓްރޯލުކޮށް ހުރިހާ ކަމަކާ ކުރިމަތިލީ ވަރަށް ހިތްވަރާއިއެކު.........ދެން މިހާރު ކިހިނެއްތިއުޅެނީ" ޒައުލް ފާހަގަ ކޮއްލިއެވެ.\n"ތިއޭ މައްސަލައަކީ.........އަހަރެންގެ ހިތަށް މިވާގޮތެއް މީގެ ކުރިން ދުވަހަކުވެސް ނުވެޔޭ، އަހަރެންގެ ބޮލުގަ ރިއްސާވަރު އެނގޭނީ ހެއްދެވި ފަރާތަށް..............އައި މިސް ހާ ޓޫ މަޗް ޒައުލް......" ދާއިން ހުންގާނު ބުރުގައި ހިފަހައްޓާލައިގެން އިން އަތުގައި ނިތްޖައްސާލަމުން ބުނެލިއެވެ.\nމަންހާގެ ކޮންމެ ދުވަހެއްގެ ހާލަކީވެސް ހަމައެއް ހާލެކެވެ. ދާއިން އާއި ނެހާގެ މަތިން ހަނދާންކޮއްކޮއްފައި ނުރޯ ދުވަހެއް ނުދެއެވެ. ގުރައިދޫގައި ހުންނަތާ ދެހަފްތާއެއްވެގެން ދިޔައިރުވެސް މިކަން ބަދަލެއް ނުވެއެވެ. އޭގެ އިތުރުން އޭނަ އެކަކާވެސް ބައްދަލު ކުރާކަހަލަ ހިޔާލެއް ނުކުރެއެވެ. އަމިއްލަ ހާލައިގެން އުޅެމުންދިޔައެވެ. ކޮންމެ ދުވަހަކު ހެން ދާއިން މަންހާ އާއި ބައްދަލުވެވޭތޯ އާދެއެވެ. ބައެއްދުވަސް ދުވަހު ދާއިން އެތަނުގެ ގޯތިތެރެއަށް ވަދެގެން އަންނަތަން ފެނުމާއިއެކު މަންހާ ދުވެފިލައެވެ. ދާއިން ގޮވަގޮވާ ހުއްޓަ މަޑުކުރުމެއްނެތިއެވެ. ޒައުލް އާއި ޝަފާ ނަސޭޙަތްތެރިވަމުން ދިޔައީ މަންހާ އާއި ވާހަކަދެއްކުމަށެވެ. އެހެންނަމަވެސް ވާހަކައެއްދެއްކޭނީ މަންހާ އެންމެ ހިނދުކޮޅަކަށްވެސް އޭނަގެ ކައިރީ މަޑުކޮއްލައިގެން ނޫންހެއްޔެވެ. މިކަމާހެދި ދާއިންގެ ދެލޯ ކޮންމެ ރެއަކުމެ މަންހާގެ ހަނދާނުގައި ރޮމުންދިޔައެވެ. އޭނައަށް މަންހާއަށް ދޭންވާ ސަމާލުކަން ނުދެވި ދަރިފުޅަށްވެސް އަޅާނުވެނީތީ އެކަމާ އަމިއްލަ ނަފްސު ކުއްވެރި ކުރަމުންނެވެ.\nމޫމިނާ މާލެ އައިއިރު އޭނަ އާއިއެކު މާކިންގެ ދެމަފިރިންވެސް އައެވެ. ދަރިފުޅު މެލޭޝިޔާގައި ބަހައްޓާފައެވެ. މޫމިނާއަށް ޒައުލްގެ ހާލު އޭނައަށް ސުވާލު ކުރުމެއްނެތި ނަގައިގަނެވުނެވެ. މަންހާއަށްވީ ކިހިނެއްތޯ ސުވާލު ކުރުމުން އެކަކަށްވެސް މޫމިނާ ހިތްހަމަޖެހޭވަރުގެ ޖަވާބެއް ނުދެވުނެވެ. ދާއިން އާއިއެކު ދެދުވަހަކު މަންހާ ދެކިލަން މޫމިނާވެސް ދިޔައެވެ. ނަމަވެސް ކާމިޔާބުވާގޮތެއް ނުވިއެވެ. މާކިންގެ ދެމަފިރިންނަށް ގޭތެރޭގައި މޫމިނާ ފުރަން އުޅެނިކޮށް ހިނގާ ދިޔަ ކަންތަކާއި އަދި މަންހާގެ އުޅުމާއި ބެހޭގޮތުން މޫމިނާ ވަނީ ވަރަށް ގިނައެއްޗެހި އޮޅުން ފިލުވާދީފައެވެ. ހުދު އެމީހުންވެސް މަންހާ އެހެން ފިރިހެނަކާއި ގުޅުމެއް ހިންގަފާނެކަމާއިމެދު ދެކޮޅުހެދިއެވެ. މާކިން ދާއިން އާއިވަކިން ބައްދަލުކޮށް ވެގެން އުޅޭ ގޮތާއިމެދު ވާހަކަދެއްކިއެވެ. އޭނަ ދާއިންއަށްވެސް ކުށެއްކުރެވިއްޖެކަން ބުނެދިނެވެ. އާއިލާގެ ހުރިހާ އެންމެންވެސް މަންހާދެކެ ލޯބިވާވަރާއި މަންހާއަށް އިތުބާރު ކުރާވަރު ދާއިންއަށް އެނގިގެންދިޔައެވެ. އަމިއްލަ ނަފްސު އިތުރަށް ލަދުގަނެ ކުއްވެރިކުރެވުނީ ދާއިންއަށް މަންހާ އާއިމެދު ފަޅި ސިކުންތަކަށްވިޔަސް ޝައްކުކުރެވުނީތީއެވެ.\nޒައުލް އާއި ޝަފާގެ ގުޅުން އެދެމީހުންނަށް ނޭގުނަސް ގާތްވަމުންދިޔައެވެ. ދެމީހުންގެ ހިތުގައިވެސް ޖަހަނީ އެއްވިންދެކެވެ. އެތަކެއް އަހަރުތަކެއް ކުރީގައި ވަކިވެފައިވާ ދެލޯބިވެރިންނެވެ. އެހެންނަމަވެސް އަދިވެސް ދެހިތުގައިވެސް އެކަކު އަނެކަކަށްޓަކައި ލޯބިވެއެވެ. އެކަން ހާމަ ކުރަން ދެމީހުންވެސް މާބޮޑު މަސައްކަތެއް ކުރާކަށް ނުޖެހުނެވެ. ދެމީހުންގެ ވާހަކަތަކުން އެކަން އެނގެމުންދިޔައެވެ. ޒައުލްއަށްވެސް ޝަފާގެ ވާހަކަތަކުން އަދިވެސް އޭނަ ޒައުލްދެކެ ލޯބިވާކަން އެނގެއެވެ. ހަމައެގޮތަށް ޒައުލްގެ ހިތާވެސް ޝަފާވަނީ ކުޅެލާފައެވެ. ޒައުލްގެ ދިރިއުޅުމަށް ބައިވެރިއަކުވަނީ ބޭނުންވެފައެވެ. އެބައިވެރިއަކީ ޝަފާކަމުގައި ހިޔާރުކުރަން އޭނަގެ ހިތްބުނަމުންދާ ކަހަލައެވެ. ހަމައެގޮތަށް ޒައުލްއަކީ ބޭވަފާތެރިއެއްކަން ޝަފާއަށް އެނގޭއިރުވެސް ޒައުލްއަށް ހިތުގައި ދެވިފައިވާ މަގާމަށް ބަދަލެއް ނާދެއެވެ. އަދިވެސް އެއަތުގެތެރޭގައި ވުމަށް އޭނަގެ ހިތްއެދެއެވެ. ޝަފާއަށް ލޯބި ދަސްކޮއްދިނީ ޒައުލްއެވެ. ވީއިރު ޒައުލްގެ މަތިން ހަނދާންނައްތާލާނީ އޭނަ ކިހިނެއްހެއްޔެވެ. ދާނުގެ މީރުކަން ކައިވެނީގެ ބޭރުން ލިބިގަތުމަކީ ހަރާމް ކަމަކަށްވާއިރު، އެކަމަށްވެސް ޝަފާވަނީ އިޖާބަދީފައެވެ. ޒައުލްއަށްޓަކައެވެ. އެހަނދާންތަކާއިއެކު މިއަދާ ހަމައަށްވެސް އޭނަ ދިރިއުޅެމުން އައީއެވެ. ތަޤްދީރު ޝަފާގެ ގެއްލިފައިވާ ލޯބި އަނބުރާ އޭނަގެ ކައިރިއަށް ގެނެސްދީފިއެވެ. މިއަދު ޒައުލް އައިސް އެހުރީ ހުދު އޭނަ އަމިއްލައަށެވެ. އެދެމީހުންގެ ގުޅުމަށް މެދުވެރިއަކަށްވީ މަންހާއެވެ. ޖޯލިފަތީގައި ގިނައިރުތަކެއްވަންދެން ޝަފާ އާއި ޒައުލް ވާހަކަދައްކަން ތިބެއެވެ. ބައެއް ރޭ ރޭ ޒައުލް ރަށުގައި ދުވަހު ކުއްޔަށް ދޫކުރާ ކޮޓަރިއެއް ހިފައިގެން އެތަނުގައި މާލެ ނުގޮސް މަޑުކުރެއެވެ. އެފަދަ ރޭ ރޭ ޒައުލް ޝަފާ އާއި ވަކިވެގެން އަންނަނީ ވަރަށް ދަންވާފަހުންނެވެ. މިދެމީހުންގެ ގުޅުން މަންހާއަށްވެސް ފާހަގަކުރެވުނެވެ. ޒައުލްއަކީ ރަނގަޅު މީހެއްކަން މަންހާއަށް އެނގެއެވެ. އޭނައަށްވެސް ޝަފާ އާއި ޒައުލްގެ ގުޅުން ވަރަށް ކަމުދިޔައެވެ. އެހެންނަމަވެސް އެކަމާ އެއްވެސް އެއްޗެއް ނުބުނެއެވެ.\nދާއިން ގުރައިދޫއަށް ދިއުމަށް ލޯންޗުގައި އިނެވެ. ޒާރާ ކުރާނެ މާބޮޑުކަމެއް ނެތިގެން ގޭތެރޭ ފޫހިވެގެން އުޅުނެވެ. ނެހާވެސް އެވަގުތު އޮތީ ނިދާފައެވެ. ޒާރާ އޭނަގެ ފައިވާނާ ބޫޓުތައް ލާފައި ހުރި ބައި ރީތި ކުރަންފެށީ ކޮންމެވެސް ކަމެއް ކުރުމުގެ ގޮތުންނެވެ. އޭނަ އެތަނުން ބައުވެފައިވާ ދެތިން ފައިވާން ނަގާ އެއްފަރާތްކޮއްލީ ގޭގައި ގެންގުޅޭ އިމީއަށް ދޭންކަމަށެވެ. ކުއްލިއަކަށް އޭނަ ހަނދާންވީ މަންހާގެ އަލަމާރިން ފެނުނު ވަރަށް ރީތި ބޫޓެއްގެ މަތިންނެވެ. އަވަސް މުސްތަޤްބަލެއްގައި މަންހާ އެގެއަށް ނާންނާނެކަން އެނގޭތީ ޒާރާ ބޭނުންވީ އެބޫޓު އޭނަ އަރާލަން ނަގާށެވެ. އެހެންވެ ދާއިން މަންހާގެ އެޕާޓްމެންޓަށް ނުވަނުމަށް ބުނެފައިވިޔަސް ޒާރާ ގޭގައި ހުރި ތަޅުތަނޑިތައް ލާފައިވާ ފޮށިން މަންހާގެ އެޕާޓްމެންޓުގެ ޑަބަލް ތަޅުދަނޑި ފަތި ނެގިއެވެ. އަދި އަސުރު ނަމާދަށް މޫމިނާ ކޮޓަރިއަށްވަތް ގަޑީގައި މަންހާގެ އެޕާޓްމެންޓަށް ވަނުމަށް ދިޔައެވެ. މާކިންމެންގެ ދެމަފިރިން އުޅެނީ އެހެން ބައެއްގައި ކަމުން އެދެމަފިރިންގެ އެއްވެސް ހިލަމެއްނުވެއެވެ.\nއެޕާޓްމެންޓުގެ މައިދޮރުން ވަންއިރު އެތަނުގައި ފުދޭވަރަކަށް ހިރަފުހުގެ އަސަރު އެކުލެވިފައިވިއެވެ. ހުރިހާ ފަރުނީޗަރެއްގައި ބޮޑެތި ފޮތިގަނޑުތަށް އަޅާ ނިވާކުރެވިފައިވެއެވެ. ޒާރާ އެއިން އެއްވެސް ކަމަކަށް ސަމާލުކަމެއް ދިނުމެއްނެތި ސިއްރު ސިއްރުން ދޮރު ލައްޕާލިއެވެ. އަދި ދިގޮތަށްގޮސް ވަނީ މަންހާގެ ނިދާކޮޓަރީގައި ހުންނަ އަލަމާރި ހަދާފައިވާ ކުޑަކޮޓަރިއަށެވެ. ބޮޑާ ހިނިތުންވުމަކާއިއެކު އަވަސް އަވަހަށް އެކިދޮރުފަތްތަށް ހުޅުވަންފެށިއެވެ. ޒާރާ އެ އެޕާޓްމެންޓަށްވަނީ ހަމައެކަނި އޭނައަށް ރީތިވި ބޫޓު ނަގަން ގަސްދުކޮއްގެންނެވެ. އެހެންނަމަވެސް އެތަނަށް ވަދެވުމުން ޒާރާ ބޭނުންވާ އެތަށް އެއްޗެއް ފެނިގެންދިޔައެވެ. އެވަރުން އޭނަ ހުއްޓައެއް ނުލިއެވެ. މުޅި އަލަމާރީގެ އެކިބައިތަށް އެފުއްމިފުށަށް ޖެހިއެވެ. އެހެން އުޅެނިކޮށް އޭނައަށް އެންމެ އަޖައިބު ކުރުވަނިވި އެއްޗަކަށްފެނުނީ ބޭކާރު ސިޓީ އުރަތަކެއް އަޅާފައިވާ ފޮއްޓެވެ. އޮރެންޖުކުލައިގެ ދިގު ސިޓީއުރައެއްގައި ކަޅުކުލައިގެ ތިކިތަކެއްހެން ބޮޑު ފިނިފެންމަލެއް ކުރަހާފައިވެއެވެ. ޒާރާ އެތަނުން ސިޓީއުރައެއް ބަލާލުމަށްފަހު އަނބުރާ އެފޮށީގެތެރެއަށް ސިޓީއުރަލިއެވެ. އޭގެން ކުޑަފޮއްޓެއް ފެނި އޭގެ ބޭރު ކިޔާލިއިރު ހީވަނީ އެއީ ކޮންމެވެސް ކަހަލަ ސެންޓެއްހެންނެވެ. އެހެންވެ ޒަރާ ތިރީގައި ބޮޑު ފޮށި ބަހައްޓާފައި އޭގެތެރެއިން ފެނުނު ހުދުކުލައިގެ ކުޑަފޮށި ނަގާ ހުޅުވާލިއެވެ. އޭނައަށް ހީވީ ހަމަރަނގަޅަށެވެ. އޭގައި އޮތީ ކުޑަ ސެންޓުފުޅިއެކެވެ. ވަގުތުން ޒާރާ އޭނަގެ އަތަށް ޖަހާލީ ވަސްބަލާލަންވެގެންނެވެ.\n"ޔަގީން މީ ދާން ދީފަކަން، އެހެންނޫނީ މިހާ އެތެރޭގަ ފޮރުވާފައެއް ނުބާއްވާނެ..........." ޒަރާ ބުނެލިއެވެ. އޭނައަށް ހީވީ އެއީ ދާއިން މަންހާއަށް ދީފައިވާ ހަދިޔާއެއްކަމުގައެވެ. ނޭފަތާ އަތްކައިރިކޮއްލުމާއިއެކު ދުވި މީރުވަހުން އެތަށް އިރަކު ޒާރާއަށް ވަސްބަލަން ހުރެވުނެވެ. އޭނައަށް ހަމައެއްގޮތަކަށްވެސް އެސެންޓުފުޅި އެފޮށީގެ ތެރެއަށް ލާފައި ދާކަށް ނުކެރުނެވެ. އެއަށްވުރެ އޭގެން ދުވި މީރުވަހުން ޒާރާވަނީ އެސެންޓުފުޅު ވަރަށް ބޭނުންވެފައެވެ. ފޮއްޓަށް ލާން އުޅެފަވެސް ދެފަރާތަށް ބޯހޫރުވާލާފައި ތިރީގައި ސެންޓުފުޅި ބަހައްޓަމުން އަލަމާރީގެ އެންމެ މަތީ ވަތްގަނޑަކުން ނެގި ފޮށި މަތިޖަހާލާފައި ސިޓީއުރަތަކާއި ސެންޓުފުޅީގެ ފޮއްޓާއިއެކު އެހުރި ތަނަށް ލައިފިއެވެ. އަދި ވަރަށް ހިނިއައިސްފައި ހުރެ އެތަނުން ނެގި މަންހާގެ ބޫޓުތަކަކާއި ފައިވާނާ އެސެންޓު ފުޅި ހިފައިގެން ނުކުންނަން ހިނގައިގަތެވެ. ދަމުން ރީތިވާ މޭޒުމަތީގައި ހުރި ތަނޑިއަޅުވާ އެތީގައި އަޅުވާލާފައިވާ އެސްޖެހި އުޅައެއްވެސް ނެގިއެވެ.\nކުރިން ހުރިގޮތަށް ހުރިހާ އެއްޗެއް ބެހެއްޓުމަށްފަހު ޒާރާ އައިސް އޭނަގެ އެޕާޓްމެންޓަށްވަނީ ވަރަށް ސިއްރުންނެވެ. އޭރު ނަމާދުކޮއްލައިގެން ނުކުމެ ސިޓިން ރޫމު ސޯފާގައި މޫމިނާ އިނެވެ.\n"ޒާރާ ކޮންތާކުން" މޫމިނާ ވަގުތުން އަހާލިއެވެ. މަންހާއަށް އެހެންވުމުގައި ޒާރާގެ އަތެއްވާހެން މޫމިނާއަށްވެސް ވަނީ ޝައްކުކުރެވެން ފަށާފައެވެ. ނަމަވެސް ޒާރާއަކީވެސް އޭނަގެ ޅީދަރިއެއްކަމަށްވާތީ ޔަގީން ނުވާކަމެއްގެ އިލްޒާމް އަޅުވަން ބޭނުންނުވަނީއެވެ. މޫމިނާ ޒާރާގެ ހަރަކާތްތަކަށް މިހާރު ވަރަށް ސަމާލުވެއެވެ.\n"މި...........މި..........ޓެރެސްގަ ބަހައްޓާލި އެއްޗެހި ހިފައިގެން މިއައީ.........." މިހެން ބުނެ ޒާރާ އަވަސް އަވަހަށް ކޮޓަރިއަށް ވަންނަން ހިނގައިގަތެވެ.\nއިރުއޮއްސުނު ފަހުން ދާއިން މާލެ އައީ އެހެންދުވަސް ދުވަހެކޭ އެއްގޮތަށް ކަރުއެލުވާލައިގެން ހުރެއެވެ. މަންހާ އާއި ވާހަކަދައްކަން ކުރާ މަސައްކަތްވަނީ ބޭކާރެވެ. ހަމައެންމެ ފަހަރަކު މަންހާ އޭނަ ދައްކާ ވާހަކަ އަޑުއަހާލާނެ ނަމައޭ ދާއިންގެ ހިތަށް އަރަމުންދިޔައެވެ. ދާއިން ގެއަށް އައިއިރު އަށެއްޖަހައިފިއެވެ. ކޮޓަރިއަށް ވަނުމާއިއެކު ދާއިން އެހާ ލަސްވީ ކީއްވެތޯ ޒާރާ ސުވާލުކުރަން ފެށިއެވެ. ފަރުވާކުޑަގޮތަކަށް ދާއިން ޖަވާބުދިނީ ޒާރާގެ ދޫހިމޭން ކުރުމަށެވެ. ކަންނެތްގޮތަކަށް އައިސް އެނދުގެ ހުރަހަށް ދާއިން ވެއްޓިގަތެވެ. އަދި ނިތުގައި އަތްބާއްވާލަމުން ދެލޯ މަރާލިއެވެ.\n"މަންމަ އެހި ދާން ކޮބާހޯ.........މިރޭވެސް ނުކަނީތަ؟ ކީއްވެތަ ދާއިން ތިހެން ތިއުޅެނީ، މަންހާ ރަނގަޅުވާން އަހަރުމެން ހުރިހާ އެންމެވެސް ބޭނުންވާނެއެއްނު، މަށަށް މިހާރު ހީވާކަހަލަ ދާއިން އަހަރެންދެކެ ލޯބިނުވާހެން" ޒާރާ އައިސް ދާއިންގެ ގާތުގައި އިށީނދެ ވާހަކަދައްކަމުން ދިޔައެވެ. ދާއިން އެއްވެސް ބަހެއްބުނެނުލާ އޮތްގޮތަށް އޮތީއެވެ.\nދާއިން ކާން ނުނިކުތުމުން އެންމެ ފަހުން ޒާރާ ކާމޭޒުދޮށަށް ނުކުތެވެ. އޭރު ހުރިހާ މެންބަރުން ކާމޭޒު ދޮށުގައި ދާއިންގެ އިންތިޒާރުގައި ތިއްބެވެ. ޒާރާ މޫމިނާއަށް ދާއިން ކާންބޭނުންނުވާކަމުގައި ބުންޏެވެ. އެގޮތް މޫމިނާއަށް ކަމަކު ނުދިޔައެވެ. އޭނަ ދާއިންގެ ކޮޓަރިއަށްވަދެ ދާއިން ނެރުނެވެ. މޫމިނާ ކީވަރުން ކުޑައެތިކޮޅެއް ދާއިން ކާލިއެވެ. އެންމެން ދާއިންއަށް ނަސޭޙަތްތެރިވަމުން ދިޔައީ ކެތްތެރިވުމަށެވެ. ގޭގައިވެސް ދާއިންގެ އަޅާލުމާއި ސަމާލުކަން ދޭންޖެހޭ އަންބަކާއި ދަރިއަކު ހުރި ކަމުގައި ބުނަމުންނެވެ.\nނިދަން އޮށޯތުމުގެ ކުރިން ޒާރާ ފާހާނާއަށްވަދެ ގައިދޮވެލައިގެން ނުކުމެ މަންހާގެ ކޮޓަރިން ގެނައި ސެންޓުފުޅިން ކަރުދޮށަށް ޖަހާލިއެވެ. އަދި ދެއަތުގެ ކުޑަހުޅާ ދިމާލަށްވެސް ޖަހާލިއެވެ. ނައިޓީގައި ހުރި ޒާރާ އެނދުގައި އޮށޯވެ ދާއިންއަށް ގޮވާލިއެވެ. އޭރު ދާއިން ހުރީ ކޮޓަރި ބެލްކަނީގައެވެ. އެއީ މަންހާ ދިޔައީއްސުރެން ދާއިންގެ އާދައެވެ. ޒާރާއަށް ނިދޭއިރުވެސް ދާއިން އެނދަށް ނާންނާނެއެވެ. ނޫނީ އަންނަގޮތަށް އަވަހަށް ދެލޯމަރާ ޒާރާއަށް ފުރަގަސްދޭނެއެވެ. ޒާރާ ދެވަނަ ފަހަރަށްވެސް ދާއިންއަށް ގޮވާލިއެވެ. ޚަބަރެއް ނުވުމުން ޒާރާ އެނދުން ތެދުވިއެވެ. ނައިޓީގައި ހުރެ ބެލްކަންޏަށް ޒާރާ ނުކުތެވެ.\n"ދާން........ޕްލީޒް........އަހަރެން ދާންއަށްވަކި ބޭނުމެއްނުވާނެތަ..........އައި ލަވް ޔޫ........" ޒާރާ ދާއިންގެ ފަހަތުން އައިސް ބައްދާލަމުން ލޯތްބާއިއެކު ވާހަކަދެއްކިއެވެ. ދާއިންއަށް ކުއްލި ސިހުމެއްލިބިގެންދިޔައެވެ. ޒާރާ އައިސް އޭނަގެ ގައިގާ ބައްދާލުމާއިއެކު އޭނަގެ ނޭފަތުގައި އެޖެހުނު ވަހަކީ އެތަކެއް އަހަރުވަންދެން އޭނަ ހޯދަމުން އައިވަހެކެވެ. ކުއްލިއަކަށް ޒާރާ އާއި ދިމާލަށް އެނބުރިލަމުން ޒާރާގެ އަތުގައި ހިފާ ގެނެސް ނޭފަތާ ކައިރިކޮއްލިއެވެ. ޒާރާ ހީކުރީ ދާއިންއަށް އޭނަ މަންހާގެ އެޕާޓްމެންޓަށް ވަތްކަން އެނގުނީކަމަށެވެ. އަވަސް އަވަހަށް އަތްދަމައިގަންނަމުން ކޮޓަރި ތެރެއަށް ވަންނަން އުޅުނެވެ.\n"ޒާ.........." ދާއިންގެ އަޑުގައި ހުރި ފަރުވާކުޑަގޮތް ކެނޑިގެންދިޔައެވެ.\n"ދެން އާދޭ ނިދަން" ޒާރާ ބުނެލިއެވެ.\n"ކީއްވެ ކުރިން ތި ސެންޓު ނުޖަހަނީ.........ތީ ޒާރާގެ ސެންޓުފުޅިއެއްތަ" ދާއިން ސުވާލުކުރިއެވެ.\n"ކިހިނެއްވީ، ކަމުނުދަނީތަ.........އަހަރެންވެސް ދާއިންދެކެ ލޯބެވެޔޭ، މިހާރު މިހެން އުޅޭތާ ކިތަށްރޭވެއްޖެ، ހިތަށްއެރީ މިރޭ ސެންޓު ބަދަލުކޮއްލަންވީއޭ..........އޭރުން ދާއިންއަށްވެސް ބަދަލެއް އައިސްދާނެއޭ............" ޒާރާ ދެރަވެލާފައި ބުނެލިއެވެ. ދާއިން ހުރީ މަންހާގެ ސަބަބުން އޭންޖެލް ސިޓީތައްމަތިން ހަނދާންނެތިފައެވެ. ކުއްލިއަކަށް އެކަން ހަނދާން އެކޮއްދިނީ ޒާރާއެވެ. އެއީ ހަމަ އޭންޖެލްގެ ވަހެވެ. އެވަސްމަތިން އޭނަ ހަނދާނެއްނުނެތޭނެއެވެ.\n"ޒާ.........އާރ ޔޫ މައި އޭންޖެލް............" ދާއިން ހައިރާންކަމާއިއެކު އަހާލީ ކަމެއް ޔަގީން ކުރާކަހަލަ ގޮތަކަށެވެ.\n"އޮފްކޯޒް ބޭބީ.........އައިއެމް އޯލްވޭސް ޔޯ އޭންޖެލް، އެންޑް ޔޫއަރ މައި އެންޖެލް............އައި އަންޑަރސްޓޭންޑް ހައު ޔޫ ފީލް...........އެކަމަކު އަހަރެންވެސް ދާއިންދެކެ ލޯބިވާކަން ދާއިން ހަނދާންނައްތާ ނުލައްޗޭ" ޒާރާ މިހެން ބުނީ ދާއިން ބުނިއެއްޗެއްގެ މާނަ އެނގިގެނެއްނޫނެވެ.\nވާނުވާނޭގި ހައިރާންކަމެއްގެ ތެރޭގައި ހުރެ ދާއިން ޒާރާ އާއިއެކު ކޮޓަރިތެރެއަށްވަދެ ބެލްކަންޏަށް ނުކުމެވެން ހުރި ދޮރު ލައްޕާތަޅުލިއެވެ. އަދި އެނދުގައި ޒާރާ އާއިއެކު އޮށޯތެވެ. ދާއިންއަށް އެއްގޮތަކަށްވެސް މިވަނީ ކިހިނެއްކަން ވިސްނައިގަންނާކަށް ނޭގުނެވެ. އޭންޖަލްއަކީ ހަމަ ޒާރާ ބާއޭ އޭނަގެ ހިތުގައި ސުވާލު އުފެދެނީއެވެ. އެކަމަކު އެދުވާ ހިތްގައިމު މީރުވަހަކީ އޭންޖަލްގެ ސިޓީތަކުން ދުވާ މީރުވަހެވެ. ދާއިންގެ ހިތުގައި އެސިޓީތަކަށް ޚާއްޞަ މަގާމެއްދެވިފައިވަނިކޮށް އެމީރުވަސް އެދުވީ ޒާރާގެ ހަށިގަނޑުންނެވެ. އޭނައަށް އެކަން އެނގުނީ ކިހިނެއްބާއެވެ. ޒާރާއަށް ފުރަގަސްދެމުން އެނދުގެ އެއްފަރާތަކަށް ދާއިން އެނބުރިލިއެވެ.\n"ދާން........މިރޭވެސް ނިދަނީ އަހަންނަށް ފުރަގަސްދީގެން އޮވެތަ، އާދެބަލަ މިކޮޅަށް، އެހެންނޫނީ މިރޭ ދާން ނިދިއަކަ ނުދޭނަން" ޒާރާ ކުރުއަތްމައްޗަށް ތެދުވެލަމުން ބުނެލިއެވެ. އަދި ދާއިންގެ އަތުގައި ހިފާ އޭނަ އާއި ދިމާލަށް އަނބުރާލަން އުޅުނެވެ.\n"މަންހާ ނިދާފަތަ؟" އެނދުގައި އޮތް ޝަފާ އަހާލިއެވެ. އަލިމަޑުބޮތްކެއް އެކޮޓަރީގައި ނެތުމުގެ ސަބަބުން އެމީހުން ނިދަނީ ހޮޅިބުރި ނިވާލައިގެން ތިބެއެވެ. ނަމަވެސް ކޮޓަރީގައި ހުންނަ ޖާލިގަނޑުން ބޭރުގައި ދިއްލާފައި ހުންނަ ލައިޓުތަކުގެ އަލި ކޮންމެވެސް ވަރަކަށް އެޅިފައިހުރެއެވެ.\n"އު ހޫން......" އުއްޑުން ނިތުގައި އަތްބާއްވާލައިގެން އެއްފައި ތިލާގައި އަނެއްފައި ތިލަ އަޅުވާލައިގެން އޮތް މަންހާ ބުނެލިއެވެ.\n"އަހަންނަށް ޒައުލްދެކެ ލޯބިވުމަކީ ކުރެވޭ މޮޔަކަމެއްތަ؟" ޝަފާ އޭނަގެ ހިތުގައިވާ އެއްޗެއް ބޭރުކުރިއެވެ. މަންހާ އެއްވެސް އެއްޗެއް ނުބުނެ އޮތީ އޭނައަށް ޝަފާ ބުނިއެއްޗެއް އަޑުނީވޭ ފަދަގޮތަކަށެވެ. ދެވަނަ ފަހަރަށް ޝަފާ ސުވާލު ތަކުރާރުކޮއްލަމުން އެއްޗެއް ނުބުނެ މަންހާ އޮތީ ކީއްވެތޯ ސުވާލުކުރިއެވެ.\n"އަހަރެން ކަހަލަ މީހަކު ތިފަދަ ސުވާލަކަށް ޖަވާބުދޭން އެންމެ ރަނގަޅުބާއޭ މިހިތަށް އަރަނީ، އަހަރެން މިހިރީ ޝަފާއަށް މަޝްވަރާއެއްދެވޭފަދަ ހާލެއްގަތަ" މަންހާ އޮތްގޮތަށް އޮވެ ބުނެލިއެވެ.\n"އަހަންނަށް އެނގޭ މަންހާގެ އެއްވެސް ކުށެއްނެއްކަން، އެކަމަކު ކީއްވެތަ މަންހާ ހުރިހާ ވާހަކައެއް އަހަރުމެންނާ ޚިއްޞާ ނުކުރަން ތިއުޅެނީ، ކާކަށްތަ މިހިރަ މޭޒުކައިރީ ކޮންމެ ރެއަކު އިނދެ ތި ސިޓީ ލިޔަނީ.......މަންހާ ލޯބިވާ މީހަކު ހުންނަނީތަ ދާއިން ނޫން، ގައިމު ޒައުލްގެ ވާހަކައިން އަހަންނަށް އެނގުނު ގޮތުގަ މަންހާ އެންމެ ލޯބިވަނީ ދާއިންދެކެ، އެހެންނޫންނަމަ ދެއަންބަށް ދާއިން އާއި ކައިވެންޏެއް ނުކުރީސް އަދި ދަރިއަކު ލިބޭ ހިސާބަށް ގުޅުމެއްވެސް ކުރިއަކަށް ނުގެންދާނެ........ދެން ކީއްވެ މިތަނަށް މަންހާ ތިއައީ، މަންހާ އަދިވެސް ރޯކަން އަހަންނަށް އެނގޭ، އާއިލާ މީހުންނާ ވާހަކަދައްކަން ބޭނުންނުވިޔަސް، ދާއިން އާއި ވާހަކަދައްކަންވާނެއެއްނު، އޭނަ ކޮންމެ ދުވަހަކު އެބައާދޭ މަންހާ ދެކިލަން، އެތަށް އިރަކު މިތަނުގައި އުޅެފަ އެދަނީ..........." ޝަފާ ބުނެލިއެވެ.\n"ދާއިންގެ ދެވަނަ އަންބަކަށް އަހަރެންވީ އެއީ އެކަންވާން އޮތްގޮތްކަމަށްވާތީ، އެކަމާ އަހަރެން ޝަކުވާއެއްނުކުރަން.........ނުވެސް ކުރާނަން، އޭނަގެ ހަތަރުވަނަ އަނބިމީހާގެ މަގާމުގައި އިންނަން ޖެހުނު ކަމުގައި ވިޔަސް އަހަރެން އުފަލުން ގަބޫލުކުރާނަން، ލޯތްބަކީ އެކަހަލަ އެއްޗެއް، ގުރުބާންވިޔަސް އަނެކާއަށް އެކަން އެނގުން މުހިއްމެނޫން.......ޒައުލްއަކީ މާތްހިތެއްގެ ވެރިއެއް، އަހަންނަށް އޭނަގެ ކުރީގެ ދިރިއުޅުން ހުރިގޮތަކީ ކޮބާކަމެއް ނޭގޭ، އެކަމަކު އޭނަ ޝަފާއަށް ބަލާލާގޮތަށް މީގެ ކުރިން އެހެން އަންހެން ކުއްޖަކަށް ބަލާލިތަނެއް ނުދެކެން" މަންހާގެ އަޑުގައިވަނީ ވޭނީ އަސަރެއް އެކުލެވިފައެވެ.\n"އަހަންނަށްވެސް އެނގުނު ޒައުލް ބަދަލުވެއްޖެކަން، ވަރަށް ބޮޑަށް ބަދަލުވެއްޖެކަން.........ލޯބި......ދެއަކުރުގެ ލަފްޒެއްކަމަކު މުޅި މީހާގެ ދިރިއުޅުން ބަދަލުކޮއްލާ ބާރުގަދަ ލަފްޒެއް............." ޝަފާގެ ތުންފަތަށް ހިނިތުންވުމެއް ވެރިވިއެވެ. އެހެންނަމަވެސް މަންހާގެ ދެލޯ ކަރުނުން ފުރުނީއެވެ.\nމުޅިން އާދުވަހަކަށް އިރުއަރައިގެން އަންނަ މަންޒަރު ބަލަން އަތިރީމަތީ އާމުކޮށް ލެނގިލައިގެން ހުންނަ ރުކުގައި މަންހާ ލެނގިލައިގެން ހުއްޓެވެ. މަޑުންމަޑުން އިރުގެ ރަންދޯދިތަށް ދުރަށް ފެތުރިފައިވާ ކަނޑުގެ އޮމާން ލޮނުގަނޑުގައި ޖެހުމާއިއެކު އުފެދިގެން އެދާ ތަފާތު ކުލަތަކުގެ ދަޅަތަކަށް ބަލަހައްޓައިގެންނެވެ. ސާފު ރީތި ހުދު ދޮންވެލި ގަނޑާއި ތެތްފިނިކަން ކެނޑެމުންގޮސް މަޑުވައިރޯޅިތަށް އުފެދެމުން ދިއުމާއިއެކު ރާޅުތައް ގޮނޑުދޮށާ ކޮއްލާފައި އެދާ ސަމާސާ ތަކެވެ. މިހުރިހާ ކަމަކީ އުފާވެރިކަމާއި ހިތްހަމަޖެހުން ހިތަށް ވައްދައިދޭފަދަ ކަންކަމެވެ. ނަމަވެސް މަންހާގެ ހިތަށް ކުޑަ ފިނިކަމެއްވެސް ނުލިބެއެވެ.\nހެނދުނު ސައިބުއިމަށް ދިއުމުގެ ކުރިން މަންހާ ހޯދުމަށް އަތިރިމައްޗަށް މިފަހަރު ޒައުލް އާއިއެކު ޝަފާވެސް އަތުވެއްޖެއެވެ. ތަންކޮޅެއް ދުރުގައި މަންހާ ފެންނަ ހިސާބުގައި ޒައުލް މަޑުކޮއްލީ މަންހާގެ ހަރަކާތްތަށް ޝަފާއަށް ދައްކާލުމަށެވެ.\n"މަންހާ އަބަދުވެސް ހުންނަނީ އެހާ މަޑުމއިތިރިކޮއްތަ" ޝަފާ އަހާލިއެވެ.\n"އެއްވެސް އިރެއްގަ ނުދެކެން މާބޮޑަށް ސަކަރާތްޖަހާ އުޅޭތަނެއް، އެންމެ ފުރަތަމަ އަހަރެން މަންހާ ދެކުނީ ދާއިންގެ އޮފީހުން، އޭނަގެ ޕާރސަނަލް ސެކްރެޓަރީއެއްގެ މަގާމުގައި ހުރީ...........ދެން މިދެމީހުން ކައިވެނިކުރިކަން އެނގެނީ..............ދާއިންވެސް ކުއްލިއަކަށް ހުރެފަ މަންހާ އާއި ކައިވެނި ކުރަން ނިންމި ވާހަކަ ބުނީ، އެނގޭތަ.............މަންހާއަކީ ވަރަށް މޮޅަށް ކިޔަވައިގެންވެސް ހުރި ކުއްޖެކޭ..........ދާއިންއަށް ކައިވެންޏަށްފަހު ލިބެމުންއަންނަ ކުރިއެރުންތަކުގައި މަންހާގެ ވަރަށް ބޮޑުއަތެއްވޭ........." ޒައުލް އޭނައަށް އެނގޭމިންވަރަކުން މަންހާގެ ވާހަކަތައް ކިޔާދެމުންދިޔައެވެ. މީގެ ކުރިން އޭނަ ޝަފާއަށްވެސް ހުރިހާ ވާހަކައެއް ކިޔައެއްނުދެއެވެ.\n"ކުއްލިއަކަށް މިހެންމިވީ ކީއްވެތަ........ޒައުލް، މަންހާ އަސްލު ވަރަށް ހިތާމަކުރޭ، ވަރަށް ރޮއެ އެކަމަކު އެހިޔަސް ކީއްވެކަން ނުބުނާނެ، އަހަރެން ވަރަށް ގިނަ ގޮތްގޮތުން އޭނަ އާއި ވާހަކަދެއްކޭ ތޯ ބަލައިފިން..............އަދިވެސް އޭނަގެ ހިތުގައިވާއެއްޗެއް އެހެންމީހަކަށް ހާމަ ކުރާކަށް ބޭނުމެއްނުވޭ، ބައެއްފަހަރު ހިތަށް އަރާ އެހުރިހާ ހިތްދަތިކަމެއް އޭނަގެ ހިތުގައި ފޮރުވާލައިގެން ހުންނަން ކެތްވޭބާއޭ............" ޝަފާ ބުނެލިއެވެ.\n"ދާއިންގެ ދޮށީ އަންބީގެ އަތެއް މިކަމުގައި ވާހެން އަހަންނަށް ވަރަށް ހީވޭ، އެކަމަކު ދާޢިން ގަބޫލެއް ނުކުރާނެ، އަހަންނަށްވެސް ޔަގީނެއްނުވޭ، އެކަމަކު ޔަގީންކުރާނެ ގޮތެއްވެސް ނޭގެ............މަންހާ ވަރަށް ރަނގަޅުވާނެ ދާއިންގެ ދޮށީ އަންބަށް، ޒާރާ ކިޔާނީ، އަހަންނަށް ހީނުވަނީ ހަމަ ޒާރާ އެހާ ރަނގަޅުހެން މަންހާއަށް، އަހަރެން ވަރަށް ފަހުންވެސް އެގެއަށް ދިޔައިރު އެދެމީހުން އެކަކު އަނެކަކާ ވާހަކައެއް ނުދައްކާ........އާ.........ހަނދާންވެއްޖެ، ޝަފާ، އޭރު އަހަންނަށް ފާހަގަ ނުކުރެވުނީ، ހިތަކަށް ނާރާ އެކަމުގެ ނަތީޖާ ފެންނާނީ މިގޮތަށްކަމެއް، އަހަރެން ވަރަށް ރަނގަޅަށް ހަނދާންވޭ، އަހަރެން އެގެއަށް ދިޔައިރު މަންހާ އާއި ޒާރާ ކުރިން އުޅޭގޮތާއި ހިލާފަށް ވަރަށް ދުރުދުރުން އުޅެނީ، ޚާއްޞަކޮށް މަންހާ ޒާރާ އާއި ދުރުވާން މަސައްކަތްކުރާކަން ފާހަގަވި................މަންހާ އޭނަގެ އެންމެ ގާތް އެކުވެރިޔާ އާއިއެކު ކޮޓަރީގައި ތަޅުލައިގެން އުޅެނިކޮށް ދާއިންއަށް ވަދެވުނު ވާހަކައެއްވެސް ދެއްކި، މިކޮޅަށް މަންހާ އެންމެ ފުރަތަމަ ގެނައިއިރު ކޮރުޖަހަމުން ހިނގީ އެހެންވެ، މަންހާ ބުނަނީ ފާހާނާއަށް ވެއްޓުނީކަމުގަ...........އެއަށްވުރެ އިތުރަށް އޭނަ ކިއެއްނުދިން، ދާއިން ބުނީ އޭނައަށް ކޮޓަރިއަށް ވަދެވުނު އިރު މަންހާ އާއި އޭނަގެ ރަޙުމަތްތެރިޔާ އާއި އޮތީ ކާޕެޓުމަތީގައި ކަމަށް، މަންހާގެ ރަޙުމަތްތެރިޔާ ކަކޫ ޖަހާލައިގެން މަންހާ އާއި ދިމާލަށް ގުދުވެގެން އޮތްއިރު މަންހާގެ ފައިގެ ބޮޑުބައެއްވަނީ ހާމަވެފަކަމަށް...........އެކަމުގަވެސް ޒާރާ ވަރަށް ފޯރި އަރުވާލިކަމަށްވޭ، ކުރިންވެސް ދާއިން ކައިރީ ޒާރާ އެކަހަލަ ވާހަކަ ދައްކާކަމަށްވަނީ، މަންހާ އާއި އެބުނާ ފިރިހެން ކުއްޖަކާ ގުޅުމެއް އޮންނަ ވާހަކަ.........ޝަފާ، އަހަރެންމީ ދާއިންގެ އެންމެ ގާތް ރަޙުމަތްތެރިޔާ، އެކަމަކު އަހަރެންގެ ލޮލަށް އެމަންޒަރު ފެނުނަސް އަހަރެން އެކަން ގަބޫލެއް ނުކުރާނަން، އޭގެ ބަދަލުގައި އަހަރެން މަންހާ ކައިރިން އަހާ އޮޅުންފިލުވާނަން އެއީ ކިހިނެއްވީ ކަމެއްތޯ" ޒައުލް ހިތްހަމަނުޖެހޭގޮތް މޫނުމަތިން ދައްކާލަމުން ބުނެލިއެވެ.\n"އެހެންވީމަ ތިބުނަނީ ދާއިން އެކަން ހިނގިގޮތް ނުބަލާ ޒާރާ ބުނިއެއްޗެއް ގަބޫލުކޮއްލައިގެން ހުރީއޭތަ، ފަހަރެއްގަ ޒާރާ އެބުނަނީ ތެދެއްކަމުގަވެސް ވުން އެކަށީގެންވޭ ދޯ، މިހެން ބުނީ އަހަންނަށް ވަރަށް ތަފާތުކަމެއް މަންހާގެ ފަރާތުން ފާހަގަ ކުރެވޭތީ..........." މިހެންބުނި އިރު ޝަފާގެ މޫނުމަތިންވެސް އެކަމާ އެއްބަސްވާކަމުގެ އަސަރު ފާޅުވޭވޭހުރި ކަހަލައެވެ.\n"ކޮންކަމެއް؟ އޭނަ މީހަކާ ވާހަކަ ދައްކަނީތަ، ނޫނީ އަހަރެން ދިޔައީމަ މިތަނަށް މީހަކު އަންނަނީތަ" ޒައުލް ހާސްވެފައި އަހާލިއެވެ.\n"ނޫން ނޫން ތިކަހަލަ ކަމެއްނޫން، ކޮންމެ ރެއަކުވެސް ނިދުމުގެ ކުރިން މޭޒުކައިރީ އިނދެ ސިޓީއެއް ލިޔޭ.........މިހާރު ދެތިން ހަތަރު ފަހަރަށް އަހަންނަށް ފެނިއްޖެ، ސުވާލުކުރީމަ މާބޮޑު އެއްޗެއް ނޫންކަމަށް ބުނެ ވާހަކަ އޮއްބާލަނީ، ދެން އަހަރެން ބެލީ މަންހާ ކޮންމެ ރެއަކުވެސް އެސިޓީއެއް ލިޔޭތޯ............ހީވީ ހަމަރަނގަޅަށް، ސިޓީ އުރައަކަށްލާފައި އެލަނީ ކޮންތާކަށްކަމެއް ނޭގެ، ޔަގީނުންވެސް ލަނީ އަލަމާރީގެ ކޮންމެވެސް ބަޔަކަށް..........އޭނަ ކާކަށް ލިޔާ ސިޓީތަކެއްބާއޭ އަހަރެން ހިތަށް އަރާ، އެކަމަކު މަންހާގެ ޕްރައިވެސީ ގެއްލޭފަދަ ކަމެއް ނުކުރަންވެގެން އެއިން އެއްވެސް ސިޓީއެއް ހޯދާކަށް މަސައްކަތެއް ނުކުރަން" ޝަފާ ދެއްކި ވާހަކައަކުން ޒައުލްގެ މޫނުމަތިންވެސް ސީރިއަސްކަން ފެނިގެންދިޔައެވެ.\n"ކޮންއިރަކުން ތިދެމީހުން މިތަނަށް އައީ..........." ޒައުލް އާއި ޝަފާ އެކަކު އަނެކަކަށް ބަލަހައްޓައިގެން ހުއްޓާ މަންހާ އެނބުރިލި ގޮތަކުން އެމީހުން ފެނުނީއެވެ. އަވަސް ފިޔަވަޅުގައި އެމީހުން ކައިރިއަށް އައިސް ވާހަކަދެއްކީ ޒައުލް ޝަފާ ގޮވައިގެން އެތަނަށް އައީމައެވެ. ޒައުލް އާއި ޝަފާ އެއްފަހަރާ މަންހާއަށް ބަލާލާފައި ހިނިތުންވެލިއެވެ. އަދި އަވަސް އަވަހަށް ސައިބޯން ދާން އެމީހުންނާއިއެކު އައުމަށް ބުންޏެވެ.


އިސްލާމްދީނުގައި އަންހެނުން | Jazeera\tއިސްލާމްދީނުގައި އަންހެނުން - Jazeera\nސަދާ ސައީދު April 27, 2019 332 views0\nއޮޑިއެއް އޭގެ ޙަޤީޤީ މަންޒިލާ ހިސާބަށް ދަތުރު ކުރެވޭނީ އެ އޮޑީގައި ރަނގަޅު މާލިމީއެއް ހުރެގެންނެވެ. ހަމަ އެ ގޮތަށް ޤައުމެއް ނުވަތަ ރަނގަޅު މުޖުތަމަޢެއް އުފެދިގެން ދާނީ އެ ޤައުމުގައި ނުވަތަ އެ މުޖުތަމަޢުގައި މިފަދަ ބައެއް ތިބެގެންނެވެ.އިޖްތިމާއީ ގޮތުންނާއި އިގްތިސާދީގޮތުން އަދި އިލްމީގޮތުނާއި އެހެނިހެން ގޮތްގޮތުންވެސް ތަނެއް ތަރައްގީވެ ކުރިއަރައިދާނީ އެ ތަނެއްގައި ކެރޭ ގާބިލު ބަޔަކު އުފެދިގެންނެވެ. އެގޮތުން އަންހެނުންނަކީ ޤައުމުގެ ތަރައްގީއަށް ވަރަށްމުހިންމު ބައެކެވެ. އަންހެނުންގެ ހިއްސާއާއި ނުލައި އެއްވެސްކަމެއް ނުކުރެވޭނެ އެވެ. ހާއްސަކޮށް ޤައުމެއް ކުރިއެރުވުމުގައި އަންހެނުންގެ ހިއްސާ ވަރަށްބޮޑެވެ.\nއަހަރެމެން އިސްލާމް ދީނަކީވެސް އަންހެނުންގެ އަގު މަތިވެރި ކުރާ އަންހެނުންނަށް ހިމާޔަށްދީ އެ ކަބަލުންގެ ޙައްޤުތަށް ރައްކާތެރި ކުރުމަށް ގޮވާލާ ދީނެކެވެ. މިކަން އެންމެ ބޮޑަށް އެނގިގެންދާ އެއް ކަމަކީ އިސްލާމްދީން އައުމުގެ ކުރިން އަންހެނުންނާ މެދު ކަންތަށް ކުރެވެމުން އައި ގޮތެވެ. އޭރު އަންހެނުންގެ ދިރިއުޅުމުގައި ހުރިހާ ބާރެއްވެސް އޮތީ ފިރިހެނުންގެ އަތް މަތީގައެވެ. އަންހެނުންނަކީ އެއްވެސް އާރެއް ބާރެއް އޮތް ބައެއް ނޫނެވެ. ކުޑަ މިނުން އޭރު އެކަނބަލުންނަކީ އެއްވެސް ކަހަލަ އިޙުތިރާމެއް ލިބިގެންވީ ބަޔެއްނޫނެވެ.\nއެ ޒަމާނުގައި އެކަނބަލުންނަކަށް ވާރުތަ މުދަލުން އެއްވެސް ޙައްޤެއް ލިބިގެނެއް ނުވެއެވެ. ހުރިހާ ކަމެއް ނިމިގެންދަނީ ފިރިހެނުން ބޭނުންވާ ގޮތަށެވެ. ފިރިހެނުންގެ ނަޒަރުގައި އަންހެނުންނަކީ އެއްވެސް އާރެއް ބާރެއް ލިބިގެންވާ ބަޔެއް ނޫނެވެ. އެ ފަދަ ފިރިހެނުންތަށް އަންހެނުންނާއި މެދު ދެކެމުން އައީ ނަފްރަތުގެ ނަޡަރަކުންނެވެ. މީގެ އެއް ހެއްކަކީ އެފަދަ ފިރިހެނުންނަށް އަންހެން ދަރިޔެއް ލިބިއްޖެ ނަމަ މޫނު މަތި ވަގުތުން ބަނަ ވެގެންދާ ކަމެވެ. ދިރި ތިއްބާ އެ އަންހެން ކުދިން ވަޅުލަމުން ދިޔައި ހިތުގައި އެއްވެސް ކަހަލަ ކުލުނެއް ނެތް ހާލުގައެވެ.\nއައްނަޙްލު ސޫރަތުގެ 58-59 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. އަދި އެއިން މީހަކަށް،އަންހެންދަރިއެއް ލިބިއްޖެކަމުގެ خبر ދެވިއްޖެނަމަ، އެމީހެއްގެ މޫނު އަނދިރިވެގެންދެތެވެ. އޭނާއަށް އެކަމުގެ ހިތާމަ ލިބިގެންވާ حال ގައެވެ. އެމީހާއަށް ދެވުނު خبر ގެ ނުބައިކަމުން، މީސްތަކުންގެ ކިބައިން އޭނާ ނިވައިވެގަނެތެވެ. ނިކަމެތިކަންމަތީގައި، އޭނާ އެ ކުއްޖާ ގެންގުޅޭނީ ބާވައެވެ؟ ނުވަތަ ފަސްގަނޑުގެ ތެރެޔަށް އެ ކުއްޖާ ކޮށްޕައިލާނީ ބާވައެވެ؟ ދަންނާށެވެ! އެއުރެންކުރާ حكم ހާދަހާ ނުބައިވެގެންވެއެވެ."\nނަމަވެސް އޭރާ މިހާރު ވަރަށް ވެސް ތަފާތެވެ. މުޖުތަމަޢުގައި އަންހެނުންނަށް އިޙުތިރާމާއި ޤަދަރު ކުރެއެވެ. ޤައުމުގެ އެކި އިސް މަޤާމް ތަކުން އަންހެން ކަބަލުން ފެންނަމުން ދާ ކަމީ އުފާކުރަންޖެހޭ ކަމެކެވެ. މުޖުތަމަޢުގައި އަންހެނުންނާއި ފިރިހެނުން ވަނި ހަމަ ހަމަ ވެގެންނެވެ. ނަމަވެސް ފިރިހެނުންނަށް ވުރެން އަންހެނުންގެ ގެ ޤަދަރު އެއް ދަރަޖަ ނަމަވެސް މަތިވާން ޖެހެއެވެ.\nސަބަބުތަކެއް ނެތިއެއްވެސް ނޫނެވެ. އަންނަން އޮތް ޖީލުތަކުގައި ޤައުމުގެ އެންމެ މުހިންމު ދައުރެއް އަދާކުރުމަށް ތިބި މިއަދުގެ ކުޑަކުދިން ތަރުބިއްޔަތުކޮށް މުޖުތަމަޢަށް ބޭނުންތެރި ބައެއްގެ ގޮތުގައި ބައްޓަން ކުރުމުގެ ޒިންމާ އުފުލަނީ އަންހެނުންނެވެ. ހަމައެހެންމެ ކާމިޔާބު ކޮންމެ ފިރިހެނެއްގެ ފަހަތުގައި އަންހެނެއް ހުންނައިރު ދިރިއުޅުން ބާއްޖަވެރި ކުރުމުގައިވެސް އަންހެނުންގެ މުހިންމު ދައުރު ހާމަވެގެންދެއެވެ. މީގެއިތުރުންވެސް ދިރިއުޅުމުގެ އެކި ދާއިރާތަކުގައި އަންހެނުންގެ ޚިއްސާ ބޮޑުކަން ފާހަގަކުރަންޖެހެއެވެ.\nނަމަވެސް ފަހަނގަ ކޮށްލަންޖެހޭ ކަމަކީ މުޖުތަމަޢުގައި އަންހެނުން ކިތަންމެ ބާރުވެރި ކުރުވިޔަސް، ކިތަންމެ މިނިވަންކަމެއް ދިނަސް އަދި ފިރިހެނުންނާ ހަމަހަމަ ކުރިކަމުގައި ވިޔަސް އެ ކަނބަލުންނަށް ވެސް އުޅެންޖެހޭ މިންގަޑު ތަކަކާއި ހައްދު ތަކެއް އޮންނަން ޖެހޭނޭ ކަމެވެ.\nއެނކަބަލުންގެ ޢިއްފަތްތެރިކަން ރައްކާތެރިކޮށް އަމިއްލަ ނަފްސު ޖާހިލު ކަމުގެ އަނދިރީގެ ތެރެޔަށް ވެއްޓުމުގެ ކުރިން އެނގެން އެބަޖެހެއެވެ. ބެލުން ތިރިކުރުމާއި ފަރުޖަށް ރައްކާތެރިވުމަކީ ފިރިހެނުން ފަދައިން އަންހެނުންނަށް އައިސްފައިވާ ޙުކުމެކެވެ. ﷲ ވަޙީ ކުރައްވާފައި ވެއެވެ. " މުއުމިން ފިރިހެނުން އެބައިމީހުންގެ ބެލުން ތިރިކުރުމަށާއި އެބައިމީހުންގެ ފަރުޖުތަށް ރައްކައުތެރިކުރުމަށް ނަބިއްޔާ ވިދާޅުވާށެވެ. އެ ގޮތް އެބައިމީހުންނައްޓަކައި ޠާޙިރުކަން ބޮޑެވެ. ހަމަކަށަވަރުން ﷲ އީ އެބައިމީހުންކުރާ ކަންތަށް މޮޅަށް ދެނެވޮޑިގެންވާ އިލާހެވެ. އަދި މުއުމިން އަންހެނުންނަށް އެކަނބަލުންގެ ބެލުން ތިރިކުރުމަށާއި، އެކަނބަލުން ގެ ފަރުޖުތައް ރައްކައުތެރި ކުރުމަށް ނަބިއްޔާ ވިދާޅުވާށެވެ."\nއެހެންކަމުން މުޖުތަމަޢުގައި އަންހެން ކަނބަލުން އެ، ކަނބަލުންގެ އަބުރު ރައްކާތެރިކޮށް މުޖުތަމަޢަށް ރަނަގަޅު ގޮތުގައި ޚިދުމަތް ކުރަންޖެހެއެވެ.\nގުދްސިއްޔަ ޙަދީޘެއްގައި ރަޙިމް އާއި ބެހޭ ގޮތުން ﷲ ތަޢާލާ ވަޙީ ކުރައްވައެވެ. (مَنْ وَصَلَكِ وَصَلْتُهُ ، وَمَنْ قَطَعَكِ قَطَعْتُهُ) މާނައަކީ: "ރަޙިމްގެ ގުޅުން ދަމަހައްޓައިފި މީހަކަށް ތިމަން ﷲ ގުޅުން ދަމަހައްޓަވާނަމެވެ. އަދި ރަޙިމްގެ ގުޅުން ކަނޑާލައިފި މީހަކާ ތިމަން ﷲ ގުޅުން ކަނޑުއްވާ ހުށީމެވެ".\nއަންހެނެއްގެ ކިބައިގައި މިހުރިހާ ޞިފަތަކެއް އެއްވުމަކީ ގާތް ކަމެކެވެ. އޭނާ އަކީ އަންހެން ކުއްޖެކެވެ. ދައްތަ އެކެވެ. މަންމައެކެވެ. ބޮޑުދައިތަ އެކެވެ. މިހުރިހާ ޙައްޘިއްޔަތެއް އެއްވުމުން އަންހެނާ އަށް ކޮންފަދަ ބޮޑު ދަރަޖައެއްތޯއެވެ؟\nއެހެންކަމުން، އިސްލާމްދީނުގައި ވަނީ އަންހެނާގެ މަގާމާއި ދަރަޖަ އުފުއްލަވާފައެވެ. އަދި އަންހެނުންނާއި ފިރިހެނުން ގިނަ ކަންތައްތަކެއްގައި ހަމަހަމަ ކުރެއްވިއެވެ. ފިރިހެނުންނާއި އެއްގޮތަށް އަންހެނުންވެސް ﷲ އަށް އީމާންވެ ކިޔަމަންތެރިކަން އަދާކުރަންޖެހެއެވެ.\nއަދި އާޚިރަތުގެ ޖަޒާ ހަމަހަމަ ކުރެއްވިއެވެ. ބަސްބުނުމުގެ ޙައްގު އެކަނބަލުންނަށް ދެއްވިއެވެ. ﷲ ގެ މަގަށް ގޮވާލާ، ހެޔޮކަންތަކަށް އަމުރުކޮށް، ނުބައިކަންތައް ނަހީ ކުރުމަށް އެންގެވިއެވެ. ވިޔަފާރި ކުރުމުގެ ޙައްގު ދެއްވިއެވެ. ވާރުތަ މުދާ ލިބުމުގެ ޙައްގު ދެއްވިއެވެ. އެކަނބަލުންގެ ރުހުމަކާ ނުލާ އެއްވެސް މީހަކަށް އެކަނބަލުންގެ މުދާ އަތުލައި ނުގަނެވޭނެކަން އެންގެވިއެވެ. ޢިލްމު އުނގެނުމުގެ ޙައްގު ދެއްވިއެވެ. އަދި ދުނިޔަވީ ރިވެތި އުޅުމެއް ވޭތު ކުރުމުގެ ޙައްގު ދެއްވިއެވެ.\nއެއްވެސް ގޮތަކުން އެކަނބަލުންނަށް އަނިޔާވެރިވުން މަނާ ކުރެއްވިއެވެ.


Raees Solih Hovan Massakaiy Kurevuneema Hithaama Kuran: Waheed - Vaguthu\nރައީސް ސޯލިހް ހޮވަން މަސައްކަތް ކުރެވުނީމަ ހިތާމަ ކުރަން: ވަހީދު\nރައީސް އިބްރާހިމް މުހައްމަދު ސޯލިހް ވެރިކަމަށް ގެންނަވަން މަސައްކަތް ކުރެއްވުނީތީ ހިތާމަ ކުރައްވާ ކަމަށް ރައްޔިތުންގެ މަޖިލިހުގެ ތުލުސްދޫ ދާއިރާގެ ކުރީގެ މެމްބަރު މުހައްމަދު ވަހީދު އިބްރާހިމް (ވައްޑެ) އިއްޔެ ވިދާޅުވެއްޖެއެވެ.\nވައްޑެ، ރައީސް ސޯލިހަށް ފާޑު ވިދާޅުވެފައި ވަނީ ފިނޭންސް މިނިސްޓަރ އަމީރުގެ އެޑްވައިޒަރަކަށް ބޭރު މީހަކު ހަމަޖެއްސުމާ ގުޅިގެންނެވެ.\nRaees @ibusolih eve. Manikufaanuge machchah, manikufaanah vure bodu musaaraeh dheefa, beyru qawmegge raees kan koffaivaa thajuribaa kaaru raeesaku nulavvaanan thoa!\nManikufaanu hovan masakkaiy kurevuneethee hithaama kuran. Rayyithunge kibain maafah ves edhen.\nIsthifaa dhevvaa! pic.twitter.com/eHUF9vA1gN\n— Mohamed Waheed Ibrahim (@Lawyer_Waddey) May 27, 2021\nވައްޑެ ކުރެއްވި ޓުވީޓެއްގައި ވަނީ ރައީސް އިބްރާހިމް މުހައްމަދު ސޯލިހްގެ މައްޗަށް ރައީސަށް ވުރެ ބޮޑު މުސާރަ ދީފައި ބޭރު ގައުމެއްގެ ރައީސްކަން ކުރައްވާފައިވާ ތަޖުރިބާކާރަކު ނުލައްވާނަންތޯ ސުވާލު ކުރައްވައިފައެވެ. އަދި ރައީސް ހޮވަން މަސައްކަތް ކުރެވުނީތީ ހިތާމަ ކުރައްވާ ކަމަށާއި ރައްޔިތުންގެ ކިބައިން މާފަށް އެދިވަޑައިގަންނަވާ ކަމަށް ވެސް ވައްޑެ ވިދާޅުވިއެވެ.\nވައްޑެގެ ޓުވީޓުގައި ވަނީ ރައީސް ސޯލިހްގެ އިސްތިއުފާއަށް ވެސް ގޮވާލައްވައިފައެވެ.\nވައްޑެއަކީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ވެސް އޭރުގެ ސަރުކާރާއި ދެކޮޅަށް ނުކުމެވަޑައިގެން ޕީޕީއެމްގެ 12 މެމްބަރުންގެ ތެރޭގައި ހިމެނިވަޑައިގެންނެވި އެއް މެމްބަރެކެވެ. އިދިކޮޅު ފަރާތްތަކާ އެކުގައި މަސައްކަތް ކުރަން ފެށުމާ އެކު، ވަހީދު ހިމެނޭ ހެން 12 މެމްބަރެއްގެ ގޮނޑި ވެސް ގެއްލުވާލިއެވެ.\nމެއި 28, 2021 14:26\nނިކަމެތި ރައި،ތުން ނަ މިޖެހުނުހާލުގެ ޒިމާ ވަހިދް ވެސް ނަންގަ ވަން ޖެހޭނެއެވެ ދެންވެސް މިސަރުކަރު ބަދަލް ކުރަން މަށެ ކަތްކުރާށެވެ އަވަސް\nމެއި 28, 2021 23:28\nބުނަން އޮތް އެތި ބޮޑުކަމުން މަވާ އެއްޗެއް ނުބުނާނަން. އެހެނަސް މާފު ކޮށްފިން!\nމެއި 28, 2021 14:28\nވައްޑެއައް މިހާރު އެގިއްޖޭ ޔާމީން ކަންކުރީ ވައްޑެ މެންގެ އަމަލުތައް ހުރިގޮތުން ރަގަޅައްކަން އިންސާފު ކިޔަވައިގެން ހުރެ ތިޔަ މަސައްކަތް ކުރީ ބޭއިންސާފުން ސީދާ އިދިކޮޅައް އަދިކިރިޔާ ހޭވެރިކަންތިވީ ސާފުސީދާ ތާޒާ ނަލަ އޮމާން ވެރިކަން ދިވެހިރައްޔިތުން އަތުން ގެއްލުނީ ކަލޭމެނާހެދިގެން ޔާމީނައްކުރި ނޮހޮރޮއްޕާނާހެދި ވީ މާފު ގަބޫލުކުރާނީ އެއައްވުރެ 6ގުނަ ބާރައް ނިކުމެ ހަޅެވެސްލަވާ އާންމުންނައްވާނުވާ އަންގާ މިސަރުކާރާއި ވެރިން ގެ ނާގާބިލް ވާހަކަ ތަކުރާރުކޮށް ދައްކާ ވެރިކަން ބަދަލްކުރުމައް ކުާނެ ކަމެއް ބުނެދެންވީ\nވައްޑެއަށް ވިސްނުނީތީ އުފާކުރަން ދެންވެސް ތިރީދޫބައިގަޑާ ނުގުޅޭތިއެވެ.\nމެއި 28, 2021 14:42\n،މިސަރުކާރުގާގަ ވެރިންނަަ ލާފާ ތިބި ނާގާބިލް މި ހުން އެ ހެން ވިމާ ކޮންމެ މި ހަކަށް ބެރުމި ހަކުބެނުންވަނި\nމެއި 28, 2021 14:45\nވައްޑޭ އެކަންޏެއް ނޫނޭ ތިމަޅީގައި ޖެ ހިފައި ތިބީކީ. އަދިވެސް ލަދުން ބަސްބުނަން ނުކެރިފަ ތިބިމީ ހުން އެބަތިއްބެވެ.\nމިސާލަކަށް.. އެއީ ހަމަ ސޯލި ހެކޭ\nއަހަރެން ހިތަށް އަރާ މި ގައުމުގައި މީނާ ފަ ހަތުން ދުވި އިލްމުވެރިން މިހާރު ތިބޭނެ ލަދުން.\nމެއި 28, 2021 14:49\nމަނިކުފާނު މެން ބޭނުން ފުޅުވެގެން ނޫންތޯ ކިބު ލެއް ހޮވީ ދެން ކީތް ކުރަންތޯ ހިތާމަކުރައްވަނީ.\nމެއި 28, 2021 14:51\nވައްޑެއަށް ހެޔޮވިސްނުން ދެއްވީތީ އުފާކުރަން.\nމިނާޤާބިލް ސަރުކާރު މިޤައުމުގެ މިނިވަންކަމާއި ދީންވެސް ްްިްްިްްްިްްިްްްިްްިްްްިްްިްްިްްިްްްިްްިް އިންޑިޔާ ގެ ގެރިމޯދީމެން ބޭނުންވާހާ ގޮތަކަށް ޤައުމު ގެ ކަންކަމާއި ބެހެނީއޭ. ދިވެހި ރައްޔިތުން ކައިރިން އެހުމެއް ކެހުމެއް ނެތި ކޮންސްލޭޓް ހަދަން މިނިންމާނީ މީ އިންޑިޔާގެ ތަރިކަ މުދާގަނޑެކޭ ހިވާކަހަލަ ބާރު މިސަރުކާރުން ދީފައިވާތީދޯ. އިސްތިއުފާ ޙައްޤުވެއްޖެ. ރައްޔިތުން މަރުވާއިރު ޤައުމާއި މުޚާތަބު ކޮށްލާ ދެވުނު ވެރިއެއް.\nމެއި 28, 2021 17:20\nވައްޑޭއައް ވިސްނުނީކީ ނޫން ޔާމީންގެ ސަރުކާރު ވައްޓާލަން މަސަތްކަތް ކުރުމައް މައުމޫން ދިން ލާރިކޮޅު ހުސްވީ ކަމައްވާނީ އެހެހ ހެންވީމަ އަނެއްކާވެސް ފައިސާގެ ބޭނުމުގަ ފެލެންފެށީ ތިޔަ ވައްޑޭ މެންނަކީ އަމިއްލަ އެދުމުން ފޯވެފަ ތިބިމީ ހުން.\nވައްޑޭ މެން ތިކަހަލަ މަގާމުތަކައް ކުފޫ ހަމަ ނުވާކަމެއްނު ތި ފެންނަނީ. އަހަރެން މީކިޔަވައިގެންވެސް ހުރި މީހެއް ނޫން އެކަމު މަވެސް ސޯލިހައް ވޯޓްނުލަން އެއީ މަށައް ހަމަ ހީވީ ވަރައް ހަސީލަތް ނުބައިފާޑު ޖަހާކަމައް. އެހިސާބުން މަގޭ ވޯޓް އެ ޑިސައިޑް ވީ.\nމެއި 28, 2021 14:52\nފާޑަކަށް އުޅެނިކޮށް ބަންދުކުރީމަވެސް ރޮއެ ހިތާމަކޮށް އާދޭސްވެސް ކުރީނޫންތޯ. ދޮންކަލޯ އަމިއްލަ އެދުމާއިގެން ބަކަތާޅާމީހުން އަބަދުވެސް އުޅެންޖެ ހޭނީ އިއްޔެކުރެވުނު ކަންތަކުމަތިން ދެރަވެގެން.\nމެއި 28, 2021 14:55\nބަލަ ކަލޭ ޔާމީން ވެރިކަމުގަ ގޮޅީގަ އޮތްއިރު އޮތީ ހެވިފަދޯ.......\nމެއި 28, 2021 15:16\nތިވާހަކަ ވައަްޑެ ބުނާނެ ދުވަހަކަށް މަ ވ އިންތިޒާރު ކުރިން ޝުކުރިއްޔާ ވައްޑެއަށް\nމެއި 28, 2021 15:23\nރައީސް އިބްރާހިމް މުހައްމަދު ސޯލިހްގެ މައްޗަށް ރައީސަށް ވުރެ ބޮޑު މުސާރަ ދީފައި ބޭރު ގައުމެއްގެ ރައީސްކަން ކުރައްވާފައިވާ ތަޖުރިބާކާރަކު ނުލައްވާނަންތޯ ހަ ހަ މިހާރުވެސް ހުރެޔޭ އިންޑިޔާގައި ތިކަލަ މީހަކު\nތި ހެން ބުނާނެ ވަރަށްގިނަ މީ ހުން އަދިފެންނާނެ.\nމެއި 28, 2021 15:48\nހޮވަން މަސައްކަތް ކުރި މީހުން ފެޑަޕް ވެއްޖެ ލާދީނީ ކަމުންނާއި ވައްކަން ކުރާ ވަރުން. ކޮންކަމެއް ކޮއްދެވުނީ. ނުވިތާކައް މިގައުމު ކައި ހުސްކޮއްފި. ޔާމީން އައް ވުރެން ގިނައިން ވައްކަން ކޮއްފި . ޔާމީން ވެއްޖިއްޔާ ކައިފަވެސް ގައުމު ތަރައްގީކޮއް އިޤްތިސާދު ހަމަޔަކައް އަޅުވައިފި.\nމެއި 28, 2021 15:57\nމަގަމެއް މުލިބުނީމަ ބުނާ އެެ އްޗެއް ތީ\nމެއި 28, 2021 16:10\nވަހީދު ކަލޭ އެބައުޅެމުތަ. މިހާރުތިވަހަކަ ދައް ކާނެ ކަމެއް ނެތް\nމަގާމު ގަނޑެއް ނުލިބުތާ ބޯޑަކުންވެސް ފުރުސަތެއް ނުލިބުނީ ތޯއްޗެ.\nމެއި 28, 2021 16:41\nވައްޑެ ވަޒިީފާާެއެއް ބެޭނުންވިީ ދޯ\nމެއި 28, 2021 16:53\nޥީހާއަވަހަކަށް ބަދަލުކުރަންޖެހެއެ. ނޫނީ އިންޑިއާގެ އަޅުންނަށް ެާއްޖެވާނެ. ހިތައްނުގެނެވޭވަރގެ ދަތިކަމާ ހިތްދަތިކަމާ ކުރިމަތިލާން ޖެހޭނެ. ދެންވެސް ސަރުކާރު އިސްޔިއުފާދެއްވާ ޕލްީޒް .\nމެއި 28, 2021 16:57\nމޮޔައެއް އޭނާ ހޮވަން މަސައްކަތް ކުރާނީވެސް ވިވައުދުތައް އަހާފަވެސް އިނގިއްޖެ މޮޔަހައްދަނީކަން. ވަހީދުމެން ސަމާލުކަން ހޯދަން ބޭކާރު ވާހަކަނުދައްކާ ތިއްބަވާދެން.\nބޮ ން ތި\nމެއި 28, 2021 17:40\nމުނާފި ގުންގެ ވާ ހަކަ ހުންނާނީ ތި ހެން@ އަލް ހާނާއި ވަ ހީދާއި2މީ ހުން ކިޔެވީ އެއް ފޮތަކުންބާ؟\nމެއި 28, 2021 17:43\nމާދަމާ ތިބުނި ވާހަކަ ބަދަލު ނުވާނެ ކަމުގެ ކޮން ގެރެންޓީއެއް އޮތީ؟ އެހެންނޫނަސް ގިނަ މީހުންނަކީި އަނެއްކާވެސް ލާރިކޮޅެށް ލިބުނީމަ ބަދަލު ވާ މީހުން ހަމަ......... ނިކަމެތި ރައްޔިތުން ހުރިހާ ހިތާމައެއް ތަހައްމަލް ކުރަން މި ޖެހެނީ......\nމެއި 28, 2021 17:45\nޔާމިނުހެން އިބޫ ތިޔާގި އެއްނުވާނެ. ދެން ފަގީރުވެ ސަލާން ޖަހަން ޖެހުނީމަ މޮޔަނުގޮވާ ހުރޭ. އެމްއެމްޕީއާރުސީ ފައިސާ އެޅީ ދިވެހިން ގެ ޖީބައް. އަންނިމެން މިގައުމުން ވެންޓިލޭޓަރު ވައްކަން ކޮށްދިނީ ޔަހޫދީ ބަޔަކަށް.\nމެއި 28, 2021 20:03\nވައްޑެ ޕްލީޒް އެމްއާރުއެމް ވެރިކަމަށް އައި ދުވަހަކުން ރައީސަކަށް ހުންނަ މީހަކަށް ލަފާދެއްވަން މަޑުކޮއްލައްވާ، ހިންނަވަރު ކުޑަ މޯދީ ގެ މަކަރުވެރިކަމުގަ ޖެހި ވައްޑެ މެންގެ ސިޔާސީ ކެރިއަރު މިހާރު މިވަނީ ނިމިފައި،\nވަހީދޫ ރިލޯޑް ހުސްވީތަ؟ އިންޓާނެޓް އަގުހެޔޮކުރީމަވެސް. ރިލޯޑެއް ބޭނުންވީ ދެއްތޯ.\nމެއި 28, 2021 20:24\nﷲސުބުނަހޫ ވަތައާލާ ހުރިހާކަމެއް އައްސަވައި ބައްލަވައި ވޮޑިގެންވޭ އެކަލާާގެ އިރާކުރައްވާ މީހަކައްވެރިކަން ލިބޭނީ ވަހީދު ކިތަންމެ މަސައްކަތްކުރިޔަސް ކަންހުރި މަގަކީމީ ގަވްމަކީ އެތަބަޔެއްގެ ހައްގެއް\nމެއި 29, 2021 00:09\nިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިއަދިކިރިޔާތަ ވިސްނުނީ މިހާރު ވަގުތުފާއިތު ވެއްޖެ ވައްޑެ އަހަރުމެން ކަލޭމެން ބަލައެއް ނުގަންނަން\nމެއި 29, 2021 09:36\n13 ގަޑިއިރު ކުރިން ( މެއި 28, 2021 )\nވައްޑޭގެ ވިސްނުން ފިނިހަކު ސްޕީޑަށް ވެއްޓުމުން ރޮކެޓް ސްޕީޑްގައި މަސައްކައް\nކުރާމީހުނާއެކު ހިފަހަށްޓައެއް ލުލެވޭނެ. ސޮރީ .


Marine Kolhah Tottenham In Landu Goanyeh Ossaa Laifi - Vaguthu\nމެރިން ކޮޅަށް ޓޮޓެންހަމް އިން ލަނޑު ގޯންޏެއް އޮއްސާލައިފި\nއެފްއޭ ކަޕުގެ ތިންވަނަ ރައުންޑްގައި މިރޭ ޓޮޓެންހަމް އިން މެރިން ކޮޅަށް ލަނޑު ގޯންޏެއް އޮއްސާލާ އެޓީމު މުބާރާތުން ކަޓުވާލައިފިއެވެ.\nމެރިންގެ އަމިއްލަ ދަނޑުގައި ކުޅުނު މިމެޗުގައި އެޓީމު ކޮޅަށް ޓޮޓެންހަމް އިންވަނީ5ލަނޑު ކާމިޔާބު ކޮށްފައެވެ. މެޗުގައި މެރިން އަށް ލަނޑެއް ކާމިޔާބު ކުރެވިފައެއް ނުވެއެވެ. މިމެޗްގައި ޓޮޓެންހަމް އިން އެންމެ މޮޅު ކުޅުމެއް ދައްކާފައިވަނީ އެޓީމަށް ކުޅޭ 25 އަހަރުގެ ބްރެޒިލް ފޯވާޑް ކާލޮސް ވިނީޝިއަސް އެވެ. އޭނާ ވަނީ މެޗުގައި ތިންލަނޑު ކާމިޔާބުކޮށް ހެޓްރިކް ހަދާފައެވެ.\nކައިރިކައިރީގައި ޓޮޓެންހަމް އިން ހަތަރު ލަނޑު ކާމިޔާބުކޮށްފައި ވާއިރު އެޓީމުގެ ފުރަތަމަ ލަނޑު ފުރަތަމަ ހާފުގެ 24 ވަނަ މިނެޓުގައި ޑެލޭ އަލީގެ އެހީތެރިކަމާއި އެކު ކާމިޔާބު ކޮށްދިނީ ވިނީޝިއަސް އެވެ. އަދި 30 ވަނަ މިނެޓުގައި އޭނާ އިތުރު ލަނޑެއް ކާމިޔާބުކޮށްފައި ވާއިރު އޭގެ ދެމިނެޓު ފަހުން ލޫކަސް މޯރާ ވަނީ ލަނޑެއް ކާމިޔާބުކޮށް މެޗުގެ ޔަގީންކަން ބޮޑު ކޮށްފައެވެ. ވިނީޝިއަސް ހެޓްރިކް ފުރިހަމަ ކުރި ލަނޑު ކާމިޔާބު ކުރީ މިހާފުގެ 37 ވަނަ މިނެޓުގައެވެ.\n4-0 އިން ކުރީގައި އޮވެ ޓޮޓެންހަމް އިން ވަރަށް ހަމަޖެހިލައިގެން ދެވަނަ ހާފު ފެށިއިރު ކޯޗް މޮރީނިއޯ ވަނީ އުމުރުން އެންމެ 16 އަހަރުގެ އަލްފީ ޑެވީން އަށް މެޗުގައި ފުރުސަތު ދީފައެވެ. މެޗުގައި ޓޮޓެންހަމް އިން ޖެހި ފަހުލަނޑަކީ އުންމީދީ މިޑްފީލްޑަރު އަލްފީ ކާމިޔާބު ކޮށްދިން ލަނޑެކެވެ. މިލަނޑާއެކު އޭނާވަނީ ޓޮޓެންހަމްގެ ތާރީހުގައިވެސް ރަސްމީ މުބާރާތެއްގައި އެޓީމަށް ލަނޑެއް ކާމިޔާބު ކޮށްދިން އެންމެ ހަގު ކުޅުންތެރިޔާއަށް ވެފައެވެ.\nފަސޭހަ މެޗަކަށްފަހު ދެން ޓޮޓެންހަމް ކުރިމަތިލާން ޖެހޭނީ ޕްރިމިއަރ ލީގުގެ މެޗެއްގައި މި ސީޒަނުގައި މޮޅު ކުޅުމެއް ދައްކަމުން އަންނަ އޭސްޓަން ވިލާ އާއިއެވެ. މިމެޗު ކުޅޭނީ މިމަހުގެ 14ވާ ބުރާސްފަތި ދުވަހު އެވެ.\nލަނޑު ގޯންޏެކޭ ބުނިއިރު ތި ޖެހުނީ އެންމެ5ލަނޑެންނު. މެރިންގެ ފުރަތަމަ 11 ގަ ހިމެނެނީ ޕުރޮފެޝަނަލް ފުޓުބޯޅަ ކުޅޭ އެންމެ2ކުޅުން ތެރިން. ދެން ހުރީ ޓީޗަރަކާ ރެފިއުސް ކަލެކްޓަރ އަކާ ފެކްޓުރީވޯކަރ އަކާ ޕުލަންބަރ އަކާ ކާރސޭލްސްމަން އަކާ ޓުރަކުވޯކަރ އަކާ ޓެލެކޮމް މެނޭޖަރ އަކާ ވެއަރހައުސް މެނޭޖަރ އަކާ ފުޓްބޯޅަ ކޯޖެއް. މިވަރުގެ ޓީމަކާ ކުޅެ ބޮޑު އަގުގެ ތަރިންގެ ޓީމަކަށް ތި ނަތީޖާ ނެރެވުނީމަ އަހަރުން ނުކިޔާނަށް ލަނޑުގޯންޏެއް އޮއްސާލީއޭ.\nޖެނުއަރީ 12, 2021 20:07\nއަޅުގަނޑު ހީކުރީ ވިއްސަކަށ ލަނޑު ޖެހީކަމަ ށް. ހެހެހެ\nާއަހުން ވެސް ސޭމް ހީކުރީ.. ލޮލް\nޖެނުއަރީ 12, 2021 22:14


SunOnline: Cochin ferry aa eku viyafaari thah kuri araane\nއައިޝަތު ފަރީޙާ 22 Sep 2020, 21:39\nއިންޑިއާ އާއި ރާއްޖެ އާއި ދެމެދު މުދާ އުފުލާ ފެރީ --- ފޮޓޯ؛ ޓްވިޓާ\nކުޅުދުއްފުއްޓާ ކޮޗިން އާއި ދެމެދު ކާގޯ ދަތުރުތައް ފެށުމަކީ ކުޅުދުއްފުއްށީގެ ވިޔަފާރިތައް ކުރިއަރާނެ ކަމެއްކަމަށް ކުޅުދުއްފުށީ ކައުންސިލުން ބުނެފިއެވެ.\nކުޅުދުއްފުށީ ކައުންސިލްގެ ރައީސް އަބްދުލް ލަތީފު ހަސަން މިއަދު "ސަން"އަށް ވިދާޅުވީ، ކޮޗިިން ދަތުރުތަކުގެ މައުލޫމާތު ކަމާ ބެހޭ ފަރާތްތަކުން މިހާރު ކައުންސިލާ ހިއްސާކޮށްފައިވާ ކަމަށެވެ.\nރާއްޖެ އާއި އިންޑިއާ އާއި ދެމެދު ކާގީ ދަތުރުތައް ފެށުމަށް ދެ ގައުމުގެ ދެމެދު ވެފައިވާ އެއްބަސްވުމުގެ ދަށުން އިންޑިއާގެ ޓުޓިކޮރިން ބަނދަރުން ކޮޗިން އަށް ގޮސް ކާގޯ ބޯޓު މިހާރު ވަނީ ރާއްޖެ އަންނަން ފުރައިފައެވެ. އެ ބޯޓު ކުޅުދުއްފުށީގައި ބަނދަރު ކުރާނީ އަންނަ ހޮނިހިރު ދުވަހުއެެވެ.\n"މިހާރު އާންމު ކޮށްފައިވާ ޝެޑިއުލާ އެއްގޮތަށް ދަތުރު ފަށާނެ ކަން ވަނީ ކައުންސިލާ ހިއްސާކޮށްފައި. މިހާރު ކާގޯ އުފުލި ނަމަވެސް ކުރިއަށް އޮތްތަނުގައި ފަސިންޖަރުންނަށް ވެސް ފުރުސަތު ލިބޭނެ ކަމަށް މައުލޫމާތު ލިބޭ،" ކައުންސިލްގެ ރައީސް ވިދާޅުވިއެވެ.\n"ޝެޑިއުލާއެއްގޮތަށް ދަތުރު ފެށީމާ ވިޔަފާރިވެރިންނަށް ފަސޭހަވާނެ. މި ސަރަހައްދުގައި އެބަތިބޭ ކުދި ވިޔަފާރިވެރިން ކޮންޓެއިނާ ހަޔާކޮށްގެން މުދާ ނުގެނެވޭނެ. ޝެޑިއުލް ދަތުރު ކުރާނަމަ، ކުދި ވިޔަފާރިވެރިންނަށް ވެސް މީގެ ފައިދާ ކުރާނެ،" ކައުންސިލްގެ ރައީސް ވިދާޅުވިއެވެ.\nއޭނާ ވިދާޅުވީ މި ދަތުރުތަކަކީ ރަށަށްވެސް އަދި ރާއްޖޭގެ ވިޔަފާރިވެރިންނަށްވެސް ފައިދާކުރާނެ ކަމެއް ކަމަށެވެ.\n"މި ސަރަހައްދުގެ ވިޔަފާރިތައް ކުރިއަރާނެ. ދެން އޮތްކަމަކީ [ރާއްޖޭގެ] އުފެއްދުންތެރިކަން އިތުރުކޮށް އެކްސްޕޯޓު ކޮށްގެން އާމްދަނީ އިތުރކުރާނެ މަގު ހޯދުން،" އަބްދުއްލަތީފް ވިދާޅުވިއެވެ.\nކޮޗިން އިން އަންނަ ކާގޯ ބޯޓު ކުޅުދުއްފުއްޓަށް ބަނދަރުކުރުމަށްފަހު މާލެ އަންނާނެއެވެ. މާލެ އައުމަށްފަހު އަލުން އެ ބޯޓު ފުރާނީ އިންޑިއާ އަށެވެ. ފުރަތަމަ ދަތުރުގައި ވެސް ދިވެހި ވިޔަފާރިވެރިންގެ މުދަލާއި އިންޑިއާ ވިޔަފާރިވެރިންގެ މުދާ ގެންނަ ކަމަށް މައުލޫމާތު ލިބެއެވެ.\nކުޅުދުއްފުއްޓާ މާލެ އަދި ކޮޗިންއާ ދެމެދު ފެރީ ދަތުރުތައް ބާއްވަން ނިންމައި، އެކަމުގެ ރަސްމީ ވާހަކަތައް ދެއްކީ މިދިޔަ އަހަރު އިންޑިއާގެ ބޮޑުވަޒީރު ނަރެންދުރަ މޯދީ ރާއްޖެއަށް ކުރެއްވި ދަތުރުފުޅުގަ އެވެ.\nމިހާރު ޝެޑިއުލް އޮތްގޮތުން ދެ ގައުމު ދެމެދު މަހަކު ދެ ދަތުރު ބާއްވާނެއެވެ. މިދަތުރުގައި އަންންަ ބޯޓަކީ 117 މެޓްރިކް ޓަނުގެ 380 ކޮންޓެއިނަރު އަދި 3،000 މެޓްރިކްޓަނުގެ ބްރޭކަބްލް ކާގޯ ކެޕޭސިޓީ ހުރި ބޯޓެއް ކަމަށް ޓްރާންސްޕޯޓު މިނިސްޓްރީ އިން ބުންޏެވެ.\nމިނިސްޓްރީ އިން ބުނީ މިވަގުތަށް ނިންމާފައި ވަނީ ހަމައެކަނި ކާގޯ ފެރީ އޮޕަރޭޓް ކުރުމަށް ކަމަށެވެ.\nޓްރާންސްޕޯޓު މިނިސްޓްރީން ބުނެފައި ވަނީ ފެރީ ދަތުރުގައި ބޭނުންކުރާ ބޯޓަކީ ކުޅުދުއްފުށީ ބަނދަރަށް ކައިރިކުރެވޭ ވަރަށް ވުރެ ބޮޑު ބޯޓަކަށް ވާތީ ލޯކަލް އެޖެންޓު ސްޓޭޓް ޝިޕިން ކޮމްޕެނީ އިން ނިންމާފައިވަނީ މުދާ ބަރުކޮށް، ބޭލުމަށް ބާޖެއް ނޫނީ ޓަގެއް ބޭނުންކުރުމަށް ކަމަށެވެ.\nކާގޯ ފެރީގެ ހިދުމަތާ އެކު، ރާއްޖެ އާއި އިންޑިއާ އާ ދެމެދު އޮތް ޒަމާންވީ ވިޔަފާރީގެ ގުޅުން އިތުރަށް ހަރުދަނާވެގެން ދާނެ ކަމަށް ވެސް ފޮރިން މިނިސްޓްރީއިން ވަނީ ބުނެފަ އެވެ.\nކުޅުދުއްފުއްޓަކީ ފެރީގެ އެއް މަންޒިލްކަމަށްވުމާ އެކު، މިއީ އުތުރުގެ ރަށްތަކަށް ވިޔަފާރީގެ ގޮތުން ކުރި އެރުން ލިބި، ރާއްޖޭގެ އުފެއްދުންތައް އިންޑިއާގެ މާކެޓަށް އަދި އިންޑިއާ މެދުވެރިކޮށް ބައިނަލްއަގްވާމީ މާކެޓަށް ނެރުމަށް ފަސޭހަ ވެގެންދާނެ ދަތުރުތަކެއް ކަމަށްވެސް މިނިސްޓްރީ އިން ބުންޏެވެ.


COLUMN: Mududhaaruverikamaai heyoverikan - gudhoa gudhoa govanee kaaku kaakah? | ThePress\nރައީސް ސޯލިހު (ކ) އަދި ރައީސް ޔާމީން ---\nވެރިކަމުގެ ދަހިވެތިކަމަކީ އޭގެ މަސްތުގައި މީހާ ޣަރަގު ކޮށްލާ ނުބައި ވިހައެކެވެ. ވެރިކަން ހޯދުމަށް އުޑުން ތަރިބާލާ އުޅުނު ހަނދާންތައް ވެރިކަން ލިބުނީމައި ހުންނަނީ ލައްކައަކުން އެކެންގައެވެ.\nދައުލަތުގެ ޝާނާއި ޝައުކަތު ހިފެހެއްޓުމުގެ ބަދަލުގައި ދުނިޔެ ދައްކާފައި ވަނީ ވެރިކަމުގެ ޖާހާއި އިއްޒަތް ނެގެހެއްޓުމަށް މަސައްކަތް ކުރަމުން އައި ހަގީގަތެވެ.\nރާއްޖެ އެކަމުން އިސްތިސްނާއެއް ނުވެއެވެ. މިއަދު ހިނގަމުންދާ ސަރުކާރަށް3އަހަރުވެ، ޖަޒީރާ ތަރައްގީގެ ހޭޝްޓެގް ޓްރެންޑް ވަމުން ދާ ބާރުމިނަށް ވުރެ ބާރަށް، މުޑުދާރު ވެރިަކމުގެ ހޭޝްޓެގް ދަނީ ޓްރެންޑް ވަމުންނެވެ.\nއިންސާނީ ތަބީއަތަކީ އަދި އިންސާނުން އެންމެ ޝައުގުވެރި ކުރުވާ ވާހަކަތަކަކީވެސް ގޮސިޕާއި އާޑަ ފުރައްސާރައިގެ ވާހަކަތަކެވެ. ހަގީގަތެއްގެ މައްޗަށް ދައްކާ ވާހަކައެއް ފެތުރޭ ބާރުމިނަށް ވުރެ ހާސް ގުނަ ބާރަށް، އެބާވަތުގެ ވާހަކަ ފެތުރެއެވެ. ދިރާސާތަކުގައި ވެސް އެވާހަކަ ލިޔެފައި އެބަހުއްޓެވެ.\nރައީސް އިބްރާހިމް މުހައްމަދު ސޯލިހުގެ ވެރިކަމަށް3އަހަރު ފުރުނު އިރު، ދިވެހިންނަށް ކުރަން ޖެހުނު ގިނަ ތަޖުރިބާތައް އެބަހުއްޓެވެ. ހެޔޮ ތަޖުރިބާއާއި ނުބައި ތަޖުރިބާއެވެ. ކޮވިޑާއެކު އުޅެން ދުނިޔެއަށް މަޖުބޫރު ކުރި މި ހާލަތުގައި ދުނިޔޭގެ އެތައް އިގުތިސޯދެއް ހުއްޓިގެން ދިޔަ އިރު، ދިވެހިންގެ ނަސީބު ގަދަކަމާ އެކު ނަމަވެސް ވެކްސިން ލިބި، އާންމު ހާލަތަށް އެންމެ ފުރަތަމަ ރުޖޫއަ ވެވުނު އެއް ގައުމަކީ ރާއްޖެއެވެ. ބޯޑަރުތައް ބަންދުކޮށްފައި އޮތަސް ޒަރޫޒީ ބޭހާއި ކާބޯތަކެތި ރާއްޖެއަށް ލިބުނެވެ. ވިޔަފާރިތައް ހުއްޓި އާންމުންގެ އަތްމަތި ހުސްވެގެން ދިޔަ ވަގުތު ސަރުކާރުން މާލީ އެހީތެރިކަން ފޯރުކޮށް ދިނެވެ. އުމްރާނީ ތަރައްގީގެ އެތައް މަސައްކަތެއް ބުރަކި ޖެހި ހުއްޓުނު ނަމަވެސް ގިނަ މަޝްރޫއުތަކެއް ކުރިއަށް ގެންދިޔައެވެ. ތިމާވެށި ހިމާޔަތް ކުރުމާއި އާބާތުރަ ފިލުވުމުން ފެށިގެން، ކަރަންޓާއި ފެނާއި ސިއްހީ އެހީތެރިކަމަށް ހުއްޓުމެއް އަޔަ ނުދީ ކުރިއަށް ގެންދިޔައެވެ.\nމިއަދު3އަހަރުގެ ކަމިޔާބީ ފާހަގަ ކުރާ އިރު ކުރީންސުރެ ވާރުތަވެފައި ހުރި ހިތި ތަޖުރިބާތައްވެސް އެބަހުއްޓެވެ. އޭގެ ތެރެއިން ދިވެހިން އެންމެ ކަންބޮޑުވެ ވާހަކަ ދައްކާ2ކަމަކީ، މާ ބޮޑަށް އިންޑިއާއަށް ލެނބުމާއި ދީނީ މިނިވަން ކަމަށް ވަކާލާތު ކުރާ މީހުންގެ ބާރު ރައީސް ސޯލިހުގެ ސަރުކާރުގައި މާ ގަދަވުމެވެ.\nއިދިކޮޅުން ރައީސް ސޯލިހުގެ ސަރުކާރު މިނަނީ އަދި މިއަށްވުރެން ވެސް ގޯސް ކޮށެވެ. މުޑުދާރު ވެރިކަމެއްގެ ގޮތަށެވެ. ސްލޯ ވެފައި ބޭކާރު ހަރަދު ކުރާ، ގައުމު މޯގޭޖް ކޮށް އަދި އިންތިހާއަށް މަތިބަރު ސަރުކާރެއްގެ ގޮތަށެވެ. މުޅިންވެސް ރައީސް އަބްދުﷲ ޔާމީނު ފެއްޓެވި ކަންކަން ނިންމާ ސަރުކާރެއްގެ ގޮތަށެވެ.\nރައީސް އަބްދުﷲ ޔާމީނުގެ ވެރިކަން ދުއް ބަޔަކަށް އެވެރިކަމުގައި ހިންގާފައި ހުރި ކަންކަން އެހުރީ ފެންނާށެވެ. ދުނިޔޭގެ ނިސްބަތުން އެންމެ އުސް ހޮސްޕިޓަލާއި ބްރިޖާއި ނުނިންމާ ދޫކޮށްލި ހިޔާ ފްލެޓްތަކެވެ. ވެރިކަމުގައި ހުންނަވާ ބިމެއް ގަނެ އިމާރާތް ކުރަމުންދާ 15 ބުރީގެ ގެކޮޅެވެ.\nއެއްބަޔަކަށް ވެރިކަން މުޑުދާރުވެފައި އަނެއް ބަޔަކަށް ވެރިކަން ހެޔޮވާ އިރު، މި ފަހުގެ ކޮންމެ ވެރިކަމަކީވެސް އިންތިހާ ބޮޑު ކޮރަފްޝަނާއި ފަސާދަ ފެނިގެން ގޮސްފައިވާ ވެރިކަމެވެ. ރައީސް މައުމޫނު އަބްދުލްގައްޔޫމުގެ ވެރިިކަމުގައި އެފްޕީއައިޑީގެ ހިޔާނާތެވެ. ރައީސް ނަޝީދުގެ ވެރިކަމުގެ ހާލަތު މުއައްސަސާތަކުގެ އޮޑިޓް ރިޕޯޓުތަކުގައި އެބަހުއްޓެވެ. ރައީސް ޔާމިނުގެ ވެރިކަމުގައި އެމްއެމްޕީއާރުސީ ހިޔާނާތަކީ އެކަމެއްގައި މުޅި ގައުމު ޝާމިލު ކުރުވި ބޮޑު ހިޔާނާތެވެ. ހިނގަމުންދާ ވެރިކަމުގައި ވެންޓިލޭޓަރު މައްސަލައަކީ އެންމެ ބޮޑުވި އެއް މައްސަލައެވެ.\nކުރުކޮށް މިވާހަކަތައް ލިޔުނެއް ކަމަކު، ވަކިވަކި ކޮންމެ މުއައްސަސާއެއްގެ އޮޑިޓު ރިޕޯޓުތައް އެއްކޮށްލީމައި ދައުލަތުން ގެއްލިފައި ވާ ފައިސާގެ އަދަދު ބިލިއަނުން ބިލިއަނުން އަރައިގެން ދެއެވެ.\nވެރިކަން ހެޔޮވެފައި މުޑުދާރު ވާއިރު ގުދޯ ގުދޯ ގޮވަނީ ކާކު ކާކަށްހެއްޔެވެ.\nކޮލަމް އަބްދުﷲ ޔާމީން އިބްރާހިމް މުހައްމަދު ސޯލިހް މައުމޫން އަބްދުލް ގައްޔޫމް މުހައްމަދު ނަޝީދު ސިޔާސީ\nތިޔާއީ މީޑިއާގެ ފަލަ ސުރުޚީން ޖާގަހޯދައިގެން އިންޑިއާ އައުޓް ކެމްޕެއިނަށް ހިޔަނި އަޅުވަަަން ވެގެން މިސަރުކާރުން ރައްޔިތުންގެ މާލިއްޔާ އިން ވައްކަން ކޮށްގެން ބާއްވާ އިވެންޓްސް ތަކޭ ރައީސް އިބޫ އެވަނީ ގައުމަށް ގައްދާރުވެފައޭ ކެނެރީގެ ނަޝީދު އެވަނީ ގަަައުމަށް ގައްދާރުވެފައޭ ދެން ތަމެން ވެރިކަމުން ފައިބަންވީއޭ ފައިބާ ފައިބާ ފައިބާ


ކޯވިޑް-19 : މިއަދު ޕޮޒިޓިވްވީ 31 މީހުން ކޯވިޑް-19 : މިއަދު ޕޮޒިޓިވްވީ 31 މީހުން\nފުލުހުންގެ ފޮރެންސިކް ލެބްގައި ކޯވިޑް-19އަށް ސާމްޕަލް ޓެސްޓުކުރަނީ - ފޮޓޯ: ފުލުހުން\nރާއްޖޭގައި ކޯވިޑް-19އަށް ޕޮޒިޓިވްވި މީހުންގެ ޢަދަދު ފާއިތުވި ތިންދުވަހު ސާޅީހުން މަތީގައި ހުރުމަށްފަހު މިއަދު އެ ޢަދަދު ދަށްވެއްޖެއެވެ.\nމިއަދު ޕޮޒިޓިވްވެފައިވަނީ 31 މީހެކެވެ. އޭގެތެރޭގައި ހިމެނެނީ ދިވެހިންގެ 22 މީހަކާއި، ބަންގްލަދޭޝްގެ 8 މީހަކާއި އިންޑިއާގެ އެކެކެވެ. މިއާއެކު ރާއްޖޭގައި ކޯވިޑަށް ޕޮޒިޓިވްވި މީހުންގެ ޖުމްލަ ޢަދަދު ވަނީ 2762 އަށް އިތުރުވެފައެވެ.\nފާއިތުވި5ދުވަހުގެ ދިވެހިންނަށް ބަލިޖެހުނުގޮތުގެ ތަފާސްހިސާބު:\nފާއިތުވި 24 ގަޑިއިރުގެ ތެރޭގައި މިބަލިން ރާއްޖޭގައި ރަނގަޅުވެފައިވަނީ6މީހުންނެވެ. އެހެންކަމުން މިހާރު މިބަލިން ރަނގަޅުވި މީހުންގެ ޖުމްލަ ޢަދަދަކީ 2290އެވެ. ރާއްޖޭގައި މިވަގުތު ކޯވިޑް-19އަށް ފަރުވާ ދެމުން އަންނަނީ 444 މީހަކަށެވެ.\nބައްޔަށް ޓެސްޓްކުރުމަށް މިހާތަނަށް 62767 ސާމްޕަލެއް ނަގާފައިވެއެވެ. ކަރަންޓީނުގައި ތިބީ 70 މީހުންނެވެ. އަދި އައިސޮލޭޝަން ފެސިލިޓީގައި ތިބީ 782 މީހުނެވެ. ފުރަބަންދުގެ ފިޔަވަޅުތަކަށް ލުއިތަކެއް ދިނުމާގުޅިގެން ޢާންމުންގެ ތެރޭގައި ބަލި އުޅޭ މިންވަރު އިތުރުވެފައިވާކަމުގެ ކަންބޮޑުވުން ސިއްޙީ ތަޖުރިބާކާރުން ގެންދަވަނީ ފާޅުކުރައްވަމުންނެވެ.\nޤާނޫނަށް ގެނައި އިސްލާހާއެކު މަސްވެރިކަމުގެ ސިނާއަތަށް އުފާވެރިކަން\nކުނިން ހަކަތަ އުފެއްދުމުގެ މަޝްރޫޢުގެ މަސައްކަތުގެ މަޢުލޫމާތު ނައިބު ރައީސް އޮޅުންފިލުއްވައިފި\nބަޔާން މިއުނިކާއި ދެކޮޅަށް ވާދަކުރާމެޗު ދެޓީމަށްވެސް އުނދަގޫވާނެ: ސެޓިއެން


Ali Waheed Ge Massalaigai 15 Faraatheggeh Bayaan Nagaifi – adduLIVE\nJul 16, 2020, 17:01 ހަސަން ރަޝީދު\nކުރީގެ ޓޫރިޒަމް މިނިސްޓަރު އަލީ ވަހީދު - ފޮޓޯ: ޓޫރިޒަމް މިނިސްޓަރު\nކުރީގެ ޓޫރިޒަމް މިނިސްޓަރު އަލީ ވަހީދުގެ މައްސަލައިގައި 15 ފަރާތެއްގެ ބަޔާން ނަގައިފިއެވެ.\nއަލީ ވަހީދާއި ގުޅިގެން ފުލުހުން ތަހުގީގު ކުރަމުންދަނީ ޓޫރިޒަމް މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާކުރި މައްސަލައަކާ ގުޅިގެންނެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ޗީފް ސްޕްރިޓެންޑެންޓް އޮފް ޕޮލިސް މުހައްމަދު ބަޝީރު ވިދާޅުވީ އެ މައްސަލައިގައި މިހާތަނަށް 15 ފަރާތެއްގެ ބަޔާން ނަގާފައިވާ ކަމަށާއި، މިއީ މައްސަލައިގެ ތަހުގީގުގެ ތަންކޮޅެއް ކުރީކޮޅު ކަމުން އިތުރު މައުލޫމާތެއް އަދި ހާމަކުރެވެން ނެތް ކަމަށެވެ.\nމި މައްސަލައިގައި އަލީ ވަހީދުގެ ބަޔާނެއް އަދި ނަގާފައިނުވާ ކަމަށާއި، އޭނާގެ ޕާސްޕޯޓު ހިފަހައްޓާފައިވަނީ ތަހުގީގަށް ހާޒިރުކުރަން ޖެހިއްޖެނަމަ އެކަން ކުރުމަށްޓަކައި ކަމަށްވެސް ފުލުހުން ބުނެއެވެ.\nއެ މައްސަލައާ ގުޅިގެން އަލީ ވަހީދުގެ ގެ ބަލައި ފާސްކުރުމަށްފަހު، ފުލުހުން ވަނީ ފޯނާއި ލެޕްޓޮޕް ތަހުގީގަށް ގެންގޮސްފައެވެ. އެ ތަކެތިން ހެކީގެ ގޮތުގައި އެއްވެސް އެއްޗެއް ފެނިފައިވޭތޯ ސުވާލުކުރުމުން ފުލުހުން ވަނީ މިވަގުތު އެފަދަ މައުލޫމާތެއް ހާމަކުރެވެން ނެތް ކަމަށް ވިދާޅުވެފައެވެ.\nޖިންސީ ފުރައްސާރައިގެ މައްސަލަތަކެއްގައި ސީރިއަސް ތުހުމަތުތަކެއް ކުރެވުމުން ރައީސް އިބްރާހިމް މުހައްމަދު ސޯލިހު ވަނީ މަގާމުން އިސްތިއުފާ ދެއްވަން އޭނާ އަށް އަންގަވާފައެވެ.\nނަމަވެސް ރައީސް އެންގެވި ގޮތަށް އިސްތިއުފާ ނުދެއްވުމުން، އެމަނިކުފާނު ވަނީ އަލީ ވަހީދު މަގާމުން ވަކިކުރައްވާފައެވެ. ޓޫރިޒަމް މިނިސްޓްރީ ހިންގެވުން ވަގުތީ ގޮތުން މިހާރު ހަވާލުކުރައްވާފައިވަނީ އިކޮނޮމިކް މިނިސްޓަރު ފައްޔާޒު އިސްމާއިލްއާއެވެ.


ޖަމީލްގެ މައްސަލައެއް "ބާ ކައުންސިލަށް": ޖަމީލް ވިދާޅުވީ ފަސޭހައަކަށް ކޮމިޓީގެ ދަށަށް ކައުންސިލް ބަދަލު ކުރުމަށް! | | Sangu News\nޖަމީލްގެ މައްސަލައެއް "ބާ ކައުންސިލަށް": ޖަމީލް ވިދާޅުވީ ފަސޭހައަކަށް ކޮމިޓީގެ ދަށަށް ކައުންސިލް ބަދަލު ކުރުމަށް!\n30 އޮކްޓޯބަރ 2019 - 18:45\nޖަމީލްގެ މައްސަލައެއް ބާ ކައުންސިލްއަށް: ޖަމީލް ވިދާޅުވީ ފަސޭހައަކަށް ކޮމިޓީގެ ދަށަށް ކައުންސިލް ބަދަލު ކުރުމަށް!\nސުޕްރީމް ކޯޓުގެ ފަނޑިޔާރު އާދަމް މުހައްމަދުގެ ވަކީލުކަން ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު ގަބޫލުކުރެއްވި މައްސަލަ ބާ ކައުންސިލަށް ހުށަހަޅަން ޖުޑީޝަލް ސާވިސް ކޮމިޝަން (ޖޭއެސްސީ)ގެ ކޮމިޓީއަކުން ނިންމެވި ނިންމެވުމަށް އޭނާ ފާޑުކިޔުން އަމާޒުކޮށްފިއެވެ.\nސުޕްރީމް ކޯޓުގެ ފަނޑިޔާރު އާދަމްގެ ސުލޫކީ މައްސަލަތަކެއް ބަލަމުންދާ ޖޭއެސްސީގެ ކޮމެޓީއިން ނިންމާފައިވަނީ ބުދަ ދުވަހުއެވެ. ޖޭއެސްސީއިން ޖަމީލާއި ގުޅޭގޮތުން ނެރުނު ބަޔާނެއްގައި ބުނެފައިވަނީ ޑރ. ޖަމީލު ނައިބު ރައީސް ކަމުން ވަކި ކުރި ގޮތާ ގުޅިގެން ސުޕްރީމް ކޯޓަށް ހުށަހަޅާފައިވާ ދުސްތޫރީ މައްސަލަ ބަލައިގަތުމުގައި އާއި އެ މައްސަލާގެ ބެންޗުގައި ފަނޑިޔާރު އާދަމް ހިމެނިވެވަޑައިގަންނަވާ ކަމަށެވެ.\nއެހެން ކަމުން ޑރ. ޖަމީލަކީ ފަނޑިޔާރު އާދަމް ހިމެނިވަޑައިގަންނަވާ މައްސަލައެއްގެ އެއް ހަސްމުކަން ޖޭއެސްސީން ވަނީ ފާހަގަކޮށްފައެވެ. އަދި ކޮމިޓީއިން ވަނީ ފަނޑިޔާރުގެ ވަކީލެއްގެ ގޮތުގައި ޖަމީލު ބަލައިނުގަތުމަށް ނިންމާފަ އެވެ. ސުޕްރީމް ކޯޓުގައި ޖަމީލުގެ މައްސަލަ އޮތްވައި ޖަމީލާ އަމިއްލަ ބޭނުމެއްގައި މުއާމަލާތްކޮށް ވަކީލެއްގެ ގޮތުގައި ހަމަޖެއްސުމަށްޓަކައި މަސްލަހަތު ގަސްދުގައި ފުށުއަރުވާލުމަށްފަހު އަމިއްލަ މަންފާއެއް ހާސިލްކުރުމަށްޓަކައި ފަނޑިޔާރު ކަމުގެ ޒިންމާ އަދާކުރުމުން ތަނާޒަލްވުމަކީ ފަނޑިޔާރުގެ ސުލޫކާ ހިލާފު އަމަލެއް ކަމަށް ބަޔާނުގައި ބުންޏެވެ.\nއެހެންވެ އެ މައްސަލަ ވަކި ސުލޫކީ މައްސަލައެއްގެ ގޮތުގައި ބަލަން ވަނީ ނިންމާފަ އެވެ. ޖޭއެސްސީގެ ބަޔާނުގައި ބުނެފައިވަނީ ވަކީލުގެ މަސްލަހަތާއި މުވައްކިލްގެ މަސްލަހަތާ ފުށުއަރާފަދަ އެއްވެސް ކަމެއް ކޮށްގެން ނުވާނެ ކަމަށް ގާނޫނީ ފަންނުގެ ގާނޫނުގައި ބަޔާންކޮށްފައިވާ ކަމަށެވެ. އަދި އާންމު މުޖުތަމައުގެ މެދުގައި ގާނޫނީ ވަކީލުންނާއި ގާނޫނީ ދާއިރާގައި މަސައްކަތް ކުރާ ފަރާތްތަކާމެދު އިތުބާރު ގެއްލިގެންދާފަދަ އެއްވެސް ކަމެއް ވެސް ވަކީލަކު ކޮށްގެން ނުވާނެ ކަމަށް ބަޔާންކޮށްފައިވާ ކަމަށެވެ.\nމައްސަލައާއި ގުޅޭގޮތުން ޖޭއެސްސީގެ ޖުޑިޝަރީ ކޮމެޓީން ބުނީ ވަކީލެއްގެ ނަޒާހަތްތެރިކަން ގެއްލިގެންދާ ފަދަ ކަމެއް ކޮށްގެން ނުވާނެކަމަށް ގާނޫނުގައި ބުނާއިރު ޑރ. ޖަމީލު ހަސްމެއްގެ ގޮތުގައި ހިމެނޭ މައްސަލައެއްގެ ފަނޑިޔާރަކާ މުއާމަލާތްކޮށް، އޭނާގެ ވަކީލުކަން ގަބޫލު ކުރުމަކީ ގާނޫނުގައި ބުނާ އަސާސްތަކާ ހިލާފު ކަމެއް ކަމަށެވެ. އެހެންވެ ބާ ކައުންސިލަށް ޖަމީލްގެ މައްސަލަ ހުށަހަޅަން ނިންމާފައިވާ ކަމަށެވެ.\nއެ ނިންމުމަށް ފާޑު ވިދާޅުވަމުން ޖަމީލް ވަނީ ޓްވީޓުތަކެއް ކުރައްވާފައެވެ. އެގޮތުން ސިވިލް ސާވަންޓުންނަށް މުޒަހަރާ ކުރުން މަނާކޮށް، ދީނީ އިލްމުވެރިން ދީނީ ނަސޭހަތް ދިނުން މަނާ ކުރުމާއި، ގާނޫނީ ވަކީލުން، ވަކާލާތުކޮށް ދިނުން މަނާ ކުރަނީ ކޮންކަމަކާ ބިރުންތޯ ޖަމީލު ވަނީ ސުވާލު ކުރައްވާފައެވެ.\nމިއީ ބާ ކައުންސިލަށް ހުށަހެޅުނު ވަކީލެއްގެ ފުރަތަމަ މައްސަލަ އެވެ. ޖަމީލް ވަނީ ސުޕްރީމް ކޯޓަށް ހުށަހެޅި މައްސަލައިން ފަނޑިޔާރު އާދަމް މުހައްމަދު ވަނީ ތަނާޒުލްވެވަޑައިގެންފައިވާކަން ފާހަގަ ކުރައްވާފައެވެ. އެހެންކަމުން، އާދަމް މުހައްމަދުގެ ވަކީލެއްގެ ގޮތުގައި އޭނާ ބަލައިނުގަނެވޭނެ ސަބަބެއް ނެތްކަމަށް ޖަމީލް ވިދާޅުވިއެވެ.


ތިޔަ ލޯބީގައި – 26 | Vaahaka ތިޔަ ލޯބީގައި – 26 – Vaahaka\n4k30\tDecember 17, 2020\nގޮނޑީގައި ހަމަޖެހިލުމާއެކު ޒާއިން ލަމްޔާ އާއި އެކިއެކި ވާހަކަ ދައްކަންފެށިއެވެ. އެވަގުތު އެއްލިކަޅިއަކުން ހެވިދިލިފައި އެދިމާއަށް އަންނަމުންދިޔަ އަންހެންކުއްޖާ ފެނި ޒާއިންއަށް ދެލޯ ބޮޑުކޮށްލަމުން ތެޅިގަނެވުނެވެ. ހާސްވެފައި ގާތުގައިއިން ލަމްޔާއަށް ބަލައިލެވުނުއިރު ކުޑަހިނދުކޮޅެއްގެ ތެރޭގައި އެމޫނުމަތިން ދާތިކިތައް ވިދައިބަބުޅަން ފެށިއެވެ.\nކިތަންމެ ދުވަހެއްފަހުން ފެނުނު ނަމަވެސް ޖޫލިއާ އޭނާއަށް ވަކިކުރަން އެނގޭނެއެވެ. އޭނާއަށް އަމާޒުވެފައިވި ޖޫލިއާގެ ނަޒަރުން ޖޫލިއާއަށްވެސް އޭނާއަކީ ކާކުކަން އެނގިއްޖެކަން ޒާއިންއަށް ވިސްނުނެވެ. އަވަސް އަވަހަށް އެހެން ދިމާއަކަށް ނަޒަރު ސީދާކޮށްލީ އެދިމާއަށް ބަލަން ބޭނުންނުވެގެންނެވެ.\n"ހާއި.." ހިނިއައިސްފައި އައިސް އެމޭޒު ކައިރިއަށް ހުއްޓެމުން ތުއިގޮތަކަށް ޖޫލިއާ ބުނެލިއެވެ. ހިންދިރުވައިލި ޒާއިންއަށް ބަލައިލެވުނީ ކަޅިޖަހައިނުލާ ޖޫލިއާއަށް ބަލަހައްޓައިގެން އިން ލަމްޔާ އަށެވެ.\n"އޯ ގޯޑް.. ހިއެއްވެސް ނުކުރަން އެފަހުން ދިމާވެދާނެކަމަށް.. އެރޭ ކިހިނެއްތަ ހެދީ؟ އަހަރެން ނުސް ހޭލަނީސް ދިޔައީ ދޯ.. ކީއްވެ؟ އަހަރެން ކަމުނުދަނީތަ؟.. ހާދަ ވަރަކަށް ހޯދީމޭ.. ކިތައްރޭ އެތަނަށްވެސް ދެވުނު ފެނޭތޯ.. ބަޓް އައި ވޯސް ޓޫ އަންލަކީ.. އައި ރިއަލީ މިސްޑް ޔޫ.. ނަންވެސް އެނގޭނަމަ އެއްނު މީހެއްގާތުގަވެސް އެހުނީހީ.. އެކަމު އަދިވެސް ތީނަގެ ނަމެއް ނޭނގެ.. ޕާޓީ ތެރޭއުޅުނު ގިނަ މީހުނަށްވެސް ޔަގީންކޮށް އަހަރެން މިދައްކަނީ ކާކުގެ ވާހަކައެއްކަމެއް ބުނެދޭކަށް ނޭނގުނު.." މޭޒުމަތީގައިއޮތް ޒާއިންގެ އަތުގައި ޖޫލިއާ މަޑުމަޑުން ފިރުމައިލިއެވެ. ވާހަކަދައްކަމުންގޮސް ޖޫލިއާ ހީވަނީ ޒާއިންގެ އުނގަށް އަރައިފާނެހެންނެވެ. ޒާއިން އަތް ދުރަށް ޖައްސައިލިއިރު އެހިތް ނެގިނެގިފައި ޖެހެމުންދިޔައީ ލަމްޔާ ބަލައިންގޮތް ފެނިފައެވެ. ލަމްޔާ އާއި ނަޒަރު ސީދާވެފައި ވީއިރު ބުނާނެ އެއްޗެއް ނުވަތަ ކުރާނެކަމެއްވެސް އެސިކުނޑިއަށް ނުވިސްނޭފަދައެވެ. މާޒީގެ ކަޅު އަނދިރިކަން އޭނާ މިފަދަ ގޮތަކަށް ވަށައިލައިފާނެކަމަކަށް ޒާއިން ހިއެއްނުކުރެއެވެ.\n"ކާކު ގޮވައިގެން އައިސްތަ ތިއިނީ؟.. ހަހަ.. އަހަރެން ހީކުރީ މި ޓައިޕް އަންހެންކުދިން ތީނަ އަށް ކަމުނުދާނެކަމަށް.. ބަލާބަލަ ހުރި ވައްތަރު.. ހީވަނީ ފޮތިފޭއްޔަކަށް އެރިގެން.." ޒާއިން އަތްދުރަށް ޖައްސައިލުމާއެކު ޖޫލިއާގެ ނަޒަރު ލަމްޔާއަށް ހުއްޓުނެވެ. އެތަނުގައި ލަމްޔާ އިނުމުން ޒާއިން ކަންތައްކުރިގޮތޭ ހީވޭ ހިތްހަމަނުޖެހިފައި އޭނާ ލަމްޔާއަށް މަލާމާތްކޮށްލަން ބޭނުންވީއެވެ. އެހެނަސް އޭނާގެ ވާހަކަ ފުރިހަމަ ނުވަނީސް ޒާއިން އޭނާގެ ނަމުން ހަރުކަށިކަމާއެކު ގޮވައިލަމުން އިންތަނުން ތެދުވިއެވެ. އެ މޫނުމަތީގައި ރަސްކަންކުރަމުންދިޔަ ހިތްހަމަނުޖެހުމުގެ އަސަރުތައްފެނި ޖޫލިއާ ޖެހިލުންވާގޮތްވިއެވެ. ފަހަތަށް ފިޔަވަޅެއް އަޅައިލަމުން އެއްފަހަރު ޒާއިންއަށް އަދި އަނެއްފަހަރު އިސްޖެހިފައިއިން ލަމްޔާއަށް ޖޫލިއާ ބަލައިލިއެވެ.\n"ޚަބަރުދާރު.. ދެން އެންމެ ލަފުޒެއް ތިދުލުން ބޭރުކޮށްލިއަސް އަހަރެން ވަރުގެ ނުބައި މީހެއް ނުހުންނާނެކަން ހަނދާންކުރާތި.. ޝީ އިޒް މައިން.. މައި ވައިފް.. އަހަރެންގެ އަނބިމީހާއޭ ކިޔައިގެން މީހަކު ކުޑަކުޑަ އެއްޗެއް ބުނާއަޑުއަހާކަށްވެސް އަހަރެންނަކަށް ކެތެއް ނުވާނެ.. ކަލެއާ އޭނައާ އަޅައިވެސް ނުކިޔޭނެ.. އިރެއްގަ އަހަރެންނަށް އެކަހަލަ އަންހެނުން ކަމުނުދިއަސް މިހާރު އެފަދަ އަންހެނުންގެ ރީތިކަމާއި ފުރިހަމަކަން އަހަރެންނަށް ވިސްނިއްޖެ.. އަހަރެންމީ ކަލެއާ އެންމެ ފުރަތަމަ ދުވަހު ބައްދަލުވި މީހާއެއްނޫން.. އޭރުގެ އެދިރިއުޅުމަށް އަހަރެން ވަދާއު ކިޔައިފިން.. އެހެންވީމަ ދެން އެންމެ ރަނގަޅުވާނީ ކަލޭވެސް އަހަރެން ހޯދަން މަސައްކަތް ނުކުރިއްޔާ.. ކަލޭ ބޭނުންވެގެން ތިއުޅޭ ކަންތައް ފުއްދައިދޭނެ ކިތަންމެ މީހުނެއްވެސް ކަލެއަށްވާނެ.. މިހާރު މިތަނުން ދާންއުޅޭ.." ދަތްކުނޑި ވިކައިލަމުން ޒާއިން ހަޅޭލަވައިގަތެވެ. ހަގީގަތުގައި ލަމްޔާއަށް ނިސްބަތްކޮށް ޖޫލިއާކުރި މަލާމާތުން އޭނާގެ ރުޅިގަނޑު ފަޅައިގެންދިޔައީއެވެ. އެއްވެސް މީހަކު ލަމްޔާއަށް ކުޑަވެސް ބަހެއް ބުނާކަށް ޒާއިންގެ ހިތެއް ނުރުހެއެވެ.\nހުއްޓުން އަރައިފައި ޖޫލިއާ ހުރީ އިވުނު ވާހަކަތައް ގަބޫލުކުރަން ދަތިވެފައެވެ. ތުންފިއްތައިލަމުން ޒާއިންގެ މޫނަށް ބަލަން ހުރުމަށްފަހު ލަމްޔާއަށް ބަލައިލަމުން އަވަސް އަވަހަށް އެތަނުން ދިއުމަށް އޭނާ ހިނގައިގަތެވެ. އެތަނުގައި މީހުން މަދުކަންވެސް ނަސީބެކޭ ޖޫލިއާގެ ހިތަށް އެރިއެވެ. ޒާއިންފެނި އެތަނަށް ދެވުނު މޮޔައޭ ހީވެފައިހުރެ ޖޫލިއާގޮސް އެތަނުން ނުކުތެވެ.\nޖޫލިއާ ދިޔަތަން ބަލަންހުރި ޒާއިން ދެލޯމަރައިލައި ފުންނޭވާއެއްލަމުން މޫނުގައި އަތްއުނގުޅައިލިއެވެ. އަދި ލަސްލަހުން ގޮނޑީގައި އިނށީންނަމުން ކުށްވެރިއަކު ފަދައިން ލަމްޔާއަށް ބަލައިލިއެވެ. ހަމަހިމޭންކަމާއެކު އޭނާއަށް ބަލަހައްޓައިގެންއިން ލަމްޔާގެ ދެލޮލުން ހިތްދަތިކަން ކުޑަހިނދުކޮޅަކަށް ޒާއިން ދުށްޓެވެ. އަމިއްލަ ނަފުސް ކުށްވެރިކުރެވުމާއެކު ޒާއިންއަށް އިސްޖަހައިލެވުނެވެ. ކިތަންމެ ފުރިހަމައަށް އެދުވަސް ވޭތުވާން އެދުނެއްކަމަކު އެކަންދެން ނުވާނެކަން ޒާއިންއަށް އެނގެއެވެ. ހިތަށްލިބުނު ވޭނަކުން އިތުރަަށް ލަމްޔާ އާއި ނަޒަރު ސީދާކޮށްލާނެހައި ހިތްވަރެއް ޒާއިންއަކަށް ނުލިބުނެވެ.\n"ޒާން.." މަޑުމަޑުން އިވިލި ލަމްޔާގެ އަޑުން ޒާއިން އިސްއުފުލައިލިއެވެ. "އިޓްސް އޯކޭ.." ފަނޑުގޮތަކަށް ހިނިތުންވެލަން ލަމްޔާ މަސައްކަތްކުރިއެވެ.\n"ނޫން.. އިޓްސް ނޮޓް.. އައި އެމް ސޮރީ.. އެނގޭ ނުބުންޏަސް ލަމް ތިއިނީ ދެރަވެފަކަން.. އޭނަގެ ވާހަކަ ހުރިގޮތުން އަހަރެން ނުބުންޏަސް ހުރިހައި ކަމެއް ލަމްއަށް ވިސްނިއްޖެކަން އެނގޭ.. އެކަމަކު.. އެއީ.. އެއީ އަހަރެންގެ މާޒީ.. އޭރު.. އެހެން އުޅުނީ ހިތަށް ލިބޭ ހުރިހައި ނުތަނަވަސްކަމަކާއި ކުރެވޭ އެކި ފިކުރުތަކުން ހިނދުކޮޅަކަށްވިއަސް ދުރުވެލާން ބޭނުންވާތީ.. އެހެނަސް މިއަދު އަހަރެންނަށް ވިސްނޭ.. ހަގީގަތުގަ އަހަރެންނަށް އޭރު ޚިޔާރުކުރެވުނީ ރަނގަޅު މަގު ނޫންކަން.." ދުރަށް ނަޒަރު ހުއްޓައިލައިގެން އިނދެ ޒާއިން ވާހަކަދައްކަމުން ދިޔައެވެ.\n"އަހަރެންމީ ލަމް ހީކުރިފަދަ މީހެއްނޫން ދޯ.. އަހަރެންގެ އޮތީ ކަޅު އަނދިރި މާޒީއެއް.. ތެދަށް ބުނާނަމަ އަހަރެންފަދަ މީހަކާ ލަމް އެކަށީގެނެއްވެސް ނުވޭ.. އަހަރެންނަށް މާފުކުރޭ ލަމް.." ޒާއިންގެ ވާހަކަތަކުން ނުތަނަވަސްވެފައިވި ލަމްޔާގެ ހިތަށް ހަމަޖެހުން ގެނުވިއެވެ. ހީލަމުން ޒާއިންގެ އަތްމަތީގައި އޭނާގެ އަތްތިލަ ބާވައިލަމުން އެއަތަަށް ކުޑަކޮށް ލަމްޔާ ފިތައިލިއެވެ.\n"ތީ އަހަރެން ހީކުރިވަރަށް ވުރެވެސް މާ ރަނގަޅު މީހެއް.. ފުރިހަމަ ތައުބާއަކުން ތައުބާވެއްޖެ މީހެއްގެ ހުރިހައި ފާފައެއް އެކަލާނގެ ފުއްސަވާނެ.. ޒާންގެ މާޒީގައި ކުރެވިފައިހުރި ކުށްތަކާއި ފާފަތަކުގެ ވާހަކަދައްކާކަށް އަހަރެން ބޭނުމެއްނޫން.. ކޮންމެ މީހެއްގެވެސް މާޒީއެއް އޮންނާނެކަން އަހަރެންނަށް ވިސްނޭ.. އެއްވެސް މީހަކީ އެންމެ ފުރިހަމަ މީހެއްނޫން.. ކޮންމެ އިންސާނަކަށްވެސް ފާފަ ކުރެވޭނެ.. އެކަމަކު އެކަން ވިސްނި ތައުބާވެއްޖެ މީހަކަށްވުރެ ރަނގަޅު ދެވަނަ މީހަކު ކޮބާ؟ އަހަރެމެންނަށް އޮތީ މާޒީގަ ކުރެވުނު ކަންކަމުން އިބްރަތް ހާސިލްކުރުން.. އަބަދު ފަހަތަށް އެނބުރި މާޒީއަށް ބަލަންވެއްޖެނަމަ އަހަރެމެންގެ ކުރިމަގާއި ކުރިމަތިލާނީ ކިހިނެއް؟" އޯގާތެރިކަމާއެކު ޒާއިންއަށް ވިސްނައިދޭފަދައިން ލަމްޔާ ބުނެލިއެވެ. އެވާހަކަތަށް އަޑުއަހައިފައި ޒާއިންގެ އުއްމީދު އާވެގެން ދިޔައެވެ. ކޮންމެ ކަމެއްގައިވެސް ލަމްޔާ އޭނާއާއި އެކުގައި ހުންނާނެކަން ވިސްނި އުފާވިއެވެ. އެފަދަ އަންބަކު ލިބުނުކަމަށްޓަކައި ޝުކުރުވެރިވިއެވެ. ލޯތްބާއެކު ލަމްޔާގެ އަތްގެނެސް ތުންފަތުގައި ޖައްސައިލަމުން ޒާއިން ބޮސްދިނެވެ. އެއާއެކު ލަމްޔާގެ ލުއި ހީލުމުގެ އަޑު އެތަނަށް ފެތުރިގެންދިޔައެވެ.\nއަވިއައިނު ނަގަމުން ހަރުފަތްތައް ގިރާކޮށްލުމަށްފަހު ޝަޔަމް ގޭތެރެއަށް ވަދެގެން އައެވެ. ކާކޮޓަރިން އާފަލެއް ކަމުން ނުކުތް ޖިޔާގެ ލޮލުގައި ޝަޔަމް އަޅަައިގަތުމާއެކު އެދިމާއަށް އޭނާގެ މިސްރާބު ބަދަލުކޮށްލިއެވެ.\n"ސީރިއަސްލީ ޝަޔަމް.. މިހާރު ހަމަ ހީވަނީ ބޮޑު މާއްޔެއްހެން.. ހަހަ.. އަމިއްލައަށް އަމިއްލަ މީހާ ޖޯކު ހައްދާފަ ތިހުރީ.." ޝަޔަމްގެ ކުރިބައްދަމުން ޖިޔާ މަލާމާތްކޮށްލިއެވެ. ޝަޔަމްގެ ބަދަލާއިމެދުގައި ގޭގެ ދުވަަސްވީ ބައެއް މީހުން އުފާކުރިއިރު އަނެއްބައަކުވަނީ އެކަމާއިމެދުގައި ނުރުހުން ފައުޅުކޮށްފައެވެ. އޭގެ ތެރޭގައި އެންމެ އިސްކޮށްހުރި އެކަކީ ޖިޔާއެވެ.\n"އެމީހާގަނޑާ ޖެހުނުފަހުން ޝަޔަމް ހާދަ ބޯރިންގް ވެއްޖޭ ދޯ.. އެހެންނުވާނީ.. ނުހައިކްއަށް ކަމުދާނީ އޭނަ އުޅޭހެންއުޅޭ މީހުނެއްނު.. ދެން ލޯބިވަންޏާ ޖެހޭނީ ފޮތި މާއްޔަކަށްވިއަސް ބަދަލުވާންތާ.." ހިނިގަނޑެއްޖަހައިލަމުން ޖިޔާ ބުނެލިގޮތުން ޝަޔަމްގެ ހިތުގައި ޖެހުނެވެ. އެއީ ހަގީގަތުގައިވެސް އޭނާއާއި އެންމެ ގާތްކޮށްއުޅުނު މީހާބާވައޭ ހިތަށްއެރިއެވެ. ޖިޔާ އެހައިބޮޑަށް ބަދަލުވެދާނެކަމަކަށް ފަހަރެއްގައިވެސް ޝަޔަމް ހިއެއްނުކުރެއެވެ.\n"ސްޓޮޕް އިޓް ޖިޔާ.. ކިހިނެއްވެގެންތަ ތިއުޅެނީ..؟ މިއީ އަހަރެންގެ އަމިއްލަ ކަމެއް.. މިގޮތަަށް ހެދުންއަޅައި މިހެން ބަދަލުވީ ނުހައިކް ބުނެގެނެއްނޫން.. އަހަރެންނަށް އަމިއްލައަަށް ވިސްނިގެން.. ހަމަ ކޮންމެ ކަމެއް ނުހައިކްގެ ބޮލުގަ އަޅުވަންޖެހޭތަ؟" ޖިޔާގެ ބަސްމަގު ހުރިގޮތުން ޝަޔަމް ހިތްހަމަނުޖެހޭގޮތްވިއެވެ.\n"އަދިވެސް އަހަރެންތަ ކަމެއްވެގެން މިއުޅެނީ؟ އޯ ގޯޑް.. ޝަޔަމްއަަށް ކިހިނެއްތަ ވެގެން ތިއުޅެނީ..؟ އަމިއްލަ ނަފުސަށް ބަލާލާފަ ތިސުވާލުކޮށްބަލަ.." ރުޅިއައިސްފައި ދެފަރާތަށް ބޯހޫރުވައިލަމުން ޖިޔާ އެތަނުން ދިޔައެވެ. އެއާއެކު ފުންނޭވައެއްލަމުން ޝަޔަމް އިސްޖަހައިލިއެވެ. ޖިޔާގެ ފަރާތުން ކުރިމަތިވާ އެފަދަ ބަހުގެ ހަމަލާތަކުން ހަގީގަތުގައިވެސް އޭނާގެ ހިތް ޒަޚަމް ކޮށްލައެވެ. އެންމެ ލޯބިވާ އެންމެ ގާތްކޮށްދެކުނު މީހާގެ ފަރާތުން އެފަދަކަމެއް ކުރިމަތިވުމުން ހިތުގައިނުޖެހޭނީ ކާކު ހެއްޔެވެ؟\nފެންކަޅިވި ނަމަވެސް ކަރުނަތަައް އެތެރެއަށް ހިންދައިލަމުން ޝަޔަމް ކުރިއަށް ހިނގައިގަތެވެ. އެވަގުތު އަތްދަބަސްތެރޭގައި އޮތް ފޯނުގެ ރިންގްގެ އަޑުން ހުރިފިޔަވަޅުމަތީގައި ހުއްޓެމުން ފޯނު ނަގައި ޝަޔަމް ބަލައިލިއެވެ. ސްކްރީނަށް އަރައިފައިވާ ސައިނާގެ ނަންފެނި ހިނދުކޮޅަކަށް އިހުސާސުކުރެވެމުންދިޔަ މާޔޫސްކަންފިލައި ހިތަށް ފިނިކަން ލިބިގެންދިޔައެވެ.\n"މަންމާ.." ފޯނު ކަންފަތުގައި ޖަހައިލަމުން އުފާވެލާފައި ޝަޔަމް ގޮވައިލިއެވެ.\n"ދަރިފުޅު ކޮންއިރަކުންތަ އެނބުރި އަންނަނީ؟ މިހާރު ކިހާ ދުވަހެއްވެއްޖެ. ދަރިފުޅު އަންނާނެ ދުވަހެއްބަލަން މަންމައަށް ގުޅުނު އަދަދުވެސް މިހާރު ނޭނގެ.." ކަންބޮޑުވެފައި ސައިނާ ބުނެލިއެވެ.\n"މަންމަ ހާސްނުވެބަލަ.. އަޅުގަނޑު މިހުރީ ދުރުބައެއްގެ ގާތުގައެއްނޫނެއްނު.. އޮފީހުގެ ކަންތައް ހަމައަކަށް އަޅުވައިލައިފައި އިރާދަކުރެއްވިއްޔާ ދެތިންދުވަސްތެރޭ ފުރާނަން.." ސައިނާ އާއި ވާހަކަދައްކަމުން އައިސް ޝަޔަމް ކޮޓަރިއަށް ވަނެވެ. މާކަ ގިނައިރަކު ވާހަކަދައްކާކަށް ސައިނާ މަޑެއްނުކުރިއެވެ. ޝަޔަމްގެ ވާހަކަތަކަށް އެންމެ ރަނގަޅޭ ބުނެލަމުން އޭނާ ފޯނުކޯލު ކުރުކޮށްލަމުން ފޯނު ބޭއްވިއެވެ.\n"މަންމަވެސް ހާދަ ފާޑަކަށޭ އެއުޅެނީ.. އެހެންނާވެސް އަހަރެން ވިޔަފާރި ދަތުރުތަކު އެތައްދުވަހެއް ގައުމުން ބޭރު ހޭދަކުރަން.. އެކަމަކު ދުވަހަކުވެސް މަންމަ މިހެންނެއް ނޫޅޭ.. އަނެއްކާ ކަމެއްވީބާ؟" އެނދުމަތީގައި އިނށީދެލި ޝަޔަމްގެ ހިތަަށް ތަފާތު ޚިޔާލުތަށް ވެރިވަމުންދިޔައެވެ. އެނބުރި ސައިނާ މެންގެ ގާތަަށް ދިއުމަށް އޭނާ ނިންމިއެވެ. އޭގެ ކުރިން އޮފީހުގެ ހުރިހައިކަމެއް ނުހައިކްއާއި ހަވާލުކޮށް ކަންތައްތައް ދާގޮތް އެންގުމަށް ޝަޔަމް ހިތަަށްއެރިއެވެ. އަތުން ނިތްކުރި ކުޑަކޮށް މަސާޖުކޮށްލަމުން ޝަޔަމް ދެލޯމަރައިލިއެވެ. ކުރެވެމުންދިޔަ އެކި ފިކުރުތަކުން އޭނާގެ ބޮލުގައި މަޑު ރިހުމެއް އުފައްދައިފިއެވެ.\nޗެކިން ވުމަަށްފަހު އެއަރޕޯޓު ތެރޭ ޝަޔަމް އިންއިރު ގާތުގައިއިން ނުހައިކްގެ މޫނުމަތިން ފައުޅުވަމުންދިޔައީ ހިތާމަވެރިކަމެވެ. އެނބުރި ޝަޔަމް ދާވާހަކަ ބުނީއްސުރެ އޭނާގެ ހިތަށްވަނީ ފާޑެއްގެ ބިރުވެެރިކަމެއް ވެރިވެފައެވެ. ޝަޔަމް ގެއްލިދާނޭ އޭނާއަަށް ހީވާކަހަލައެވެ. ނަމަވެސް މިއިން އެއްވެސްކަމެއް ނުހައިކް ފައުޅެއްނުކުރެއެވެ. ޝަޔަމްގެ ހާލަކީވެސް އެއީކަން ވިސްނި އޭނާގެ ސަބަބުން އިތުރަށް ޝަޔަމް ދެރަވެ މާޔޫސްވާން ނުހައިކް ނޭދެއެވެ.\nބޯރޑިންގްއަަށް ގޮވައިލުމާއެކު ނުހައިކްއަށް ބަލައިލަމުން ޝަޔަމް ހިނިތުންވެލިއެވެ. އަދި ދަނީއޭ ބުނެލަމުން އިންތަނުން ތެދުވިއެވެ.\n"ޕްލީޒް ބީ ސޭފް.." ޝަޔަމްއާއި އެކުގައި ތެދުވަމުން ނުހައިކްއަށް ކަންބޮޑުވެފައި ބުނެލެވުނެވެ. ބޯޖަހައިލަމުން ހިނިތުންވެފައި އިރުކޮޅަކު ނުހައިކްއަށް ބަލަން ޝަޔަމް ހުއްޓެވެ.\n"އަހަރެން ނުހައިކްދެކެ ވަރަށް ލޯބިވޭ.. އަބަދުވެސް އެކަން ހަނދާނުގަ ބަހައްޓައްޗޭ.." ނުހައިކްގެ ލޮލަށް ބަލައިލި ޝަޔަމްގެ ދެލޯ ފެންކަޅިވެގެން ދިޔައެވެ. މަޑުމަޑުން ތުންފަތް ތުރުތުރު އަޅައިލުމާއެކު އޭނާއަށް ތުންފަތުގައި ދަތްއަޅައިލެވުނެވެ. "އަހަރެންވެސް.." ނުހައިކްއަށްވެސް މަޑުމަޑުން ބުނެލެވުނެވެ. އެކަކު އަނެކަކަށް ބަލަން ހުރުމަަށްފަހު އެންމެފަހުން ޝަޔަމް ނަޒަރު ވަކިކޮށްލިއެވެ. އަދި ވަދާއުގެ ސަލާމް ކުުރަމުން އެތެރަށް ވަންނަން ހިނގައިގެތެވެ. އެވަގުތު ނުހައިކްއަށް އޭނާގެ ހިތް ދޫވެގެންދިޔަފަދަ އިހުސާސެއްކުރެވުނެވެ. އަތުން މޭގައި ފިރުމައިލަމުން ޝަޔަމްގޮސް އޮބާލަންދެން އޭނާ ބަލަންހުއްޓެވެ.\nގޭގެ ބެލް އަޅައިލިއަަޑަށް އެދިމާއަށް ހަލުވިކަމާއެކު ނޯކަރަކު ދިޔައެވެ. ސޯފާގައި ނޫހެއްކިޔަންއިން އަޒްހަރުވެސް އިސްއުފުލައިލަމުން ދޮރާއި ދިމާއަށް ބަލައިލީ ބެލްއެޅީ ކާކުތޯ ބަލައިލުމުގެ ގޮތުންނެވެ. އޭނާގެ ގާތުގައި ޓީވީއިން ދައްކަމުންދިޔަ ރިއަލިޓީ ޝޯ އަކަށް ގެއްލިފައި ސައިނާ އިނެވެ.\nހިނިއައިސްފައި އެތެރަށް ވަދެގެންއައި ޝަޔަމް ފެނުމާއެކު ދެލޯބޮޑުކޮށްލަމުން އަޒްހަރަށް އިންތަނުން ތެދުވެވުނެވެ. ހުއްޓުންއަރައިފައި ކުރިމަތިންފެންނަމުންދިޔަ އޭނާގެ އަންހެންދަރިއަށް ބަލަންހުރިއިރު އެމަންޒަރު ގަބޫލުކުރަންވެސް އޭނާއަށް ދަތިވެފައިވާފަދައެވެ. އަވަސްވަމުންދިޔަ ނޭވާތަކާއެކު ގަދަ ރުޅިއެއް އަޒްހަރު ވަށައިލަމުންދިޔައެވެ. ޓީވީއަަށް ގެއްލިފައިއިން ސައިނާއަަށް މިއިން އެއްވެސް މަންޒަރެއް ނުފެނެއެވެ.\n"ޝަޔަމް.." ރުޅިގަނޑު ކޮންޓްރޯލުން ނައްޓައި އަޒްހަރަށް ބާރަަށް ހަޅޭލަވައިގަނެވުނުއިރު އަތުގައިއޮތް ނޫސްވެސް ކުރިމަތީގައިހުރި ކުޑަ ބިއްލޫރި މޭޒުމައްޗަށް ހޫރައިލެވުނެވެ. އަޒްހަރުގެ ބާރު އަޑުން މުޅިގެ ގުގުމައިގެންދިޔައަޑަށް ސިހިފައި ސައިނާއަށްވެސް އިންތަނުން ތެދުވަމުން ކުރިމައްޗަށް ބަލައިލެވުނެވެ. އެއާއެކު އަނގަމަތީގައި އަތްއަޅައިލަމުން ސައިނާއަށްވެސް ދެލޯބޮޑުކޮށްލެވުނެވެ. ދުވަހަކުވެސް އަޒްހަރުގެ ކިބައިން ރުޅިވެރިކަން ދެކިފައިނުވާ ޝަޔަމްއަށް އަޒްހަރު ގޮވައިލިގޮތުން ބިރުގަނެފައި ފަހަތަަށް ފިޔަވަޅެއް އަޅައިލެވުނެވެ. އޭރު އެމޫނުމަތިން ފައުޅުވަމުންދިޔައީ ހައިރާންކަމެވެ. އޭނާފެނި އަޒްހަރު އެހައި ރުޅިއަންނަންޖެހުނު ސަބަބެއް ޝަޔަމްއަކަަށް ނުވިސްނުނެވެ. ފަހަރަކު މީހެއްގެ މޫނަށް ބަލަމުންދިޔަ ޝަޔަމް އަޒްހަރުގެ ނަޒަރުން ޖެހިލުންވެފައިހުރެ ހިންދިރުވައިލިއެވެ.\nRrYn December 17, 2020\nމާޝާ.. ﷲ ވަރަށް ވަރަށް ވަރަށް.. ރީތި މިބައިވެސް💖🌈💞❄.. ޖޫލިއާ ދޯ.. އެއީ.. ރީން ހީކުރީ... ޝަޔަމް ކަމަށް😂😂🙂.. އެން ރީން ހީކުރީ.. ލަމް ޒާން ދެކެ ރުޅި.. އަންނާނެކަމަށް.. ޖިޔާއެއް ދޯ... ހުވާ މިބުނީ... ތިއުޅުން .. ދޫކޮށްލަން.. ވެއްޖެއެއްނު..😾😠😲.. އަޒްހަރް.. ރުޅިއައީ.. ޝަޔަމް.. އެގޮތައް.. ހެދުން އަޅާފަ.. ހުރީމަ ދޯ🙂.. ދެން ޝަޔަމް... ރާއްޖެ.. ދާކަށްވެސް.. ހުއްދަ އެއް ނުދޭނެ... ދޯ😟😔🙇.. ސައިނާ.. ވެސް ރުޅި އަންނާނެ.. ކަންނޭނގެ😞 ދެންއިންބަޔަށް އިންތިޒާރު.. ކުރަން🙂💛💚💜.. ލަވްޔޫ..💖😘 އެން ސްޓޭ ސޭފް🙂😀\nNaufa December 17, 2020\nހެހެ ދޯ.. ތެންކްސް ޑިއަރ.. ލެޓްސް ސީ ދެން އަޒްހަރް އެންޑް ސައިނާ ހަދާ ގޮތެއް ދޯ.. އިންޝާ ﷲ ދެން އިންބައި މާދަން ސަބްމިޓް ކޮށްލާނަން.. ލަވް ޔޫ ޓޫ މައި ޑިއަރ.. ސްޓޭ ސޭފް.. 🥰❤😘\nބަޓަރފުލައި ގާރލް December 17, 2020\nއަޅޭ....ޝަޔަމް އެންޑް ނުހައިކް ގެ ލައިފް ސްޕޮއިލް ކޮށްނުލައްޗޭ...ޕްލީސް...ލަވްޑް އިޓް... ❤❤💓💓💓💞💞💞💯💯💯


Meedhoo rahyyithun ah naangaa goathi dhookuran ulhunu mahsala hoonuvehjje\nމީދޫ ރައްޔިތުންނަށް ނާންގާ އެ ރަށުން ގޯތި ދޫކުރަން އުޅުނު މައްސަލަ ހޫނުވެއްޖެ\nދ. މީދޫ - ފޮޓޯ: ގެސްޓްހައުސް މޯލްޑިވްސް\nދ، މީދޫގެ ކައުންސިލާއި ރައްޔިތުންނަށް އެނގުމެއްނެތި އެ ރަށުން ވަކި ބަޔަކަށް ހައުސިން މިނިސްޓްރީން ގޯތި ދޫކުރަން އުޅުނު މައްސަލައެއް ފެންމަތިވެއްޖެ އެވެ.\nމީދު ކައުންސިލްގެ ރައީސް އިޔާސް އިސްމާއިލް ލަތީފު "އަވަސް" އަށް ވިދާޅުވީ، ހައުސިން މިނިސްޓްރީގެ ހަތަރު އޮފިޝަލަކު މީދޫ އަށް އައިސް އެ ރަށުގެ ޕީޕީއެމްއަށް ނިސްބަތްވާ ބަޔަކާއި މީދޫ ސުކޫލުގައި އިއްޔެ ބައްދަލުވުމެއް ބާއްވައި ގޯތި ދިނުމާއި ބެހޭ ގޮތުން މަޝްވަރާކޮށް ހަދާފައިވާ ކަމަށެވެ.\nރަށުގެ ރައްޔިތުންނާއި ގުޅިފައިވާ އެ ފަދަ ބޮޑު ކަމެއްގައި ރަށު ކައުންސިލް އިދާރާއަށް އެއްވެސް އެންގުމެއްނެތި އަދި ރަށުގެ ގިނަ ރައްޔިތުންނަށްވެސް އެންގުމަކާއި ނުލާ ވަކި ބަޔަކު އެއްކޮށްގެން މިފަދަ ކަމެއް ކުރުމަކީ ވަރަށް ބޮޑަށް ކަންބޮޑުވާ ކަމެއް ކަމަށްވެސް އޭނާ ވިދާޅުވި އެވެ.\nއޭނާ އަދި ވިދާޅުވި ގޮތުގައި، އެ ގޯތިތަށް ދޫކުރުމާއި ބެހޭ މުއާމަލާތްތައް އެ ރަށު ސުކޫލް މެދުވެރިކޮށް ހިންގުމަށް ހައުސިން މިނިސްޓްރީން ހަމަޖައްސާފައިވާ ކަމަށެވެ. އެފަދަކަންކަން ސުކޫލަކުން ކުރާނަމަ ގާނޫނުން ބާރުތަކެއް ދީފައިވާ ކައުންސިލް އިދާރާތަކުގެ ބޭނުމާ ދޭތެރޭވެސް ސުވާލު އުފެދޭކަމަށް އޭނާ ވަނީ ވިދާޅުވެފަ އެވެ.\nއެ ބައްދަލުވުން ކުރިޔަށް ދިޔަ ވަގުތު ނަގާފައިވާ ވީޑިއޯއެއް ސޯޝަލް މީޑިއާގައި ދައުރުވަމުންދާއިރު، ރައްޔިތުންނަށް އެންގުމަކާ ނުލާ އެފަދަ ކަމެއް ކުރާތީ އެކަމުގެ ޝަކުވާ އެ ރަށުގެ ބަޔަކު އެތަނުގެ ތެރެއަށް ވަދެ ކުރެ އެވެ. އަދި ބައްދަލުވުން ބޭއްވި ކޮޓަރީގެ ތެރެއަށް އިތުރު ބަޔަކަށް ނުވަދެވޭ ގޮތަށް ދޮރު ތަޅުލާފައި ހުރުމުން އަޑުގަދަ ކުރި މީހުން ވަނީ ޝަކުވާ ކޮށްފަ އެވެ.\nއެ ބައްދަލުވުން ކުރިޔަށް ދިޔަ ވަގުތު ނަގާފައިވާ ވޯޑިއޯއެއް\nއެ ވީޑިއޯ ދައުރުވެ މައްސަލަ ހޫނުވުމާ އެކު، ހައުސިން މިނިސްޓްރީ އިން ރޭ ވަނީ އެ ރަށުން ގޯތި ދޫކުރަން ގެޒެޓްގައި އާންމުކޮށް އިއުލާނެއް ކޮށްފަ އެވެ. އެ އިއުލާނުގައިވާ ގޮތުގައި، ދ. މީދޫއިން ދޫކުރުމަށް ހަމަޖެހިފައިވަނީ 200 އެއްހާ ގޯއްޗެވެ. ގޯއްޗަށް އެދި ހުށަހަޅަން ޖެހޭ ފޯމް މިމަހުގެ 13 އިން ފެށިގެން ދ. މީދޫ ސްކޫލް އިންނާއި، ހައިސިން މިނިސްޓްރީގެ ކައުންޓަރުތަކުންނާއި ވެބްސައިޓުން ލިބޭނެ ކަމަށް ވެސް އެ އިއުލާނުގައިވެ އެވެ.\nއިޔާސް ވިދާޅުވީ، އެމްޑީޕީގެ ޕްރައިމަރީއާއި ގުޅިގެން އޭޭނާ ސަސްޕެންޑްކޮށްފައި ހުރި، ނަމަވެސް ސަސްޕެންޑް ނުކުރާ ކައުންސިލަރަކުވެސް އެ އިދާރާގައި އެބަހުންނެވިކަމަށާއި އިދާރީ މުވައްޒަފުން ވެސް ތިބި ކަމަށެވެ. އަދި މިކަމެއް ހިނގައިދިޔައީ އެ ކައުންސިލަރުންނަށް އަދި ކައުންސިލް އިދާރާއަށްވެސް ނޭގި ކަމަށް އޭނާ ވަނީ ވިދާޅުވެފަ އެވެ.\nމިކަމާ ގުޅޭ ގޮތުން، ހައުސިން މިނިސްޓްރީގެ ބަހެއް އަދިވަނީ ލިބޭގޮތް ނުވެފަ އެވެ.\nހައުސިން މިނިސްޓްރީ ދ. މީދޫ\nތަޅާލަން ހުރަވީ ބިލްޑިން ހުސްކުރަނީ\nފޮނަދޫގެ ހަ ގެއެއް ވަނީ މީހުން ނޫޅެވޭވަރުވެފައި


ނިއުޔޯކްގެ އިމާރާތެއްގައި ރޯވެ 19 މީހަކު މަރުވެއްޖެ – Feshun.mv\nނިއުޔޯކްގެ އިމާރާތެއްގައި ރޯވެ 19 މީހަކު މަރުވެއްޖެ\n10 ޖެނުއަރީ 2022 - 10:29\nނިއު ޔޯކްގެ އެޕާޓްމެންޓް ބިލްޑިންއެއްގައި ހިނގި އަލިފާޏުގެ ހާދިސާއެއްގައި ނުވަ ކުޑަކުދިން ހިމެނޭހެން 19 މީހަކު މަރުވެއްޖެ އެވެ.\nނިއުޔޯކްގެ މޭޔަރު އެރިކް އެޑަމްސް ބުނި ގޮތުގައި މި އަލިފާނުގެ ހާދިސާއާއި ގުޅިގެން 19 މީހަކު މަރުވެފައިވާއިރު، އިތުރު 32 މީހަކަށް ހޮސްޕިޓަލުގައި އަންނަނީ ފަރުވާދެމުންނެވެ. އަދި އެމީހުންގެ ތެރެއިން ގިނަ ބަޔަކު އޮތީ ވަރަށް ސީރިއަސް ހާލަތުގައެވެ.\nއިމާރާތުން އަލިފާން ނިއްވުމުގައި އުޅުނު ފަޔާ ޑިޕާޓްމެންޓްގެ ކޮމިޝަނަރ ބުނެފައިވާގޮތުގައި، 19 ބުރިއަށް ހަދައިފައިވާ އެ އިމާރާތުގެ ކޮންމެ ފަންގިފިލާއަކުން ވަނީ މަރުވެފައި އޮތް މީހުން އެމީހުންނަށް ފެނިފައެވެ. އަދި މިއީ ފާއިތުވި 30 އަހަރު ތެރޭގައި މިފަދަ ހާދިސާއެއްގައި އެންމެ ގިނަ އަދަދަކަށް މީހުން މަރުވި އަލިފާނުގެ ހާދިސާކަމަށް އޭނާ ވަނީ ބުނެފައެވެ.\nނިއު ޔޯކްގައި މި އަލިފާނުގެ ހާދިސާ ހިނގައިފައި މިވަނީ، އެމެރިކާގެ ޕެންސެލްވީނިއާ ސްޓޭޓުގައި ހުންނަ ފިލަޑެލްފިޔާ ސިޓީގެ އެޕާޓްމެންޓެއްގައި އަލިފާން ރޯވެ، އަށް ކުޑަކުދިންނާއެކު 12 މީހުން މަރުވި ހާދިސާ ހިނގިތާ ކުޑަދުވަސްކޮޅެއް ފަހުންނެވެ.\nއޮފިޝަލުން ބުނެފައިވާ އަލިފާންގަނޑު ފުރަތަމަ ރޯވެފައިވަނީ އެޕާޓްމެންޓް ބިލްޑިންގެ ފުރަތަމަ ފަންގިފިލާއާއި ދެވަނަ ފަންގިފިލާގައި ހުރި އެޕާޓްމެންޓެއްގަ އެވެ. އަދި އަލިފާން ހިފި އެޕާޓްމެންޓެގެ ދޮރުތައް ހުޅުވައިފައި ހުރުމުގެ ސަބަބުން އަލިފާނުގެ ދުންގަނޑު އެހެން ފަންގިފިލާތަކަށް ފެތުރި، މުޅި އިމާރާތައްވެސް ފެތުރިގެން ދިޔަ ކަމަށް ކޮމިޝަނަރ ވަނީ ބުނެފައެވެ.\nމަންޒަރު ދުށް ބައެއް މީހުން ބުނެފައިވާ ގޮތުގައި، އިމާރާތުގެ ފަންގިފިލާތަކުގައި ބޯ ދުންގަނޑާއެކު ތާށިވެފައި ހުރި މީހުން ވަނީ ކުޑަދޮރުކައިރީ ހުރެ އެހީއަށް އެދި ހަނާއަޅައިފައެވެ. އަދި ގިނަ ބަޔަކު ބިރުން ޕެނިކްވާތަން ފެނިފައިވާ ކަމަށާއި، ނަމަވެސް އެކަކުވެސް އިމާރާތުން ބޭރަށް ފުންމާލައިފައި ނުވާކަމަށް މީހަކު ވަނީ ބުނެފަ އެވެ.\nމި ހާދިސާގައި ޖުމްލަ 63 މީހަކަށް އަނިޔާވެފައިވާއިރު، ހޮސްޕިޓަލުގައި އެޑްމިޓްކޮށްގެން ފަރުވާ ހޯދަމުން އަންނަނީ 32 މީހުން ކަމަށް އޮފިޝަލުން ވަނީ ބުނެފަ އެވެ.\nއޮފިޝަލުން ބުނެފައިވާ ގޮތުގައި، އިމާރާތުގައި އަލިފާން ރޯވި ސަބަބު އަދި ކަށަވަރެއް ނުވެއެވެ. ނަމަވެސް އަލިފާން ރޯވާން މެދުވެރިވީ އިމާރާތުގައި ހުރި ހީޓަރެއްގައި އަލިފާން ރޯވެ، އެއަލިފާންގަނޑު ފެތުރުމުގެ ސަބަބުން ކަމަށް ވަނީ ލަފާކޮށްފަ އެވެ.\nނިއު ޔޯކް, ފީޗާރޑް\nރާއްޖޭގައި ކޮވިޑް ޖެހުނު މީހުންގެ އަދަދު އެއްލައްކައިން މައްޗަށް!\nއަޒާންގެ ކިޑްނީ ބަދަލުނުކުރެވި ރާއްޖެއަށް، އުއްމީދު ކަނޑާނުލާ!


Funadhoo Airport ah test flight jassaifi, Rashah aee eid eh! | Mihaaru\nފުނަދޫ އެއާޕޯޓަށް ޖެއްސި މޯލްޑިވިއަންގެ ޓެސްޓް ފްލައިޓު--\nފުނަދޫ އެއާޕޯޓަށް ޓެސްޓް ފްލައިޓް ޖައްސައިފި، ރަށަށް އައީ އީދެއް!\n24 ޖެނުއަރީ 2020 - 09:56 41 comments\nގައުމީ އެއާލައިން، މޯލްޑިވިއަންގެ ބޯޓެއް ފުނަދޫ އެއާޕޯޓުގައި ޖެއްސީ މިއަދު ހެނދުނު 8:10 ގަ އެވެ. މި ދަތުރުގައި ޓްރާސްޕޯޓް އެންޑް ސިވިލް އޭވިއޭޝަން މިނިސްޓްރީގެ ސްޓޭޓް މިނިސްޓަރު އަހުމަދު ޒުހައިރާއި ސިވިލް އޭވިއޭޝަންގެ އޮތޯރިޓީގެ އިސް ބޭފުޅުން އަދި އައިލެންޑް އޭވިއޭޝަންގެ އެކި ޑިޕާޓްމަންޓުތަކުގެ އިސް ބޭފުޅުން ފުނަދޫ އަށް ވަޑައިގަތެވެ.\nފުނަދޫ އެއާޕޯޓުގައި ބޭއްވި ރަސްމިއްޔާތުގައި މި ފްލައިޓަށް މަރުހަބާ ކިޔުމުގެ ގޮތުން އެ ރަށުގެ ދެ ހާހެއްހާ ރައްޔިތުން އެއާޕޯޓަށް ދިޔަ އެވެ. އަދި ރަށުގެ އެންމެން ގުޅިގެން ހާއްސަ ސައެއް ވެސް ވަނީ ތައްޔާރުކޮށްފަ އެވެ.\nފުނަދޫ ރައްޔިތުން ޓެސްޓް ފްލައިޓަށް މަރުހަބާ ކިޔަނީ: މިއީ ރައްޔިތުންގެ އެތައް ދުވަހެއްގެ އިންތިޒާރުގެ ނިމުން ކަމަށް ކައުންސިލުން ބުނޭ--\nފުނަދޫ ކައުންސިލްގެ ނައިބުރައީސް އަހުމަދު ނަޒީރު ވިދާޅުވީ އެ ރަށުގެ އެއާޕޯޓުގައި ޓެސްޓު ފްލައިޓު ޖެއްސުމަކީ އެ ރަށުގެ ރައްޔިތުން ގިނަ ދުވަސް ވަންދެން ކުރަމުން އައި އިންތިޒާރުގެ ނިމުން ކަމަށެވެ. އަންނަ މަހު ޝެޑިއުލް ފަލައިޓުތައް ފެށުމުން ފުނަދޫގެ އިތުރުން ށ. އަތޮޅުގެ ރައްޔިތުންނަށް ވެސް ވަރަށް ބޮޑަށް ފަސޭހަވާނެ ކަމަށް އޭނާ ވިދާޅުވި އެވެ.\n"މުޅި ރަށް މިއަދު މިއޮތީ ވަރަށް އުފަލުން. މިއީ މި ރަށު މީހުން 50 އަހަރު ވަންދެން ދެކެމުން އައި ހުވަފެނެއް. މި ހުވަފެން ހަގީގަތަކަށް ވެފައި މިވަނީ ސަރުކާރާއި ރަށުގެ ރައްޔިތުން އަދި ކައުންސިލުން ގުޅިގެން މަސައްކަތް ކުރުމުގެ ސަބަބުން،" ނަޒީރު ވިދާޅުވި އެވެ.\nމި އެއާޕޯޓަށް ފެބްރުއަރީ 1 ގައި ޝެޑިއުލް ދަތުރުތައް ފެށުމަށް މޯލްޑިވިއަނުން އަންނަނީ މަސައްކަތް ކުރަމުންނެވެ. އެހާތަނަށް އެއާޕޯޓުގައި ނުނިމި ހުރި މަސައްކަތްތައް ނިންމާލެވޭނެ ކަމަށް ކައުންސިލުން ވެސް ވަނީ ބުނެފަ އެވެ. މިހާރު އެ އެއާޕޯޓުގައި ނުނިމި ހުރީ އަލިފާން ނިއްވާ ޓަވަރުގެ މަސައްކަތް އެކަންޏެވެ.\nކުރީގެ ސަރުކާރުން ހަދަން ފެށި ފުނަދޫ އެއާޕޯޓުގެ ރަންވޭގެ ދިގުމިނުގައި 1،200 މީޓަރު އަދި ފުޅާމިނުގައި 30 މީޓަރު ހުރެ އެވެ. ޓެކްސީވޭގައި 90 މީޓަރު ހުންނައިރު، އޭޕްރަންގެ ފުޅާމިނަކީ 50 މީޓަރެވެ. އެ އެއާޕޯޓުގެ އޭޕްރަންގެ ދިގު މިނަކީ 150 މީޓަރެވެ.\nއިތުރު ލިޔުންތައް ވައިގެ ދަތުރުފަތުރު ށ. ފުނަދޫ އައިލެންޑް އޭވިއޭޝަން ފުނަދޫ އެއާޕޯޓް


Hiyaanaathu ge faisaa eh gai nujehun: Memberun | Mihaaru\nއެސްއޯއެފް އިން ފައިސާ ޖަމާކުރި ކަމަށް ރިޕޯޓުގައި ހިމަނާފައިވާ މީހުން. --ފޮޓޯ/މިހާރު\n14 ފެބުރުއަރީ 2019 - 17:10 56 comments\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ)ގެ 1.3 ބިލިއަން ރުފިޔާގެ ޚިޔާނާތުގެ ފައިސާ ބޭނުން ކުރެއްވި ކަމަށް ރައްޔިތުންގެ މަޖިލީހުގެ މެމްބަރުންތަކެއްގެ މައްޗަށް ކުރާ ތުހުމަތު އެ މެމްބަރުން ދޮގު ކުރައްވައިފި އެވެ.\nއެމްއެމްޕީއާރުސީ މައްސަލަ ތަހުގީގު ކުރުމަށް ފަހު، އެންޓި ކޮރަޕްޝަން ކޮމިޝަން (އޭސީސީ) އިން މިއަދު އާއްމުކުރި ތަފްސީލް ރިޕޯޓުގައިވާ ގޮތުން ޚިޔާނާތުގެ ފައިސާ އިން މަޖިލީހުގެ4މެމްބަރަކަށް9މިލިއަން ރުފިޔާ ޖަމާކޮށްފައިވެ އެވެ.\nމެމްބަރުން ވިދާޅުވި ގޮތުގައި، އެސްއޯއެފް އިން ފައިސާ ޖަމާކޮށްފައި ވަނީ އެ ކުންފުންޏާ އެކު ހިންގި ޑޮލަރުގެ މުއާމަލާތުތަކަށެވެ.\nމެމްބަރު ހުސެއިން މަނިކުދޮންމަނިކު ވިދާޅުވީ އޭނާގެ އެކައުންޓަށް އެސްއޯއެފުން ފައިސާ ޖަމާކޮށްފައި ވިޔަސް އެއީ އޭނާއާ ގާތް ގުޅުމެއް އޮންނަ އެހެން މެމްބަރެއްގެ ފައިސާ ކަމަށެވެ. ހިޔާނާތުގެ ފައިސާ އޭނާ ބޭނުން ކުރައްވާފައި ނޯންނާނެ ކަމަށާއި އެސްއޯއެފްގެ ޗެކެއް ޖަމާކުރީ ހިންގި މުއާމަލާތަކާ ގުޅިގެން ކަމަށް ވިދާޅުވި އެވެ.\n"އަޅުގަނޑާ އެކު އުޅޭ އެހެން މެމްބަރަކު ގަތް ޑޮލަރުތަކެއް އަޅުގަނޑުގެ އެކައުންޓަށް ޖަމާކޮށްފައި ވަނީ. އެއީ، އަޅުގަނޑާ ގުޅުން ހުރި ފައިސާއެއް ނޫން. އެ ފައިސާ ވާނީ އެ މެމްބަރާ ހަވާލުކޮށްފައި،" ހުސެއިން ވިދާޅުވި އެވެ.\nއެއީ، މަޖިލީހުގެ ކޮން މެމްބަރަކު އެދިވަޑައިގެން އެސްއޯއެފުން އޭނާގެ އެކައުންޓަށް ޖަމާކުރި ފައިސާ ކަމެއް ހުސެއިން ވިދާޅެއް ނުވެ އެވެ.\nއޭސީސީގެ ރިޕޯޓުގައިވާ ގޮތުން، ހުސެއިން މަނިކަށް އެ ފައިސާ ދޫކުރީ ބޮޑުފަރު ބީޗް ރިސޯޓް އިން ކުއްޔަށް ހިފާފައިވާ އދ. ބޮޑުފަރު ފިނޮޅުގެ އެކުއިޒިޝަން ކޮސްޓުގެ ގޮތުގައި އެމްއެމްޕީއާރުސީ އަށް ދެއްކި 1،500،000 ޑޮލަރުގެ ތެރެއިންނެވެ. ހުސެއިން މަނިކުގެ އިތުރުން އެ ފައިސާ ބެހި ލިސްޓުގައި، ނުވަ ފަރާތެއް ހިމެނެ އެވެ.\n"ރިޕޯޓުގައި އެ ބުނާ ރަށަކީ އަޅުގަނޑު ދަންނަ ރަށެއް ވެސް ނޫން. އެކުއިޒިޝަން ކޮސްޓެއް ވެސް ނުދައްކަން. އެމްއެމްޕީއާރުސީން، އަޅުގަނޑުގެ ނަމުގައި ރަށެއް ނަގާފައެއް ނުވާނެ،" ހުސައިން މަނިކު ވިދާޅުވި އެވެ.\nއެސްއޯއެފް އިން ފައިސާ ޖަމާކުރި ކަމަށް ތަހުގީގު ރިޕޯޓުގައި އޮތަސް މޫސާ މަނިކު އެކަން ދޮގު ކުރައްވަ އެވެ.\nއޭނާ ވިދާޅުވި ގޮތުގައި އޭސީސީގެ ރިޕޯޓުގައި އޭނާގެ ނަން އޮންނަން ވީ ސަބަބެއް އެނގިވަޑައިނުގަންނަވަ އެވެ. އެއީ، އޭނާ އަށް ލިބިވަޑައިގަތް ފައިސާ އެއް ނޫން ކަމަށާއި އެ ކުންފުންޏާ އެކު އެއްވެސް މުއާމަލާތެއް ހިންގާފައި ނޯންނާނެ ކަމަށް ވިދާޅުވި އެވެ.\nމެމްބަރު ރިޔާޒް ރަޝީދު ކުރެއްވި ޓުވީޓެއްގައި ވިދާޅުވެފައި ވަނީ އެސްއޯއެފުން އޭނާ އަށް އެއްވެސް ފައިސާއެއް ޖަމާކޮށްފައި ނުވާނެ ކަމަށެވެ. އޭގެ ފަހުން ވަނީ ބަޔާނެއް ނެރުއްވައިފަ އެވެ.\nރިޔާޒް ވިދާޅުވި ގޮތުގައި އެސްއޯއެފް އިން އޭނާގެ އެކައުންޓަށް ޖަމާކުރީ، މެރީޑިއަމް ކުންފުންޏާ އެކު ހިންގި މުއާމަލާތެއްގެ ފައިސާ އެވެ. މެރީޑިއަމަކީ އޭނާގެ މަސްލަހަތު އޮތް ކުންފުންޏެކެވެ.\nއޭނާ އަށް އެ ފައިސާ އެސްއޯއެފުން ޖަމާކުރަން ޖެހުނީ، އެ ވަގުތު މެރީޑިއަމްގެ އެކައުންޓް ފްރީކޮށްފައި ހުރުމުން ކަމަށް ވެސް ރިޔާޒް ވިދާޅުވި އެވެ. އެ ފައިސާ މެރީޑިއަމްގެ އެހެން އެކައުންޓަކަށް ޖަމާކުރެއްވި ކަމަށާއި އޭސީސީގެ ތަހުގީގުގައި ވެސް އެ ވާހަކަ ހިއްސާކޮށްފައިވާނެ ކަމަށް ރިޔާޒް ވިދާޅުވި އެވެ.\n"އަޅުގަނޑަށް އަދި އަޅުގަނޑު ނިސްބަތް ކުރެވޭ އެއްވެސް ބަޔަކަށް ނުވަތަ ކުންފުންޏަކަށް ވިއަސް އެސްއޯއެފް ޕްރައިވެޓް ލިމިޓެޑުން ލިބުނު ހައްގު ނޫން ފައިސާއެއް ނޯންނާނެ އެވެ،" ރިޔާޒް ވިދާޅުވި އެވެ.\nއިތުރު ލިޔުންތައް މޫސާ މަނިކު (ރީކޯ) މެމްބަރު ހުސައިން މަނިކު ދޮންމަނިކު މެމްބަރު ރިޔާޒް ރަޝީދު އެމްއެމްޕީއާރުސީ އެމްއެމްޕީއާރްސީގެ ކޮރަޕްޝަން


Lamha ge bandhah ithuru 10 dhuvas - One Online\nމޭރީ މަރާލުމުގައި ބައިވެރިވިކަމުގެ ދައުވާ އުފުލާފައިވާ ލަމްހާ---\nލަމްހާގެ ބަންދަށް އިތުރު 10 ދުވަސް\nއައިޖީއެމްއެޗްގައި މަސައްކަތް ކުރަމުންދިޔަ ފިލިޕީންސްގެ ނަރުހެއް ކަމަށްވާ މޭރީ ގްރޭސް މަރާލި ކަމުގެ ތުހުމަތުގައި ހައްޔަރު ކުރި އޭނާގެ ފިރިމީހާ މާވިންގެ ދިވެހި ލޯބިވެރިޔާ ޅ. ހިންނަވަރު ހަލީމަތު ލަމްހާގެ ބަންދަށް އިތުރު 10 ދުވަސް ޖަހައިފިއެވެ.\nޕްރޮސެކިއުޓާ ޖެނެރަލް (ޕީޖީ) އޮފީހުގެ މީޑިއާ އޮފިޝަން ޝަފީއު އަހުމަދު މިރޭ "ވަން" އަށް ވިދާޅުވީ ލަމްހާގެ ބަންދާމެދު ގޮތެއް ނިންމުމަށް އިއްޔެ ކުރިމިނަލް ކޯޓަށް ހާޒިރު ކުރުމުން ބަންދަން އިތުރު 10 ދުވަސް ދީފައިވާ ކަމަށެވެ. ލަމްހާ ހައްޔަރުކޮށްފައިވަނީ މިދިޔަ މަހުގެ 16 ވަނަ ދުވަހުއެވެ.\nޝަފީއު ވިދާޅުވީ ދައުލަތުގެ ފަރާތުން އެދުނީ ލަމްހާ ޝަރީއަތް ނިމެންދެން ބަންދުގައި ބަހައްޓައި ދިނުމަށް ކަމަށެވެ. ނަމަވެސް އެ މައްސަލަ ބައްލަވާ ގާޒީ ޗުއްޓީގައި ހުންނެވުމުން ޝަރީއަތް ނިމެންދެން ބަންދުކުރުމާ މެދު ގޮތެއް ނިންމާނީ 10 ދުވަސް ފަހުން ކަމަށެވެ. ލަމްހާގެ ބަންދަށް 10 ދުވަސް ޖަހާދީފައިވަނީ ވަގުތީ ގޮތުން އެމައްސަލަ ބެލުމާ ހަވާލުވެހުންނެވި ގާޒީއެވެ.\nލަމްހާގެ މައްޗަށް ދައުލަތުން ވަނީ ތިން ދައުވާއެއް އުފުލާފައިވެއެވެ. އެއީ އެނގިހުރެ މީހަކު މެރުމުގައި ބައިވެރިވުމާއި އެހެން މީހެއްގެ މުދަލެއްގެ މައްޗަށް ހުއްދަ ނޫންގޮތެއްގައި ބާރުހިންގުމުގެ ކުށުގެ ދައުވާ އާއި ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ދައުވާއެވެ. އެ ހުރިހާ ދައުވާއެއް ސާބިތުވެއްޖެ ނަމަ ލަމްހާގެ މައްޗަށް ހަ އަހަރާއި ހަތަރު މަހާއި 24 ދުވަހުގެ ޖަލު ހުކުމެއް އަންނާނެއެވެ.\nމޭރީ ގްރޭސްގެ މަރުގެ މައްސަލައިގައި ލަމްހާގެ އިތުރުން ދެން ހައްޔަރުކޮށްފައިވަނީ މޭރީގެ ފިރިމީހާ މާވިންއެވެ. އޭނާ ހައްޔަރުކޮށްފައިވަނީ މިދިޔަ އޮކްޓޫބަރު މަހުގެ 21 ވަނަ ދުވަހުއެވެ. މާވިންގެ ބަންދަށް ކުރިމިނަލް ކޯޓުން މިމަހުގެ 10 ވަނަ ދުވަހު ވަނީ 10 ދުވަސް ޖަހައިފައެވެ.\nދައުލަތުން މާވިންގެ އުފުލާފައިވަނީ އެނގިހުރެ މީހަކު މެރުމުގެ ދައުވާއެވެ. އެ ދައުވާ ސާބިތުވެއްޖެ ނަމަ އޭނާއަށް ދިހަ އަހަރު ދުވަހުގެ ޖަލު ހުކުމެއް އަންނާނެއެވެ.\nދައުލަތުން މާވިންގެ މައްޗަށް އެނގިހުރެ މީހަކު މެރުމުގެ ދައުވާ އުފުލާފައިވަނީ މިދިޔަ އޮކްޓޫބަރު މަހުގެ 19 ވަނަ ދުވަހުގެ މެންދުރު 12:00 އާއި 12:49 އާ ދެމެދުގެ ވަގުތެއްގައި އޭނާ ދިރިއުޅޭ މއ. އުދުހޭކޮކާގޭގެ ފުރަތަމަ ފަންގިފިލާގެ ތެރޭގައި މޭރީ ބޮލާއި ކަރަށް ހަމަލާދީގެންނާއި ނޭވާ ހާސްކޮށްގެން މަރާލާފައިވާތީ ކަމަށެވެ.\nމޭރީ ގްރޭސްގެ ހަށިގަނޑު އައިޖީއެމްއެޗަށް ގެންގޮސްފައިވަނީ ފިރިމީހާ މާވިންއެވެ. އެއިރު އެތާގައި ތިބި ހޮސްޕިޓަލުގެ އެހެން މުވައްޒަފުން ކައިރީގައި ބުނެފައިވަނީ މެރީ ގްރޭސް މަރުވެފައިވަނީ ދަން ޖެހިގެން ކަމަށެވެ. ނަމަވެސް ފުލުހުން މައްސަލަ ތަހުގީގު ކުރީ މޭރީގެ މަރުގައި ޝައްކުތަކެއް ހުރުމުންނެވެ.\nގުޅޭ ޓެގު ޕޮލިސް އައިޖީއެމްއެޗް ޕީޖީ އޮފީސް މަރުގެ މައްސަލަތައް ކުށް


Mi aharuge mihaathanah4lakka ah vure gina fathuruverin ziyaaraaiy koffi - vNews.mv\nމިއަހަރުގެ މިހާތަނަށް4ލައްކައަށް ވުރެ ގިނަ ފަތުރުވެރިން ޒިޔާރަތްކުރި\nމަރްޔަމް ލީން 14 September 2020, 18:42\nމިއަހަރުގެ މިހާތަނަށް ރާއްޖެއަށް 402،089 ފަތުރުވެރިން ޒިޔާރާތްކޮށްފައިވާކަމަށް ޓުއަރިޒަމް މިނިސްޓްރީން ބުނެފި އެވެ.\nފަތުރުވެރިކަމާއި ބެހޭ ވުޒާރާއިން އާންމުކޮށްފައިވާ ތަފާސްހިސާބުތައް ދައްކާގޮތުން މިހާތަނަށް ރާއްޖެއަށް 402،089 ފަތުރުވެރިން ޒިޔާރާތްކޮށްފައިވާއިރު، މިއީ މިދިޔަ އަހަރުގެ މި މުއްދަތާ އަޅާ ބަލާއިރު 65.1 އިންސައްތަ ދަށް އަދަދެކެވެ.\nމިއަހަރު ރާއްޖެއަށް އެންމެ ގިނަ ފަތުުރުވެރިން ޒިޔާރާތް ކޮށްފައިވަނީ އިޓަލީ ވިލާތުންނެވެ. އެގޮތުން އެގައުމުން ޖުމްލަ 45،169 ފަތުރުވެރިން ރާއްޖެ ޒިޔާރާތްކޮށްފައިވާ އިރު މިއީ މިއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ 11.5 އިންސައްތަ އެވެ.\nދެވަނަ އަށް އެންމެ ގިނަ ފަތުރުވެރިން އިންޑިއާއިން ޒިޔާރާތްކުރިއިރު، އެގައުމުން 35،000 ފަތުރުވެރިން ވަނީ ޒިޔާރާތްކޮށްފަ އެވެ. މިއީ ޖުމްލަ ފަތުރުވެރިންގެ 8.9 އިންސައްތަ އެވެ.\nރާއްޖެއަށް އެންމެ ގިނަ ފަތުރުވެރިން ޒިޔާރަތްކުރާ ޗައިނާ މިފަހަރު އޮތީ ލިސްޓުގެ ތިން ވަނައިގައެވެ. އެގޮތުން ޗައިނާއިން 33،939 ފަތުރުވެރިން ޒިޔާރާތްކުރިއިރު، މިއީ ޖުމްލަ ފަތުރުވެރިންގެ 8.7 އިންސައްތަ އެވެ.\nމިއަހަރުގެ މިހާތަނަށް ދެން އެންމެ ގިނަ ފަތުރުވެރިން ޒިޔާރަތްކޮށްފައިވަނީ އިނގިރޭސިވިލާތުންނެވެ. އެގައުމުން 33،789 ފަތުރުވެރިން ޒިޔާރާތްކުރިއެވެ.\nމީގެއިތުރުން ރަޝިއާ އިން 29،424 ފަތުރުވެރިން، ޖަރުމަންވިލާތުން 28،678 ފަތުރުވެރިން، ފަރަންސޭސިވިލާތުން 22،144 ފަތުރުވެރިން، އެމެރިކާ އިން 12،277 ފަތުރުވެރިން، ސްވިޒަލޭންޑުން 9،291 ފަތުރުވެރިއަކު ޒިޔާރަތްކުރިއިރު ޖަޕާނުން 8،324 ފަތުރުވެރިން ވަނީ މިއަހަރުގެ މިހާތަނަށް ޒިޔާރާތްކޮށްފަ އެވެ.\nކޮވިޑް-19 އާއި ގުޅިގެން ހަތަރުމަސް ވަންދެން ރާއްޖޭގެ ބޯޑަރުތައް ބަންދުކޮށް، ފަތުރުވެރިކަން މުޅިން ހުއްޓާލާފައި އޮތުމަށްފަހު ބޯޑަރު އަލުން ހުޅުވައިލީ މިއަހަރުގެ ޖުލައިމަހުގެ 15 ވަނަ ދުވަހުއެވެ. އެއަށްފަހު ބޭރުގެ ބައެއް އެއާލައިންތަކުން ރާއްޖެއަށް ދަތުރުތައް ފަށާފައިވާއިރު، ބޭރުގެ އިތުރު އެއާލައިން ތަކުންވެސް ރާއްޖެއަޒް ދަތުރުތައް ފެށުމުގެ މަސައްކަތް އަންނަނީ ކުރަމުންނެވެ.\nވިޔަފާރި ޓޫރިޒަމް ޓޫރިޒަމް މިނިސްޓަރު އަބްދުﷲ މައުސޫމް


ސޫރަތުލް ކަހަފް ކިޔަވައިފިން ތަ؟\nސޫރަތުލް ކަހަފް ކިޔެވުމުގެ މާތްކަން\nހަފްތާގެ ދުވަސްތަކުގެ ތެރެއިން އެންމެ މާތް ދުވަހަކީ ހުކުރު ދުވަސް\n10 އޮކްޓޯބަރ 2020 | ހޮނިހިރު 15:52\nހުކުރު ދުވަހަކީ މުސްލިމުންނަށް ކޮންމެ ހަފްތާއަކު އެއްފަހަރު އަންނަ ޢީދު ދުވަސް\nސޫރަތުލް ކަހަފް ކިޔަވާލައިފިން ހެއްޔެވެ؟ އެއީ މާތްވެގެންވާ ހުކުރު ދުވަހު ކިޔަވާލުން މޮޅުއިތުރުވެގެންވާ އިބުރަތުން ފުރިގެންވާ ސޫރަތެކެވެ.\nހަފްތާގެ ދުވަސްތަކުގެ ތެރެއިން އެންމެ މާތް ދުވަހަކީ ހުކުރު ދުވަހެވެ. އެއީ މުސްލިމުންނަށް ކޮންމެ ހަފްތާއަކު އެއްފަހަރު އަންނަ ޢީދު ދުވަހެވެ. ހަމަ މިފަދައިން ގުރުއާނުގެ ސޫރަތްތަކުގެ ތެރެއިން ކަހަފް ސޫރަތަކީ ހުކުރު ދުވަހު ކިޔަވާލަން މޮޅު އިތުރު ވެގެންވާ ސޫރަތެކެވެ.\nކީރިތި މާތް ރަސޫލާ މުހައްމަދު (ޞ) ގެ ހަދީޘުން އެނގޭ ގޮތުގައި ކަހަފު ސޫރަތް ކިޔަވާ މީހާއަށް އަލިކަން ލިބިގެންވެއެވެ. އެއް ހުކުރުން އަނެއް ހުކުރަށް ފާފަތައް ފުހެވިގެން ދެއެވެ. އަދި ދައްޖާލުގެ ފިތުނަތަކުން ސަލާމަތްވެއެވެ. މީގެ އިތުރުންވެސް ސައްހަ މަގުން ރިވާވެގެންވާ ހަދީސްތަކުން އެނގޭ ގޮތުގައި އެ ސޫރަތް ކިޔަވާ މީހަކަށް އަލިކަމެއް ލިބިގެންވެއެވެ.\nފިތުނަތަކުން ސަލާމަތްވުމުގެ ފުރުސަތު އޮތްކަން އިތުރަށް ހާމަވަނީ މި ސޫރަތުގައި ވަރަށް މުހިންމު ހަތަރު ވާހަކައަކާއި އެވާހަކަތަކާ ގުޅިފައިވާ ހަތަރު ފިތުނައަކާއި އެ ހަތަރު ފިތުނައިން ސަލާމަތްވާނެ މަގު ބަޔާން ކުރައްވާފައި އޮތުމުންނެވެ. މި ހަތަރު ފިތުނައާ އެކު އަންނާނީ ދައްޖާލެވެ.\nއެގޮތުން އަބުއްދަރުދާ ރަޟިޔަ ﷲ ޢަންހުގެ އަރިހުން ރިވާވެގެންވެއެވެ. މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “ކަހަފު ސޫރަތުގެ ފުރަތަމަ ދިހަ އާޔަތް ދަސްކޮށްފި މީހާކު ދައްޖާލުގެ ކިބައިން ރައްކާތެރިވެގެންވެއެވެ." އަދިވެސް ބައެއް އެހެން ހަދީޘް ތަކަށް ބަލާލާއިރު ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. “ހުކުރު ދުވަހުގެ ކަހަފް ސޫރަތް ކިޔަވައިފި މީހާއަށް ދެން ޖެހިގެން އަންނަ ހުކުރާއި ހަމައަށް އަލިކޮށްދެނިވި ނޫރެއް ލެއްވިގެންވެއެވެ."\nމި ސޫރަތު ގައިވާ މުހިއްމު ހަތަރު ނުކުތާއަށް ބަލާލާއިރު އެންމެ ފުރަތަމަ ވާހަކައަކީ ދީނުގެ ފިތުނައިގެ ވާހަކައެވެ. އެއީ ﷲ އަށް އީމާންވީ ޒުވާން ޖަމާއަތަކަށް އަނިޔާވެރި ރަސްކަލެއްގެ ފުށުން ކުރިމަތިވި ނުރައްކަލުގެ ވާހަކައެވެ. މި އިމްތިޙާނުގައި އެ ޒުވާނުން ﷲ އަށްޓަކައި ހިޖުރަކުރީއެވެ. މިނިވަންކަމާ އެކު ﷲ އަށް އަޅުކަން ކުރުމަށެވެ. އެ މީހުން ވަނީ ފަރުބަދައެއްގެ ހޮހަޅައަށެވެ. އެއާ އެކު ﷲ ވަނީ އެމީހުން ތިން ސަތޭކަ އެތައް އަހަރެއް ވާންދެން ނިންދުވާފަ އެވެ. އެ ޒުވާނުން ދެއްކި ހިތްވަރާއި ކެތްތެރިކަމުގެ ނަތީޖާއަކަށް ވެެގެން ދިޔައީ މުޅި ރަށް އިސްލާމްވުމުގެ މެދުވެރިންނަށް އެ ޒުވާނުން ވެގެން ދިއުމެވެ.\nދެވަނަ ވާހަކައަކީ މުދަލުގެ ފިތުނައިގެ ވާހަކައެވެ. އެއީ ﷲގެ ތަނަވަސް ރިޒުގުގެ ތެރެއިން ތަފާތު މޭވާ އާއި ދަނޑުގޮވާން އެކުލެވޭ އަދި އެ ދެމެދުގައި ކޯރެއް އޮތް ދެ ބަގީޗާ ލިބިގެންވި މީހާ އަށް ކުރިމަތިވި އިމްތިހާނުގެ ވާހަކައެވެ. މި އިމްތިހާނުގައި އޭނާ ﷲ ގެ އެ ނިއުމަތްތަކަށް ކުފުރުވެ، ބޮޑާވެ އެއީ ދުވަހަކު ނެތިނުދާނެ ނިއުމަތްކަމަށް ހީކޮށް އާޚިރަތް އަތުވެދާނެ ކަމަކަށް ގަބޫލު ނުކުރީއެވެ. ﷲ ގެ ހަޟްރަތަށް ރުޖޫއަކުރެއްވިޔަސް މިއަށް ވުރެ ރަނގަޅު ގޮތް މެދުވެރިވާނެ ކަމަށް ބެލީ އެވެ. ނަމަވެސް އާހިރުގައި ﷲ ގެ ނިއުމަތަށް ކުފުރުވުމުން އެ ދެ ބަގީޗާ ވެސް ހަލާކުވެ ދިޔައީ އެވެ.\nޢިލްމުގެ ފިތުނައިގެ މައްޗަށް އަލި އަޅުވާލާފައިވަނީ މޫސާގެފާނާއި ޚަޟިރުގެފާނުގެ ވާހަކައިގެ ތެރެއިންނެވެ. މިސޫރަތުގެ 60 ވަނަ އާޔަތުން ފެށިގެން 82 ވަނަ އާޔަތައި ހަމައަށް އައިސްފައިވަނީ މޫސާގެފާނާއި ޚަޟިރުގެފާނުގެ ވާހަކައެވެ. އަދި ވެރިކަމާއި އާރާއިބާރުގެ މައްޗަށް އަލި އަޅުވާލާފައިވަނީ ޛުލްޤަރްނައިނިގެ ވާހަކައިންނެވެ. މިސޫރަތުގެ 83 ވަނަ އާޔަތުން ފެށިގެން 89 ވަނަ އާޔަތަށް އައިސްފައިވަނީ ޛުލްޤަރްނައިނިގެ ވާހަކައެވެ.\nމި ހަތަރު ފިތުނައިން ސަލާމަތް ވެވޭނެ ގޮތްވެސް މިސޫރަތުގައިވެއެވެ. މިއީ ވާހަކަތަކުންނާ އިބުރަތްތަކުން ފުރިގެންވާ މަތިވެރި ސޫރަތެވެ. މި ސޫރަތުގެ ކިޔާލުމުން އެތައް ފިލާވަޅުތަކެއް ލިބިގެންދާ ސޫރަތެކެވެ. ވީމާ މި ސޫރަތް ކޮންމެ ހުކުރު ދުވަހެއްގައި ކިޔަވާލުން އާދައަކަށް ހަދާށެވެ. އެއީ ތިބާއަށް ދެދުނިޔޭގެ ފަލާހާ ކާމިޔާބު ލިބުމުގެ ތަޅުދަނޑިއަށް ވެދާނެއެވެ.


Khashoggi Maraalumuge Irukolheh Kurin Valeeahdhu Aaa Vaahaka Dehki - Vaguthu\nމަރާލުމުގެ އިރުކޮޅެއް ކުރިން ޚަޝޯގީ އާއި ވަލީއަހްދު ވާހަކަދެއްކެވި\nއިސްތަންބޫލްގައި ހުންނަ ސައުދީ އަރަބިއްޔާގެ ކޮންސިއުލޭޓްގެ ތެރޭގައި ޖަމާލް ޚަޝޯގީ މަރާލުމުގެ މިނެޓްކޮޅެއް ކުރިން ސައުދީ އަރަބިއްޔާގެ ވަލީއަހްދު މުހައްމަދު ބިން ސަލްމާން ވަނި ޚަޝޯގީ އާއި ފޯނުން ވާހަކަދައްކާފައި ކަމަށް ތުރުކީގެ މީޑިއާ ރިޕޯޓްތައް ބުނެފިއެވެ.\nތުރުކީގެ ވެބްސައިޓެއް ކަމަށްވާ "ޔެނީ ސަފަކް" ގައި ބުނެފައި ވަނީ ޚަޝޯގީ ކޮންސިއުލޭޓަށް ވަން ފަހުން މުހައްމަދު ޚަޝޯގީ އާއި ފޯނުން ވާހަކަދެކެވި ކަމަށެވެ. އެފޯންކޯލްގައި މުހައްމަދު ވަނީ ޚަޝޯގީ ސައުދީ އަރަބިއްޔާ އަށް އައުމަށް ދައުވަތު ދެއްވާފައެވެ. އެދައުވަތު ގަބޫލު ކުރުން އެދި ޚަޝޯގީ އަށް މުހައްމަދު ހުށަހެޅުންތަކެއް ހުށަހެޅި ކަމަށް ތުރުކީގެ ނޫހުގައި ބުނެފައި ވެއެވެ.\nނަމަވެސް ޚަޝޯގީ ވަނީ އޭނާ ސައުދީ އަރަބިއްޔާ އަށް ހިނގައްޖެ ނަމަ ހައްޔަރުކޮށް މަރާލަފާނެ ކަމުގެ ބިރު އޮތުމުން ސައުދީ އަރަބިއްޔާ އަށް ދެވެން ނެތް ކަމަށް މުހައްމަދު އަރިހު ދަންނަވާފައި ކަމަށް އެނޫހުގައި ވެއެވެ.\nޚަޝޯގީ މުހައްމަދު އާއި ވާހަކަދެއްކި ފަހުން ސްކައިޕް މެދުވެރިކޮށް ވަލީއަހްދުގެ އެންމެ ގާތް އެކުވެރިޔާ ކަމަށްވާ ސައުދު އަލް-ގަހްތާނީ އާއި ވާހަކަދެއްކި ކަމަށް ވެސް މީޑިއާތަކުން ރިޕޯޓް ކޮށްފައި ވެއެވެ.\nޚަޝޯގީ މަރާލާފައި ވަނީ ކުރިން ރާވައިގެން ކަމަށް ތުރުކީ އިން މިއަދު ވަނީ ބުނެފައެވެ.\nއޮކްޓޯބަރ 24, 2018 01:47\nޙަޝޯގީ ގުޅީ މަރުވާ ވާހަކަ ބުނަންތަ